
Minister di Salud a confirma cu finalmente a dicidi cu Land- 
slaboratorium lo bira un fundacion bou hospital. Esaki ta e 
miho opcion segun e, considerando e fmancia, personal y 
calidad di servicio. Lesa mas riba pagina A3. 


Daño mas grandi na rif 



E daño cu e derame di zeta na WEB a haci na e rifnan dilanti waf di Barcadera ta mas ex- 
tenso cu a wordo anticipa. Esaki Rudy Davelaar ta duna di conoce na Bon Dia Aruba. 

Lesa mas riba pagina A3. 



Prijs combustibel 
a baha atrobe 


Pa di dos biaha e aña aki e prijsnan di 
combustibel a baha. Na december e 
consumidor ainda mester a paga 2,06 
florin pa un liter di gasolin. Entrante 
awe e prijs ta 1,61 florin. Prijsnan di 
diesel y kerosin tambe a baha. 

Lesa mas riba pagina A4. 


Ley saco plastic no ta prohibi 
importacion 



E ley pa prohibi uzo di 
cierto saco di plastic a keda 
entrega ayera na parlamen- 
to. Parlamentario Donny 
Rasmijn ta splica mas, en- 
tre otro cu esaki no ta pro- 
hibi importacion. Cada aña 
mas cu 50 miyon di saco ta 
drenta nos waf, e ta bisa. 

Lesa mas riba 
pagina A2. 







































DIARANSON 11 FEBRUARI 2015 


,^L0CAL 





Bo cadena 
di numbernan 
di suerte ta duna 
e number di awe 




ooo 

ooÓS 



Signo; TAURO 



©oo© 


@@@© 


@®@® 

®®@® 



®@®® 

@'' 3 ®® 


DIARIO 


@®®® 

®®®® 

®®®® 


SUPER 

4 


®®@® 


Pronostico di tempo: 


Parcialmente nubia 


ORANJESTAD - Pro- 
nostico di tempo ta indica 
cu tempo ta parcialmente 
nubia. Temperatura max- 
imo ta 30° grado y temper- 
atura minimo ta 25°. 


Tempo pa mainta: Par- 
cialmente nubia. Maximo: 
30. Heat index te 34°. Indice 
ultravioleta: 9. Biento di oost 
alrededor di 10 nudo cu rafa- 


ga di 20 nudo. 

Posibilidad di awa menos cu 

20%. 

Tempo pa anochi: Poco 
nubia te parcialmente nu- 


bia. Leve posibilidad di awa 
despues di madruga. 

Biento di oost alrededor di 
8 nudo cu rafaga di 22 nudo. 
Posibilidad di awa menos di 

2o%.a 


‘50 miyon di tas importa cada aña' 

Ley di saco di plastic no ta prohibi su 
importacion sino su uzo 



ORANJESTAD - Ayera 
mainta parlamentario 
Donny Rasmijn a entrega 
na presidente di Parla- 
mento Marisol Lopez- 
Tromp, un iniciativa di ley 
pa prohibi uzo di cierto 
saco di plastic. Ta trata di 
e saco di plastic fini esun 
estilo fianel cu normal- 
mente ta wordo distribui 
den supermercadonan y 
restaurantnan. 

E parlamentario a laga sa cu 
den e ley no ta prescribi un 
prohibicion riba importacion 
di e tipo di saco aki, ya e ta 
trece mas complicacion. E1 a 
manifesta cu mas bien e ley ta 
prohibi e benta, distribuido 
y circulacion di e saconan di 


plastic den forma di flanel pa 
facilita e trabou di control. 
Mayoria di saconan aki ta 
wordo benta afo creando 
problema pa nos medio am- 
biente y sushedad. E a in- 
dica cu nos ta papiando di 
mas cu 50 miyon tas pa aña 
cu ta drentando via nos waf. 
Sinembargo e no ta refleha 
e cantidad cu ta wordo uza 
anualmente na Aruba. 

Aceptacion y sosten 

Den pasado a haci intento pa 


bin cu un ley asina pero nunca 
el a wordo concretisa, segun 
sr. Rasmijn. “Te cu aworaki 
tur comerciante, tur hende y 
instancia cu nos a 
papia cu ne, esaki 
ta un goal”, el a 
bisa. E ta un ley cu 
-segun parlamen- 
tario Rasmijn- tur 
hende ta aprecia 
pa e bini pa caba. 
E ta sigur cu e pre- 
sentacion di e ini- 
ciativa aki a sosode 
den un bon mo- 
mento. 

E1 a reconoce e 
sosten di instan- 
cianan manera 
Serlimar, ATA, 
Ahata, Universi- 
dad di Aruba, City 
Inspector; y tambe 
e sosten di Otmar 
Harms y Juliette 
Carvajal pa traha e iniciativa 
di ley aki. 

E1 a bisa cu e partnernan en- 
volvi den e proyecto aki ta 
un grupo hopi grandi y nan 
ta interesa den dje, loke se- 
guramente lo facilita e fman- 
ciamento di e parti di promo- 
cion cu ta esun cu ta rekeri 
placa. E parti di ehecucion di 
e ley y control ta cay den man 
di nos autoridadnan compe- 
tente. 

Spirito di ley 

E spirito di e ley aki ta esun 


di salvaguardia nos medio 
ambiente, tanto e bestianan 
ariba tera como bou lama. Sr. 
Rasmijn kende ta presidente 
di e comision parlamentario 
di Ciencia, Innovacion, En- 
ergia y Desaroyo Sostenibel 
ta considera cu un ley asina 
ta yuda alivia e impacto cu e 
saco di plastic aki tin riba nos 
eco-sistema. 

Tambe un garantia pa nos 
futuro generacion por sigui 
disfruta di nos pais su natu- 
ralesa. 

E saconan aki ta bula tur parti 
rond afectando nos bida ma- 
rino, tur sorto di bestia, y nos 
beyesa natural. Esaki ta trece 
un ‘mahos bista’ pa nos tur- 
ismo cu ta base di nos eco- 
nomico. 

Procedura 

Presidente di parlamento 
Lopez-Tromp a splica cu 
awor cu e iniciativa di ley aki 
a wordo entrega oficialmente 
na parlamento, e mester cana 
su caminda regular. E lo 
wordo manda pa Conseho di 
Consulta, y despues di con- 
testa tur e preguntanan, e lo 
wordo trata den parlamento 
na luna di maart venidero. 
Sra. Lopez-Tromp a bisa cu 
como presidente di Parla- 
mento ta un honor pa ricibi 
un ley di iniciativa asina. Par- 
lamentario Rasmijn ta spera 
cu un ley asina por haya un 
sosten unanime di tur frac- 


cion di parlamento, ya cu e ta 
calcula cu entrante 1 di juli, e 
ley aki lo por drenta na vigor. 
Financiamento 
Otro punto tin di haber cu 
e parti di financiamento mas 
tanto riba e parti di conscien- 
tisacion. Presidente di parla- 
mento ta haya importante pa 
tin presupuesto asigna pa e 
ley aki lo wordo implementa 
exitosamente. “Pa por ehecu- 
ta un ley di embergadura aki 
hopi biaha e ta costa placa”, 
sra. Lopez-Tromp a bisa. 

Naturalmente prome cu e 
ley lo wordo implementa 
lo bin full cu un campaña 
di conscientisacion durante 
tres luna. Durante e periodo 
aki lo informa riba kico si of 
kico no por; y kico ta e ben- 
eficionan di dje. E ley no ta 
inclui un prohibicion riba tur 
saco di plastic, sino specifica- 
mente esun cu mayoria di su- 
permercadonan pero tambe 
nos comunidad ta haciendo 
uzo di dje. 

Lo bin un periodo prudente 
pa comercio deshaci di e 
saconan aki, y e hendenan 
por cumpra otro tipo di saco 
di otro material y mas fuerte 
cu lo por uza di nobo. Tam- 
be nan por haci uzo di caha 
di carton of saco di papel. 
Ya caba algun negoshinan a 
cuminsa cu e iniciativa aki 
ariba nan mes. 

Esaki naturalmente ta exigi 
cierto disciplina pa tene e 
saconan den auto, y haci uzo 
di dje ora cu bo ta haci com- 
pras. 

Oportunidad 

Riba e tereno aki, sra. Lo- 
pez-Tromp ta considera cu 
e iniciativa di ley aki lo habri 
oportunidad pa innovacion. 
E lo bira un balor agrega pa 
nos mesun hende localmente 
fabrica e tipo di saco reciclahe 
aki y bende cu comercio locu- 
al ta yuda nos economia. E ta 
crea oportunidad pa otro ne- 
goshi local por fabrica e saco 
di plastic mas diki y duradero 
pa supermercadonan.Q 

Minister di Salud: 

Landslaboratorium lo bira fundacion bou hospital 



ORANJESTAD - Minis- 
ter encarga cu salud Alex 
Schwengle ta nenga cu tin 
discusion cu prome minis- 
ter riba e futuro di Labo- 
ratorio Nacional (Land- 
slaboratorium). A base di 
locual ta miho financiera- 
mente, pa e empleadonan 
y pa calidad di servicio a 
scoge pe laboratorio bira 
un fundacion bou maneho 
di hospital. 

E informacion cu tin discu- 
sion entre e mandatarionan 
a bin di parlamentario Chris 
Dammers. E1 a bisa siman 
pasa na Bon Dia Aruba cu 
esaki ta locual minister di Fi- 
nancia a bisa durante un re- 


union den comision fiho di 
Financia Publico. Pero ayera 
minister di Salud ta bisa cu 
no tin discusion y a tuma un 
decision caba. 

E decision aki tabata e pref- 
erencia di prome minis- 


ter tambe, sr. Schwengle ta 
aclaria. “Tambe por mustra 
cu mi por ta gusta guera cu 
sindicato Seppa, pero esaki 
no ta berdad. E unico motibo 
pakico e ta mustra asina, ta 
pasobra, na momento cu mi 
a acerca Seppa pa busca dialo- 


go, mi a wak cu cos a cambia 
3 aña pasa fmancieramente. 
Consecuentemente mester 
a repasa y wak opcionnan di 
nobo. Si wak awo cu e anali- 
sis cu AIB a haci, a mira cu 
tin diferente opcion y no sol- 
amente uno. AIB por cierto 
ta e mesun consultorio cu a 
guia e proceso 3 aña pasa”, sr. 
Schwengle ta splica. 

E opcion pa e laboratorio bira 
un compania di gobierno 
(overheids NV) no tabata e 
miho opcion, segun e man- 
datario, siguramente no pa 
e trahadonan. A bin resulta 
si fiha riba calidad primario, 
pashent y trahadonan, cu e 
ora ey lo tin dos opcion so 


cu lo por funciona, segun sr. 
Schwengle. 

Un di e opcionnan tabata 
e opcion inicial di minister 
mes, cual ta privatisacion di 
e laboratorio, cu no a resulta 
bon. E otro cu a resulta miho 
ta esun di bira un fundacion 
bou maneho di hospital. 

A scoge e ultimo opcion y a 
dialoga esaki cu e trahadonan, 
e ta splica. Segun minister, e 
opcion aki lo trece mehora- 
cion den fmancia, calidad y 
ta duna trankilidad na e tra- 
hadonan pa motibo di e sigu- 
ransa fmanciero. Esakinan ta 
e motibonan principal pakico 
a tuma e decision aki, e ta 
conclui. □ 


A check rifnan atrohe despues di derame WEB 

‘Daño na rifnan mas grandi cu 
nos a anticipa’ 



ORANJESTAD — E daño 
cu e derame di zeta na 
WEB a haci na e rifnan 
dilanti waf di Barcadera 
ta mas extenso cu a wor- 
do anticipa. Sinembargo 
e expectativa ta cu e zeta 
lo no yega e beachnan den 
area di hotel. Esaki Rudy 
Davelaaar ta duna di con- 
oce na Bon Dia Aruba. 

Sr. Davelaar tabata parti di e 
team riba boto cu a sali ayera 
mainta pa repasa e daño am- 
biental haci. “Mi a wordo 
pidi pa Jaime Donata di 
Rampenbureau pa haci esaki. 
Awe mainta nos a bay hun- 
to cu warda costa, Directie 
Scheepvaart y otro instanci- 
anan. Desde De Palm Island 
nos a mira un mancha di zeta 
saliendo for di WEB, bay den 
direccion west. Nos a sigui 
esaki te na altura di e club di 
yate di Varadero na unda nos 
a nota cu diferente di e yat- 
enan tabatin mancha di zeta. 
Tambe nos a subi cinco di e 
rifnan dilanti Barcadera. Ey- 
nan nos a nota cu ya tabatin 
un team di cuater persona ta 
haci limpi. Nan ya tabatin 
diferente hemchinan di cinco 
galon yena cu zeta preto cu 
nan a colecta.” 

Bestia cubri bou zeta 

E ta bisa cu su team a ripara 
tambe cu e daño cu a wordo 
haci tabata mas cu nan a spe- 
ra. “Na diferente luga por a 
mira e zeta preto ta pega tur 
caminda. E zeta ta drif riba 
awa, pero ora e hunta cu otro 


e ta bira un material diki cu 
ta pega”, asina sr. Davelaar ta 
splica. Na dado momento e 
team a nota diferente bestian- 
an di conchi y cangreu com- 
pletamente cubri cu zeta, na e 
parti paden di e rif na unda e 
mancha a yega. “Ya caba nan 
tabata muriendo. Eseynan bo 
no por scapa mas. Mas ainda 
tempo lo mustra kico e daño 
lo bay ta pa e nursery nan di 
pisca y e mangel nan.” 

Pa loke ta e bida marino bou 
awa, por ehempel e piscanan 
y e coral den fondo sr. Dave- 
laar no ta kere cu, fuera di ki- 
sas un of dos punto cerca di 
e rifnan, e daño lo ta signifi- 
cante. “Si acaso e zeta yega na 
e coral cu tin riba un profun- 
didad di dos pa tres meter, no 
por haci nada. Coral ta muri 
den un par di ora. Mirando 
con diki e zeta ta riba e super- 
ficie di e awa, mi no ta kere 
cu a derame suficiente pa bira 
asina pisa cu e ta zink bay 
fondo.” 

Sinembargo e ta nota si cu ora 
cu a bay wak e drenahe unda 
e zeta a basha, ainda por a 
nota zeta den e awa cu tabata 
sali. “Porta esey tabata zeta cu 
a resta di e lek, pero mi no ta 
sigur”, segun Davelaar. 

Kimiconan 

Sr. Davelaar ta bisa Bon Dia 
Aruba cu segun warda costa 
parti di e mancha a sali bay 
pafo di e rif den lama grandi, 
pa despues drenta bek for 
di otro banda ora cu biento 
a draai bin di pazuid. “Pues 


e banda pafo di e rifnan aki 
tambe a sufri daño. Hopi di e 
rifnan aki ta wordo separa pa 
canalnan y eynan tambe tin 
e luganan unda piscanan ta 
broei, nace y crece pa despu- 
es sali bay lama. Riba dje tin 
e parhanan cu den anochi ta 
yega na e rifnan pa descansa. 
Nan no ta mira e zeta den 
e scuridad y nan tambe ta 
wordo susha.” E ta bisa cu e 
ta kere cu si no cuminsa uza 
kimiconan pa disolve e zeta 
aworaki, e rifnan lo bay sufri 
mas daño ainda den dianan y 
simannan cu ta bin. Antayera 
ainda director di Rampen- 
bureau a declara cu no a uza 
kimiconan aki. 

Beachnan 

Antayera ainda a wordo con- 
firma cu e area di hotel y 
Aruba Tourism Authority 
(ATA) y Ahata a wordo alerta 
riba posibilidad cu e mancha 
lo por yega e beachnan tur- 
istico. Segun sr. Davelaar te 
aworaki no ta mustra cu esa- 
ki lo bay pasa. "Ora e mancha 
sali pa lama grandi y biento 
bira, e ora e por bin bek ain- 
da. Pero mi ta kere cu e daño 
lo no yega mas leu cu waf di 


Oranjestad.” Sinembargo ora 
e mancha yega lama grandi, 
e ta keda haci daño na e bida 
marino eynan. “Por ehempel 
e dolfijnnan y bayenanan cu 
sa pasa y e turtuganan.” Sr. 
Davelaar ta kere cu lo dura 
un par dia mas prome cu tur 
e zeta yega na e rif pa por 
wordo limpia, locual lo bay 
dura su tempo tambe. 

Caso penal 

Antayera hefe di Rampenbu- 
reau Jaime Donata a declara 
cu Ministerio Publico lo bay 
investiga si lo bay persigui 
WEB penalmente pa e de- 
rame di zeta. A tuma contacto 
cu vocero Ann Angela pa un 
aclaracion di esaki. Sinem- 
bargo e vocero no kier a bay 
mas leu cu declara cu e caso 
tin e atencion di Ministerio 
Publico. 

Minister encarga cu medio 
ambiente, Mike de Meza a 


manda un relato ayera, bisan- 
do cu gobierno ta tumando 
accion. E1 a reuni cu depar- 
tamento di medio ambiente 
y conseheronan di minis- 
terio pa haya mas informa- 
cion. E mandatario ta papia 
di un ‘lek chikito’ y cu tur e 
esunnan envolvi a ‘coopera 
y incorpora e procedura pa 
evita e daño bira mas grandi’. 
Tambe e ta bisa cu ‘ manera 
WEB a a wordo notifica di 
un oil spill nan a tuma accion 
inmediatamente y a bin con- 
stata unda e problema ta y a 
cera e sistema pa preveni mas 
daño’. E no ta bisa nada di e 
echo cu tabata casi un ora cu 
a pasa prome cu APA/haven- 
meester a notifica WEB cu 
tin un lek. Pa cu e limpiesa, 
e mandatario ta bisa, mescos 
dialuna WEB a informa, cu 
ta uzando kimico. Pero nan 
no ta daña e medio ambiente, 
pasobra nan ta ‘biologico’.Q 


Awe: crusada cera na Super Food 

ORANJESTAD - E crusada riba Sasakiweg na altura di Super Food, ta cera awe 
di 4or di mainta te cu 4or di atardi. 

Esaki Departamento di Obra Publico ta informa. Motibo ta cu lo cuminsa cu trabou 
di ponemento di tubo bou caminda. Rutanan alternativo lo ta indica cu baricadanan y 
borchinan di aviso.Q 

Gasolin 7,1 cen y diesel 10,6 cen mas barata 



ORANJESTAD - Awe e 
prijs di un liter gasolin ta 
costa 1,61 florin locual ta 
7,1 cen mas barata. Diesel 
a baha cu 10,6 cen pa 1,41 
florin pa cada liter. 

Esaki minister di Asuntonan 
Economico, Comunicacion, 
Energia y Ambiental ta in- 
forma. Kerosin tambe a baha 
den prijs cu 13 cen pa 1,31 
florin pa liter. E prijsnan 
aki ta inclui BBO y BAZV 


(Health Tax). 

Esaki ta di dos biaha e aña 
aki cu e prijsnan a baha. 14 
di januari gobierno a baha e 
prijs di gasolin cu 27,9 cen; 
diesel cu 28,8 cen y kerosin 
cu 27,3 cen. 

Prijsnan internacionalmente 
ta bahando pa motibo di e 
azeta cu a bira hopi mas bara- 
ta. Na december gobierno di 
Aruba ainda a subi e prijsnan, 
locual a straña hopi hende, pa 
motibo cu na resto di mundo 


si e prijsnan tabata bahando 
fuerte. Na december con- 
sumidor mester a paga 2,06 
florin pa 1 liter di gasolin. 
Y 1,88 florin pa cada liter 
diesel. Y e prijs pa 1 liter di 
kerosin tabata 1,79 florin. Se- 
gun gobierno esaki tabatin di 
haber cu e introduccion di e 
BAZV. Bon Dia Aruba a pidi 
e tempo ey un calculacion di 
esaki. Pero te ainda e minis- 
terio di Asunto Economico 
no a cumpli cu esaki. 

Pan 

Ayera Departamento di Eco- 
nomia tambe a manda e pri- 


jsnan maximo pa pan blanco. 
Pero ora ti compara e prijsnan 
aki cu esunnan cu e departa- 
mento y a manda na decem- 
ber, no por mira un diferen- 
cia. E motibo dicon a manda 
e mesun prijsnan atrobe, no 
ta conoci. E prijsnan pa de- 
tayista (pues locual por pidi 
consumidor) pues no a cam- 
bia. Pa un kipashi blanco por 
ehempel por pidi 1,48 florin 
ora ta pisa 300 gram; 2,27 
florin pa 450 gram; 2,53 flo- 
rin pa 500 gram; 3,21 florin 
pa 650 gram y 4,98 florin pa 
1000 gram.Q 



A manda auto 
riba trahado 
di Valero 
Boulevard 

ORANJESTAD - Dia- 
mars anochi un chauffeur 
a insulta un trahado di e 
stacion di gasolin Valero 
Boulevard y despues tira 
auto riba e persona aki. 

E trahado a keda herida na 
su brasa ora e auto a ranca 
bay. Un otro automobilista 
a v^ak e incidente y a logra 
di tuma e number di e auto. 
Ambulance a bin na e sitio pa 
atende cu e trahado herida. 

E problema a cuminsa ora 
e trahado a cera e pompnan 
meymey y laga e otronan na 
banda habri como ‘self ser- 
vice’. 

Momento cu e trahado a 
pone e pion, un auto a yega 
cu tres hoben aden. Nan a 
cuminsa zundra pero e tra- 
hado a mustra nan riba e otro 
pompnan, pa motibo di cam- 
bio di ^varda. Pero e chauf- 
feur no tabatin e pasenshi y 
a cuminsa insulta e trahado. 

Ora e trahado a bin bek pa 
reclama esaki, e chauffeur a 
primi e gasolin, dal e traha- 
do cu a cay abou, fractura su 
brasa. 

Momento cu e edicion aki a 
cera, polis ainda no a gara e 
chauffeur. □ 

Fiscal a exigipa tur tres bay cera yperde nan trabou 

Mañan sentencia ta cay pa tres agente di Polis sospecha di a 

menasa hende cu arma 


ORANJESTAD - Mañan 
mainta e tres agentenan 
di L., A., y P. mester pre- 
senta den Corte pa scucha 
sentencia di Hues den e 
caso penal cu Ministerio 
Publico a cuminsa contra 
nan. Fiscal a baha pisa riba 
nan caminda el a exigi en- 
tre 14 y 18 luna di prizon 
y tambe cu tur tres mester 
keda 5 aña for di Polis. 

Luna pasa tratamento di e 
caso aki a tuma luga, caminda 
tur tres agente ta para riba 
cu ningun momento nan ta- 
bata arma manera e persona 
M.G. a denuncia. Tanto Fis- 
cal como Hues a puntra nan 
si nan no kier papia e berdad. 
Nan a mantene nan punto 
di bista. Fiscal a hasta adverti 
nan cu si nan admiti, e lo tene 
esaki den consideracion ora di 
exigi castigo. Pero si nan keda 
para riba no, e lo baha pisa 
riba nan. E agentenan a keda 
bisa cu nan no a uza arma. 
Fiscal a bisa cu por spera un 
sospechoso ta bay gaña pero 
no un agente di Polis cu a 
huramenta. Na opinion di 
Fiscal, un agente lo por haci 
uzo di su derecho di silencio 
pero no bay gaña. E ta haya 
cu nan forma di actua pa cu 
e investigacion ta laga hopi di 
desea. 


kende a bisa nan keda pen- 
diente. Despues e agentenan 
a declara na Landsrecherche 
cu M.G. tabata hopi spanta 
y a splica cu ta un homber y 
dos muhe y nan tabata arma 
cu Glock. Un di e agentenan 
a bisa cu M.G. a bisa cu nan 
tabata arma. E otro agente a 
bisa cu e tabata sa cu ta su tres 
coleganan a bay na e cas pero 
no a kere cu nan a actua di e 
forma aki. 

Traha relato falso 

Fiscal a mustra cu e patruya 
di Polis cu a bay na e cas y cu 
tabata sa kico tabata pasando, a 
traha proces-verbaal no corec- 
to. Nan a pone cu a bay pa un 
intermediacion, siendo cu no 
ta asina. E agente a saca potret 
di loke el a skirbi y manda esa- 
ki pa L. kende a instrui pa laga 
cierto cosnan afo pa no iden- 
tifica nan. Fiscal a bisa Hues 
cu e agente di Polis aki tambe 
ta wordo persigui pa falsifica- 
cion di e proces-verbaal. 

Denuncia a disparce 

Fiscal a remarca cu na dado 
momento hasta e denuncia 
di M.G. contra e tres agen- 
tenan pa e menasa cu arma, 
a disparce. Sinembargo danki 
na e agente cu a atende M.G., 
kende tabatin un copia, a 
bolbe manda esaki aden. Asi- 


na e investigacion a cuminsa. 

Mas testigo 

Fiscal ta haya e denuncia di 
M.G. confiabel y ta wordo 
sosteni door di otro agentenan 
di Polis mes cu a mustra cu 
M.G. tabata hopi spanta. Tin 
tambe e declaracion di e otro 
persona C.D. cu tabata sinta 
cu M.G. den porch. E per- 
sona aki a bisa cu e ta bin for 
di Santo Domingo y tin mie- 
do cu e lo wordo elimina si e 
declara. E1 a bisa cu na Santo 
Domingo esey ta sosode. E1 a 
wordo sigura cu nada lo pasa 
cun’e. E ora ey el a duna de- 
claracion amplio cu tur tres 
tabata arma. 

E1 a bisa cu e homber taba- 
tin arma riba nan y un di e 
muhenan a drenta e cas y 
rista mientras cu otro a cana 
rond di e cas. Miembronan di 
Landsrecherche a mustra cu 
C.D. tabata hopi spanta. 

Fiscal a mustra cu un otro 
persona A. a bisa cu e tabata 
yuda L. busca e brommer di 
L., cu a wordo horta. Na dado 
momento un persona a bisa e 
colega cu e brommer lo ta na 
cas di M.G. Segun e colega, 
e persona A. a bay cu nan y 
mustra nan e cas y a mira dos 
hende riba e porch. E1 a bisa 
cu el a mira M.G. pone man 
na cara pa mira door di e luz 


fuerte. E1 a mira e homber 
cu arma y L. a cana den e cas 
mientras cu e otro Sali for di 
patras di e cas. E tabata den e 
auto y a bisa cu tur tres tabata 
arma. 

Gañamento 

Fiscal ta haya cu tin suficiente 
prueba cu tur tres agente di 
Polis tabata arma y nan ta gaña 
cu nan tabata nan so siendo cu 
un otro persona A., tabata cu 
nan den auto. 

Fiscal a señala cu un hefe K. 
a traha un rapport no cor- 
ecto cu R.P. lo no a menasa 
hende cu arma. E no a pone 
cu R.P. a bis’e esey. Un otro 
hefe a bisa cu el a tende di e 
hefe W. a bisa cu K. a bis’e cu 
R.P. a bis’e di a menasa hende 
cu arma. E1 a traha un rapport 
mustrando esaki. 

Un otro agente M. tambe ta 
den problema pasobra el a bay 
yuda L. busca brommer y cu 
nan tur dos tabata arma. E1 a 
bisa 10 biaha el a haci esey. 
Den su tempo liber e tabata 
core cu e arma y tabata haci 
observacion y a coy informa- 
cion di Polis pa haci su inves- 
tigacion na cas. 

Fiscal a enfatisa cu tur tres 
agente di Polis no por ta for- 
ma parti di Cuerpo Policial. 
No por bay abusa di armanan 
cu nan ta haya pa defende co- 


munidad. Nos ta orguyoso 
di Polis cu ta defende comu- 
nidad pero no hendenan cu ta 
abusa di situacion. Fiscal a re- 
marca cu e no compronde cu 
Cuerpo Policial a keda paga 
nan y ainda nan ta Polis. 

Fiscal a bisa cu e ta considera 
e agente P. como recidivista 
ya cu algun aña pasa el a bati 
un persona forma y falsifica 
proces-verbaal. E ta haya cu P. 
ta bolbe haci mesun cos door 
di bay menasa hende cu pistol 
di Polis den e hende su cas. 
Ademas di gaña cu e no a haci 
nada. Fiscal a exigi pa impone 
e castigo condicional cu P. ta- 
batin pasobra el a haci e delito 
aki den su tempo di prueba. 

Pa e caso di menasa habitante 
di cas cu arma, Fiscal a exigi 
pa P., 18 luna di prizon y 5 
aña for di servicio di Polis.Pa 
e agente L., Fiscal a exigi 16 
luna di prizon y tambe cu 5 
aña e no por traha como Polis. 
Pa e agente A., Fiscal a exigi 
14 luna di prizon y tambe cu 5 
aña e no por traha como Polis. 
Ta asina cu actualmente tur 
tres agente ta suspendi cu 
pago, pendiente resultado di 
e caso aki. Mañan mainta Bon 
Dia Aruba lo bay cubri e sen- 
tencia y lo informa lectornan 
kico ta e decision di Hues.Q 


Menasa cu arma di polis 

Fiscal a bisa Hues cu ya cu e 
trio ta desmenti, e lo mester 
presenta tur e pruebanan cu 
tin. E1 a mustra cu segun de- 
claracion di e victima M.G., 
nan a subi tereno di su cas 
cu luznan grandi cendi. E 
homber a baha cu arma y gri- 
ta habri porta. E1 a mira nan 
tur tres cu Glock. M.G. a ne- 
nga di habri porta y na dado 
momento e homber a bis’e pa 
bay sinta. E1 a puntra nan, mi- 
rando e forma di actua, si nan 
ta Polis y e homber a bis’e pa 
no preocupa. E1 a reclama y 
cu e homber a pone e arma 
na su cabes y a bisa si bo sigui 

papia mi lo kibra bo s.Un 

di e muhenan a drenta y rista 
den e cas mientras cu e otro 
a cana rond di e cas. Tur tres 
tabata arma. 

Despues cu nan a bay, M.G. a 
yama Polis y un patruya a bin 
y e agentenan a bay y bolbe 
y bisa cu no a mira nada. 
Despues M.G. a bay haci de- 
nuncia na warda di Polis. 

Fiscal a bisa cu investigacion 
ta mustra cu en berdad M.G. a 
haci denuncia y cu P. su arma 
tabatin un flashlight pega na 
dje. A haya A. cu un fiashlight 
den su cashi. Un di e agen- 
tenan a bisa cu a papia cu P. 

Scol Practico pa Ofishi a keda funda 





ding. E tabata consisti di rep- 
resentantenan di DPS, SEPB 
y ,inisterio di Enseñansa. “E 
prome lunanan tabata suma- 
mente intensivo pa e stuur- 
groep mirando cu mester a 
realisa varios trabou pa asina 
ambos localidad por a start 
bou di un maneho nobo pa 
aña escolar 2014-2015. A tene 
varios encuentro cu e docen- 
tenan y mayornan pa informa 
nan di e cambionan”, asina e 
minister ta bisa. 

Traspaso 

Tambe mester a muda e As- 
pirantopleiding di EPB San 
Nicolas completamente pa 
un localidad temporal na Sa- 
vaneta. Entre juli y augustus 
mester a haci reparticion di 
inventario, cumpra mueble 
y materialnan nobo, renoba 
e localidad temporal y mester 
a haci e traspaso oficial di tur 
documentacion y informa- 
cion administrativo y fman- 
ciero. Tur esaki ta posibel pa 
motibo di e trabou y sosten 
di tur e partnernan envolvi, 
incluyendo e maestronan, e 
minister ta splica. 

E cambio aki ta un fase nobo 
pa Enseñansa Secundario 
Special na Aruba y ta trece 
varios oportunidad. Minister 
Michelle Hooyboer - Wink- 
laar ta indica cu nos ta na un 


crusada importante pa e de- 
saroyo di e tipo di educacion 
aki na Aruba. “Esaki ta e mo- 
mento pa bay formalisa varios 
cos y haci e cambionan nec- 
esario pa asina nos schoolnan 
SPO por bay opera optimal- 
mente y brinda e alumnon- 
an tur loke nan mester y tin 
derecho riba dje. Tin varios 
proceso ta canando hunto na 
e momento aki pa asina nos 
por completa tur cos lo mas 
pronto posibel.” 

Banda di e proceso di inde- 
pendisacion nos tin e proyec- 
to di e localidad nobo pa 
SPO Pariba cu mester start 
muy pronto, e ta sigui bisa. 
“Nos tin e fondonan aloca 
y awo hunto cu DOW y In- 
frateam nos mester cuminsa 
e preparacionnan y indica un 
luga adecua cu por construi 
e localidad nobo. Tambe e 


localidad di Santa Cruz tin 
mester di mantenemento y 
un posibel expansion. Nos ta 
evaluando tur e posibilidad 
pa despues nos envolvi tur e 
partner den esaki.” 

Amplia 

Un otro proceso sumamente 
importante, segun e minister, 
ta esun di e revision di e curi- 
culo (programa di enseñansa) 
y tur loke tin di haber cu e or- 
ganisacion di e contenido di 
e programanan. E asina yama 
‘renobacion di contenido’ 
lo tin su impacto riba ful e 
organisacion y facilidadnan 
necesario pa e schoolnan. 

E minister ya a señala e nece- 
sidad di amplia e cantidad di 
aña di estudio di 3 pa 4 of 5 
aña mirando cu nos ta con- 
fronta un situacion awo cu 
muchanan di 15 pa 16 aña ta 
fmalisa enseñansa secundario 
special sin cu tin un otro al- 
ternativa cu nan por sigui stu- 
dia y desaroya nan mes. “Na 
januari ultimo nos a yama 
tur e partnernan strategico pa 
asina start cu e proceso aki. 
Esaki ta inclui e curiculo, e 
cantidad di aña, y e aspecto 
di cualificacion. Esaki pa hopi 
aña tambe cu a wordo papia. 
Mi punto di bista ta pa sigura 
cu e studiantenan aki termi- 
na cu un cualificacion cu ta 
wordo reconoci den nos co- 
munidad sea si nan ta opta pa 
cuminsa traha of nan ta desea 
di sigui studia.” Q 


pa formacion profesional ba- 
sico, segun e ministerio di 
Enseñansa. 

Den transcurso di añanan a 
mira cu e concepto aki no a 
resulta positivo den practica 
pa motibo di diferente factor. 
Na aña 2013 gobierno a tuma 
e decision pa tuma e maneho 
di Aspirantopleiding di EPB 
y traspasa pa Dienst Publieke 
Scholen (DPS). E minister 
a sinta na mesa cu SEPB na 
varios ocasion pa delibera 
y pa sondea e diferente op- 


Hunto cu SEPB a yega na e 
acuerdo cu e maneho di As- 
pirantopleiding lo cay desde 
1 di augustus aña pasa bou di 
DPS, lo instala un un grupo 
di maneho pa guia e proceso 
di independisacion y cu lo 
tene un periodo di transicion 
di un aña caminda cu tur e as- 
pectonan di financia, person- 
al y facilidadnan lo keda regla. 
Na comienso di juli 2014 e 
grupo a keda instala pa cum- 
insa traha riba e transicion di 
maneho di e Aspirantoplei- 


ORANJESTAD - E ul- 
timo Scol Practico pa 
Ofishi (SPO) a keda ofi- 
cialisa. Asina e unico 
school secundario special 
di Aruba ta keda funda y 
independisa di Stichting 
Educacion Profesional 
Basico (SEPB). 

Esaki minister di Enseñansa 
ta informa. Enseñansa Se- 
cundario Special tabata re- 
sorta pa hopi aña bou di e 
maneho di SEPB y tabata 
carga e nomber di Aspiranto- 
pleiding. Bou di SEPB tabata 
tin dos diferente localidad di 
e educacion aki, un localidad 
na Santa Cruz y un localidad 
na EPB San Nicolas. Den 
pasado a dicidi pa inclui e 
parti aki bou di e capa di EPB 
saliendo for di e vision di in- 
clusion di tur alumno den 
enseñansa secundario y unda 
cu ta comparti e facilidadnan 


cionnan pa drecha e situacion 
di Aspirantopleiding. SEPB 
na e momento ey no tabata 
comparti e mesun vision cu 
e minister y aki ta caminda 
cu despues di varios luna na 
mesa, a tuma e decision na 
juni 2014 pa independisa e 
Aspirantopleiding. 

Sindicato Seppa lo firma 
4 CAOpronto 


‘Lo trece su reto pasobra 
trahado publico kier 
bay dilanti’ 


ORANJESTAD - Seppa 
ta hopi activo pa loke ta 
negociacion di e CAO di 
e departamentonan, cu a 
bira priva den gobierno cu 
sigur lo bay trece su reto- 
nan cu ne. Esaki mirando 
cu e trahado publico kier 
bay dilanti, presidente 
di Seppa Magaly Brito ta 
splica. 

Tin hopi preocupacion bou 
di empleadonan publico. 
Tambe tin gruponan cu tin 
contracto colectivo cu ta ter- 
mina cu Seppa mester atende 
cu ne. 

Despues di februari ta spera 
cu 4 CAO lo wordo cera. 
“Trahadonan kier mira adel- 
anto, a pesar cu cifra di infla- 
cion ta indica cu e inflacion 
no tabata asina halto. Pero 
esaki no ta kita afo cu trahado 
tin exigencia pa mira adel- 
anto.” 

Dunado di trabou ta bisa cu 
no tin placa pa nada, cual ta 
crea dificultad. Seppa ta kere 
cu pa 2015 ta keda cla cu tur 4 
CAO y e trahadonan lo keda 
satisfecho, segun sra. Brito. 

Serlimar 

Tin dos terminologia di ta 
“priva”, e ta sigui splica. Den 
e caso di Serlimar, e compa- 
nia ta priva, pero ta keda den 
man di gobierno. Aki mester 
wak kico a pasa cu Serlimar 
den e ultimo añanan y con 
pa soluciona e fayonan, cu ta 
haci cu e compania tin prob- 
lema financiero. Seppa no ta 
kere cu tur e fayonan lo mes- 
ter bay cay riba lomba di e 
trahado. 


Pero tambe mester mira e 
preocupacion cu tin den co- 
munidad, sra. Brito ta opina. 

“Berdad ta cuminsa cobra un 
suma pa paga pa recogemento 
di sushi, cual ta normal den 
otro pais, pero aki e ta wordo 
tuma cu hopi reserva. 

E no mester ta asina si, cu ta 
cuminsa paga 25 florin y otro 
aña esaki ta subi te na e punto 
cu e ta bira cu no por pag’e 
mas. 

Si compara e situacion cu ex- 
terior, unda tabatin accion di 
parti di esunnan cu ta recoge 
sushi, facilmente nan a bisa 
cu tur sushi ta keda riba caya 
y hopi lihe e reaccion ta bin 
di comunidad cu no por.” 

Sra. Brito ta kere cu Serlimar, 
gobierno y sindicatonan, 
mester bay den dialogo riba 
con ta bay atende cu e prob- 
lema di e compania, e fayo- 
nan cu gobierno ta haci cu e 
compania, kico e trahadonan 
por contribui como esunnan 
cu ta brinda e servicio y con 
nan ta wordo reconoci pa e 
trabou. 

Pa di e manera aki comuni- 
dad por mira kico realmente 
ta wordo haci cu e 25 florin 
cu ta wordo paga pa luna. 

Arubus 

Arubus tambe ta den un 
situacion hopi fastioso segun 
sra. Brito. E compania ta haci 
inversion den bus y otro ma- 
terialnan. Pero e trahadonan 
pa e ultimo añanan ta entrega 
hopi keho y e mal contento ta 
keda bou di nan, asina e lider 
sindical ta informa. □ 

Appetizer 

Empanada Argentina or Beef Vegetable Soup or 
Classic Ceasar Salad 

Entree 

parilla Argentina; A combination of 5 cuts of beef 
^ojlFresh Grouper served with garlic & herbs butter 

Dessert 

Mi Dushi; Combination dessert of Apple Turnover, 

Crepes with dulce de leche and Chocolate Brownie 

A complimentary glass of champagne or wine and 
a beautiful rose is included 
Romantic tableside serenade by our guitar duo 

US$ 40 p.p. plus 15% s.c. + tax 

For reservations call 582-3677 

Astec no ta mira crecemento snbstancial na waf di Barcadera 


ORANJESTAD - Entran- 
te 1 di januari 2015 ta pla- 
nea pa e waf di carga na 
Barcadera lo drenta den 
full operacion. Pero kico 
esaki ta nifica pa Astec cu 
ta e compania encarga cu 
e operacion di e waf aki? 

Segun hefe di operacion di 
Astec, Tito Tromp e mu- 
damento aki no lo trece un 
crecemento substancial di 
nan operacion, manera a 
wordo pronostica riba e vi- 
sion di gobierno pa Aruba 
bira un “hub”. Segun estudio 
haci e supuesto crecemento 
di e operacion di container 
riba waf no lo ta posibel na 
gran escala. “E waf di Bar- 
cadera ta traha pa e mercado 
di consumo di Aruba y no pa 
transito”, segun sr. Tromp. 

Mercado limita 

Sr. Tromp ta skeptico riba 
e crecemento aki ya cu e ta 
mira cu nos pais ta depende 
mas tanto di e mercado limita 
di Aruba mes, y di locual nos 
ta consumi internamente. Si 
e ta crece ta algo limita cu 
un 5%, esaki di acuerdo cu e 
crecemento di nos poblacion 
y nos consumo interno. 

E ta haya cu si tin proyec- 
tonan na caminda ta uno cu 
den dos aña eventualmente 
nan por mira un aumento 



gradual. Pero el a bisa un 
“no” rotundo riba un crece- 
mento di operacion di e waf 
nobo di Barcadera. E ta argu- 
menta cu Aruba ta situa geo- 
graficamente pa e barco pasa 
di transito pa bay Panama 
unda tin e canal, y nos no tin 
e infrastructura pa nan, tam- 
poco pa e conexion. 

E1 a cita como ehemplo, nos 
airport cu esun di Miami cu 
tin mas trafico aereo, ya cu 
desde Aruba ta wordo bula 
riba cierto destino. E ta haya 


cu esaki ta e caso di nos waf 
cu ta conecta na cierto des- 
tino. 

“Nos waf no ta un waf cu ta 
traha pa atende cu barconan 
grandi y nos no por bay ha- 
cie”, el a bisa. Na Papia- 
mento crioyo el a trece como 
ehemplo cu un persona no ta 
bay traha un cas grandi cu 10 
camber si apenas e tin dos yiu. 
Pues nos waf di Barcadera a 
wordo traha pa e mercado di 
Aruba, y e ta diseña pa barco 
chikito; y no por traha un in- 


frastructura pa barco grandi 
cu no ta bin Aruba. 

No exportacion y 
competencia 

Otro punto tin di haber cu e 
barco grandi ta bin na e waf- 
nan di e paisnan cu tin expor- 
tacion. 

Mientras cu den nos caso, 
e barconan ta trece carga pa 
Aruba, pero no tin carga pa 
saca for di dje, ya cu nos pais 
no tin exportacion. P’esey 
Aruba no ta resulta inte- 


resante pa nan, manera pa 
ehemplo Colombia caminda 
nan ta trece y hiba carga. 

Igualmente el a bisa cu e 
structura di nos lama tampo- 
co por cu e barconan grandi, 
ya cu nos no tin sitio pa mara 
nan. E1 a bisa bon cla cu Aru- 
ba nunca lo yega na remarca 
pa bira un “hub”, solamente 
si un hende cu hopi placa ta 
inverti na Aruba pa hacie un 
hub. 

Mientras den Caribe nos tin 
competencianan grandi en- 
tre nan Santo Domingo, Ja- 
maica, Panama y Cartagena 
(Colombia) cu tin wafnan 
astronomico. “Nos por com- 
peti nunca cu paisnan grandi 
asina”, el a bisa. Cartagena no 
solamente tin un waf grandi 
cu ta creciendo sino cu nan 
costo di bida ta mas barata 
cu Aruba. Jamaica ta conoci 
como un pais di tranbordo 
mescos cu Santo Domingo. 
E1 a bisa cu e director ante- 
rior di Astec a haci hopi in- 
tento pa logra barconan di 
transito y no a logra. E unico 
transito cu nos ta haya ta esun 
di Venezuela ora cu tin con- 
gestion, ya cu e waf di e pais 
bisiña aki ta presenta tardan- 
sa. Pa tal motibo tin biaha e 
barconan di Venezuela ta bin 
tira nan carganan na Aruba, 
pero esaki ta un cantidad di 
container hopi limita.Q 


UPA lo apela caso contra Astec 


ORANJESTAD - Direc- 
tiva di sindicato UPA a 
reacciona riba e veredicto 
cu hues a duna diabierna 
pasa tocante e caso cu nan 
a entabla contra Astec 
relaciona cu e proceso di 
negociacion di un CAO 
nobo. UPA ta respeta e 
sentencia, pero absoluta- 
mente no ta di acuerdo cu 
ne. Nan a laga sa cu nan lo 
apela e caso aki. 

Nan ta haci mencion camin- 
da den e protocol di dia 28 
december 2011 -cu a wordo 
firma pa director di Astec- a 
wordo acorda 4 punto pa tene 
cuenta cu ne. Nan a sumin- 
istra un copia di e protocol 
menciona. 

UPA ta señala cu ASTEC ta 
purba di pinta nan scur, pero 
nan no ta bisa cu Astec a hisa 
tarifa cu 12%. “E ta wak e 
splinter. No purba di black- 
mail. Dicon UPA ta wordo 


acusa di ta perhudica econo- 
mia”, asina directiva di UPA 
ta indica. 

Busca drechi 

UPA ta bisa cu nan tin dere- 
cho pa busca drechi. Igual- 
mente UPA ta boga pa bin 
cu paz riba waf. Sinembargo 
nan ta señala cu si director di 
Astec ta laga e manager op- 
eracional benta gasolin riba 
candela, e ora nunca lo bin 
paz labora riba waf. Tambe 
nan cuestiona cu sr. Tromp 
a bisa cu Astec a draai 100% 
durante e dianan cu nan a bay 
den accion. 

UPA ta nenga esaki rotun- 
damente pasobra tur barco a 
yega Aruba a descarga so, y no 
a carga. Na porta di waf tabata 
sali menos cu 60 container pa 
dia. Mientras cu miembro- 
nan di UPA ta saca promedio 
di 100 pa dia. 

Tira awa den biña 


E directiva sindical di UPA 
ta bisa cu e sindicato ta dis- 
puesto pa tira awa den biña, 
pero Astec mester trece “ar- 
gumento valido pa convence 
nan, y pa cumpli cu e proto- 
col”. 

Nan ta bisa cu den e proto- 
col cu Astec a firma ta mustra 
exactamente cu nan mester 
presenta cu cifra preto riba 
blanco, y no djis cu palabra. 

E sindicato ta denuncia cu 
Astec no a stop di intimida 
e trahadonan te hasta manda 
Deurwaarder riba traha- 
donan. UPA a duna Astec 
conseho pa paga tino riba 
Atco su ISPS Code cu a viola, 
y cu pa colmo APA a uza esey. 

Nan ta sigui denuncia cu nan 
a haci uzo di un operador di 
grua cu tampoco tabata cuali- 
fica. Pues si algo a sosode nan 
por hasta perde e licencia di 
operacion di Astec.Q 

Motociclista herida, tata rabia 



ORANJESTAD - Un mo- 
tociclista hoben a keda 
herida seriamente na su 
cabes diamars atardi ora 
di perde control. 

Esaki a sosode riba e caminda 
na Macuarima prome cu e 
scol basico eynan. Un tes- 
tigo a conta polis cu el a wak 
e hoben perde control, bula 
y despues dal su cabes contra 
un mata. 

E señora a yuda e motociclis- 
ta te ora ambulance a yega pa 
transporta e victima pa hos- 
pital. E tata tambe a presenta 
na e sitio pa wak den kico su 



yiu tabata envolvi. brommer. Polis a confisca e 

E1 a cuminsa zundra cu su vehiculo debi cu esaki no tin 
yiu mester a keda cas cu e ningun documento.Q 


Bek auto na 
mesun 
momento 

ORANJESTAD - Ora dos 

chauffeur riba e parkeerplaats 
di Stadion G.P. Trinidad na 
Dakota a bek nan auto, nan a 
topa cu otro. 

Esaki a sosode diamars mer- 
dia. Polis di trafico mester 
atende e situacion pa wak 
kico a pasa. Nan a constata cu 
e chauffeur di Kia Sportage 



staciona banda pazuid y e 
chauffeur di e Suzuki Vitara 


staciona banda panort ambos 
a bek nan auto na mesun mo- 


mento como consecuencia cu 
a dal contra otro. Finalmente 


a constata cu e daño tabata 
minimal. □ 



Trein di reaccion 




ORANJESTAD - Diamars 
atardi na e crusada di Vene- 
zuelastraat y Weststraat altura 
di Tat Fat a sucede un acci- 
dente unda un auto a bay dal 


riba un baki di sushi grandi. 

Patruya di trafico a presenta 
na e sitio y declaracion di 
chauffeur ta duna di conoce. 


cu e pickup a sali di pabou 
riba Venezuelastraat na mo- 
mento cu un Toyota Yaris 
ta biniendo di zuid riba su 
caminda di preferencia. E 


chauffeur despues cu e pick- 
up ta sali su dilanti, a perde 
control tras di stuur y desvia 
bay banda pariba di caminda, 
dal contra un baki di sushi y 


pusha esaki riba un Mitsubi- 
shi Lancer staciona. E daño 
tabata minimo na ambos auto 
y ningun persona a keda her- 
ida. □ 

Airco colga peligroso 




ORANJESTAD - E situ- 
acion peligroso aki den 
Kruisweg tin atencion di 
hopi hende. E compressor di 
e airco ta colga den un forma 
cu ta casi cay. 

E hero cu mester wanta e 
aparato, a putri. Ora e ta cay, 
esaki por causa daño na en- 
tre otro auto para cerca of 
hende. 

Den fm di siman e luga aki 
ta haya hopi bishita, mayo- 
ria ta cliente di e bar popular 
Flamboyan. Ta spera cu au- 
toridad lo hala atencion di e 
doño pa drecha e situacion 
aki.Q 



Sin seguro y cu plachi cu no ta cuadra 


ORANJESTAD - E chauf- lema cu por a spera. E acci- Wilhelminastraat. 

feur aki cu a dal contra un dente a tuma luga ayera mer- E chauffeur di e Mitsubishi 

otro auto, tin hopi mas prob- dia na Irenestraat, crusando a sali di Irenestraat pero a lu- 



Relojes 

Pulseras 

Cadenas 

Dijes 


Nos ta graba 
tur sorto di 
articulo 
di metal 
yama of 
bishita nos 


Joycro$ 

|S:ompr.a mos 

Wreglamos todo tipo de Joyas 

éontamos con un Buen Surtido de 
Pulseras y Baterias para Reiojes 

Habri di Diaiuna pa Diasabra 
;9T00aniw-1:00pm:y:dt2{00pm - 6:Q0pm_ 




bachue 


JOYERIA 

COMI RA V VENTA 


Notintempo 
pa labaySeca bo 
Pañanan! 

Pasa y Laganan na: 

AQUA 

^ LAUNDRY 

HabridiDialunapaDiasalira 
7;3Daninonstop7;30pni 
^ JLadoniingo de DiOOam - liOOpm 

Tel:S87 0772 


AQUA 

LAUNUK'S 


Tanki 

Leendert 178-A 
Tel: 587 3940 
Fax: 587 2478 
Cell 592 9055 
email: adalbertovilla@live.com 




CLASIFICADO 


SANADOR SPIRITUAL 

Internacional y Clarividente 
From Africa Mr. Mane 

Specialista den tur problema 
efectivo. Trece bek sernan keri, 
exito den negoshi, kita mala suerte 
y magia preto. Ta resolve 
problemanan financiero, yuda 
pasa rijbewijs, ta yuda cu dificultad 
sexual y mucho mas. 

Resultadonan rapido, garantiza. 
Pa mas info. yama 565-8369 

211033 


bida di wak trafico biniendo 
di Wilhelminastraat y a dal 
contra e otro auto. 

E daño no tabata hopi pero 
a resulta cu e chauffeur no 
tabatin seguro ni plachi di 
number cu ta cuadra cu su 
auto. 

Polis a confisca su auto y a 
notifica cu e ta para respon- 
sabel pa tur e daño.Q 

Mars One Mission: biahe pa e planeta cora na 2024 



Di mas di 200 mil hen- 
de cu a spera di por laga 
mundo y muri na Mars, 
solamente 660 ta den e 
competencia ainda. Awo 
nan ta confronta cu un 
proceso di seleccion pa es- 
tricto. 

Esunnan cu logra yega te fi- 
nal pa logra un sienta riba 
Mars One Mission, cual ta 
un biahe di ida so, pa e pla- 
neta cora. 

Con lo selecciona e astro- 
nautanan? 

E siguiente buelta lo tin mas 
entrevista filma envolvi y un 
grupo di retonan pa mira con 
bon hende ta traha cu otro. 
E rond di seleccion final lo 
sigui e candidatonan, mien- 
tras cu nan ta biba den condi- 
cionnan dificil cu ta similar 
cu na Mars. Na final di e 
proceso, Mars One lo kier 6 
grupo di 4 astronauta pa train 
pa e mision. 

Con Mars One lo paga pa 
e mision? 

E organisacion Hulandes ta 
recaudando fondo con cu e 
por. Esey kiermen e dere- 
chonan di transmision, acu- 
erdonan di sponsor, fondo 
di publico, donacionnan, y 
licenciamento di derecho in- 
telectual di invencionnan na 
caminda. E prome mision, cu 
lo costa $6 biyon, tin como 
meta pa manda un rocket cu 
2 homber y 2 muhe pa e pla- 
neta. 

Kico nan mester haci? 

Tur cos ta masha complica. 
E prome humanonan no ta 
programa pa sali pa Mars te 
na 2024. Pero hopi di e misi- 
onnan ta pa haci trabou di 
preparacion vital. Na 2018, 
un Lander lo wordo manda 
pa e planeta, como prueba 
pa tecnologianan cu e mision 
real lo mester. Esey lo wor- 
do acompaña pa un satelite 
di comunicacion, pa manda 
mensahenan bay y bin. Na 
2020, un Rover Inteligente 


lo wordo manda Mars, hunto 
cu un trailer. E Rover su tra- 
bou ta pa busca un bon luga 
pa aterisa, leu panort sufici- 
ente pa e tera por contene su- 
ficiente awa, pero ecuatorial 
suficiente pa haya hopi rayo 
di solo. 

Dos aña despues di esey, na 
2022, seis mision di carga- 
cion lo sali pa Mars. Nan ta 
inclui un otro Rover, dos un- 
idad pa biba den y dos unidad 
di sosten. Esakinan lo ater- 
isa cerca di e prome Rover, 
cual lo touw e unidadnan pa 
biba, den posicion y ta posi- 
ciona e panelnan di solo pa 
duna e unidadnan energia. E 
unidadnan di sosten mester 
crea un atmosfera caminda 
por hala rosea den e habitat, 
3 mil liter di awa y 120 kilo 
di oxigeno lo wordo teni den 
deposito. 

Con e astronautanan lo 
yega Mars? 

Mars One lo contrata un 
manufacturado di rocket, pa 
construi un rocket pa nan. 
Esey lo ta Lockheed Martin, 
SpaceX of un otro compania. 
Na 2024, nan lo lansa e trip- 
ulacion su modulo di ateri- 
sahe y nan compartimento 
principal pa bib, pa e biahe 
den orbita di Mundo y pone 
nan hunto. E tripulacion lo 
lansa nan mes den orbita di 
Mundo, subi den un rocket 
pa Mars cu lo ta wardando, y 
sali pa nan destinacion. 

Con nan lo aterisa? 

E modulo di Mars Lander lo 
los di e rocket, y lo baha pa 
e superficie. Unabes cu e ta 
abou, e tripulacion bisti den 
nan trahe di Mars. Un di e 
Rovernan lo busca nan y hiba 
nan pa e habitat. E lo tuma 
nan un tempo pa aclimatisa 
na e gravedad di Mars. Nan 
prome tarea lo ta pa desplega 
mas panel solar, y cuminsa 
cu nan esfuersonan pa planta 
cuminda na Mars. 

Ki tempo nan lo haya mas 




compania? 

E di dos tripulacion di Mars 
One ta planea pa tuma e bi- 
ahe na 2026, y nan lo yega 
e aña siguiente. Nan mesun 
habitat y unidad di sosten ta 
programa pa yega algun si- 
man despues cu e prome 
ekipo yega. Pa proteha e as- 
tronautanan di e radiacion 
pisa na Mars, e Rovernan lo 
pone tera Marsiano riba e 
habitatnan. □ 



Discover Romance 

-SMITH'S STYLE 




Enjoy our special Tomahawk steak 
served with f amily style side orders 
including a shareable gift 


Celebrate LOVE. . . 
February 13,14 & 15 

live entertainment by 

Live Xpressions 


Located in Oranjestad’s City Center ne»t to the 
Crystal Casino. For reserv/ations please call 
523-6195. Open daily from 5:30pm to llpm 

WWW.LGSM ITHS.COM 


$109 

( + 15% service charge) 

per couple 

Aruba Tourism Authority: 

Prome evaluacion di Happy Liaison Officers tabata ‘positivo’ 




ORANJESTAD - Den 
luna di december a lansa 
e proyecto di Happy Liai- 
son Officers, Aruba Tour- 
ism Authority esta ATA 
ta informa cu e prome 
evaluacion tabata uno 
positivo. 

E Happy Liaison Officers 
ta un grupo di persona nan 
dunando informacion y ser- 
vicio na e bishitante a bin ta 
haci esaki na puntonan stra- 
tegico, den areanan frecuen- 
ta pa turistanan bishitando 
Aruba sea como turistanan 
di estadia of cu barco crucero 
pa un dia. 

Segun un comunicado di 
ATA. E ekipo di Happy Liai- 
son Officers a sigui diferente 
training enfoca riba servicio 
na e bishitante y riba entre 
otro traha cu e “Aruba App” 
riba e iPad cu ta ekipa cu tur 
informacion cu tin mester. 
A repasa pregunta nan cu lo 
por bin dilanti y segun cu e 
proyecto piloto ta cana a sigui 
amplia e base di pregunta nan 


durante e fase piloto. E eki- 
po a ricibi training den deal 
cu ‘reclamo nan’ tambe sigu- 
rando cu cualkier asistencia 
den casonan asina tambe ta 
wordo brinda debidamente. 

Evaluacion 

Recientemente a tuma luga 
un seccion na ATA na unda 


a evalua e trabou te cu awor. 
A duna un resumen comple- 
to di e pregunta nan diario, 
distingui pa cada localidad 
y a duna un bista amplio di 
cantidad di asistencia brinda, 
con esaki ta diferencia segun 


crucero tin necesidadnan y 
deseonan diferente, nan tin 
un patronchi diferente. Esaki 
entre otro ta refleha manera 
cu a spera den e informacion 
cu e Ófflcers nan a compila. 
“E proyecto ta bayendo den 


nan cu tambe tin na Aruba, 
asina enrikeciendo nan ex- 
periencia total y elevando e 
patronchi di gasto tambe aki 
na Aruba. Mas informa nan 
ta di opcion nan, mas e chens 
ta cu nan lo scoge pa haci uzo 
di diferente servicio”. 

Happy Officers 

Riba dia 17 di december di 
aña 2014, Bon Dia Aruba a 
publica cu e proyecto aki ta 
consisti di 7 information of- 
ficers cu lo ubica nan mes na 
waf, den caya grandi como 
tambe den e area hotelero di 
e isla. 

E meta di e information of- 
ficers nan aki ta pa duna in- 
formacion como tambe sug- 
erencia na e bishitantenan 
di Aruba. Pa e trabou aki a 
prepara studiantenan di Uni- 
versidad di Aruba. Den nan 
posicion e studiantenan lo 
tin un tablet cu wifi pa ora 




localidad of orario. Tambe a 
duna un bista di con e pro- 
grama a evoluciona y a pre- 
senta recomendacion nan pa 
tene cuenta cu ne. En gen- 
eral bishitante nan ta keda 
masha contento di mira un 
ekipo uniforma di oficina di 
turismo cu nan Ipad cla pa 
duna cualkier servicio cu tin 
mester, riba ruta nan masha 
frecuenta pa bishitante nan. E 
turista di estadia (stay-over) y 
esun cu ta bishita riba barco 


un hopi bon direccion. Nos 
bishitantenan ta haciendo 
bon uzo di nos Happy Li- 
aison Officers y nos ta con- 
tento cu e desaroyonan rela- 
ciona cu e proyecto aki,” 
Ronella Tjin Asjoe-Croes 
CEO di Aruba Tourism Au- 
thority a laga sa. “E comber- 
sacionnan cu e turistanan, no 
ta solamente brinda un servi- 
cio na un manera pro-activo, 
pero ta informa e bishitante 
di diferente (otro) opcion 


diferente turista acerca nan 
cu pregunta nan por contesta 
esakinan sin problema. 

Ta spera cu pa medio di 
servicio nobo aki, turistanan 
por yega na e atraccionnan di 
e isla mas lihe posibel. Den 
futuro tin intencion pa man- 
da mas di e Happy informa- 
tion offlcers “na mas luganan 
di interes” manera entre otro 
San Nicolas.Q 

CASINO ANP SHOPS 


VALENTINE'S DAY SPECIAL 


FEBRUARY 14 NOON TO 1AM 


Christie Mettes: 

“Tin un poco tardansa 
cu e proyecto di cashi 
di bukinan” 


ORANJESTAD - Christie 
Mettes ta un di e hoben- 
nan cu a cuminsa cu e 
iniciativa di recicla mate- 
rialnan pa traha cashinan 
cu buki pa rond di Aruba. 

E ta conta Bon Dia Aruba cu 
tin poco tardansa pasobra su 
persona mester a bay Jamaica 
y e proyecto a keda den man 
di su mama Miraim Helder 
y su amigo tambe Jess Wolf. 

“Ami mester a bay Jamaica y 
Jess tabata malo siman pasa, 
pues nos no a caba di pinta 
tur e cashinan”, Sr. Mettes ta 
comenta. Manera Bon Dia a 
publica prome un grupo di 
amigo Arubano ta ocupa tra- 
hando cashinan di buH cu lo 
wordo poni rond di e isla pa 
promove lesamento. E buki- 
nan mester a termina e siman 
aki. Pero esaki ya no lo ta po- 
sibel. 

Warda bus 

Proximo biaha cu un persona 
ta wardando pa bus y ta laf e 
por djis coy un buki pa lesa. 

Segun sra. Mettes locual e cu 
su amigonan ta purbando di 
haci, ta cashinan di buki sim- 
ilar na esunnan cu tin buki 
na Boca Catalina. Cashinan 
similar lo wordo poni banda 
di diferente stop di bus riba 
caminda pa scol. Sra. Mettes 
a subraya cu esunnan activo 
den mundo di educacion na 
Aruba, sa cu tin un preocu- 
pacion pa e nivel di lectura pa 
locual ta trata studiantenan y 
pueblo Arubiano en general. 

Segun e, aunke cu alfabetisa- 
cion ta rond di 97%. E nivel 
na cual hende ta lesa y e can- 
tidad di hende cu di berdad 
ta lesa ta hopi abou y esaki 
ta preocupante pa futuro di 
Aruba. 

“E bukinan cu lo wordo poni 
rond a wordo coleccionnan 
durante e limpieza na biblio- 
teca nacional, october anda 
pasa. Rond di 150 buki lo 
wordo poni rond di Aruba. 
E bukinan aki ta poni pa lesa, 
pues hende por sinti liber pa 
coy buki gratis y hiba nan cas 
pa lesa, high-light y skirbi un 
comentario of otro mensahe 
positivo pa e proximo lector- 
nan. Ora caba di lesa e buki 
por pone bek na cualkier bus 


OniDi Soup Dr Mbied Green $cilcid 
Ribeye Steok 

CharbrQlled aruJ sarvec wllh □ sauce of 
mixed Wfld MushrcumL 

Fre&h Market and Ricç Pilof 

Chee&e Cahe 

Homeircce and served wilKc:herry couliL 


ino SPKIAL 

Chickeri Vegetable Saup or A/iixed Green Salad 
Garlic Shrimp 

Sauláfld in eidra virgin nlivB oil and frashly chDpaed 
pariley in wkite wlne sauce 

Fresh Market Vegekjblej and Rice PilaF 

Chocolate Ccilo& 

Premium dark -chDcolate calce with amareltQ chocolahe tyrup 


Your choice for only $28 per person. 


Dinner include^- Glass of Champagne per persoii; Coffee or Tea, 

and Complimentory Rose per couple. 


stop cu un cashi di buki” Sra. 
Mettes a bisa Bon Dia Aruba 
den un edicion anterior. □ 

THIS 

VALENTINE 

SEAPORT CASINO 

will be giving away more cash prizes! 

Drawings are between 7:30 - 11:30pm (every half an hour) 


Management reserves the right to change or cancel this promotion. 



Health Care Conference Aruba 2015 


Enfoke riba union di specialista y gobierno 


ORANJESTAD - Health Care 
Conference Aruba 2015 ta tuma 
luga e siman di 1 pa 4 di juni na 
Renaissance Convention Cen- 
ter. Obhetivo ta logra y reenfor- 
sa colaboracion entre diferente 
paisnan di Reino Hulandes cu e 
proposito na yega na soluciona 
problemanan of retonan den 
area di salubridad. 

Ta organisando e conferencia riba 
peticion IPKO, e encuentro anual di 
parlamentonan di Reino. Esaki min- 
ister encarga cu salud Alex Schwen- 
gle, ta bisa ayera anunciando e con- 
ferencia. 

E temanan cu lo wordo presenta/trata 
durante di e conferencia ta ‘e sistema 
di cuido di salud den comunidad 
chikito’ (islanan den Caribe); ‘di pro- 
duccion y calidad di cuido medico’; 
colaboracion den y entre e paisnan 
den Reino Hulandes y cuido den 
cierto seccion y cuido integra. Cual 



kiermen un cuido medico pa cada 
persona segun nan necesidad. 

E temanan aki lo wordo presenta pa 
entre otro oradornan di universi- 
dad di Erasmus (Rotterdam) , TIAS/ 
Nimbas, Harvard, Be Bright Foun- 



dation, PAHO y Baptist Health In- 
ternacional. 


Particip antenan 

E conferencia lo ta riba nivel di 
maneho den e ramo di salud, e min- 
ister ta splica. E participantenan lo ta 


profesionalnan riba tereno di salud, 
manera mediconan, specialistanan, 
nurse y boticario. Pero tambe miem- 
bronan di comisionnan di maneho, 
cuerpo di supervision di organisa- 
cionnan y institutonan di salud. 

Registracion 

Lo tin un gala di bonbini riba 31 di 
mei cu lo ta e apertura di e confer- 
encia cu un recaudacion di fondo 
pa Cruz Cora Aruba. E anochi aki 
lo presenta un concierto di Orkesta 
Sinfonico Hubenil Simon Bolivar 
hunto cu artistanan local, Tica Giel, 
Landa Henriquez y Angelique Jans- 
sen. E anochi aki por haci registra- 
cion, pero prome tambe riba website 
www.hcca.aw 

A scoge Cruz Cora como fundacion 
e aña aki mirando cuanto e fundacion 
ta aporta na salud, y mirando cu e ta 
un fundacion cu tin colaboracion den 
exterior, e minister ta aclaria. Cada 
dos aña lo scoge otro fundacion.Q 


Seis 

Den nos bida diario nos lo 
por lubida cosnan chikito 
manera unda bo a laga 
bo yabi, celular, bril, etc. 
Pero pa kico esaki lo por 
sosode? 

Perdida di memoria ta un 
problema comun. Mayoria 


causa di perdida di memoria transitorio 


di e hendenan ta experiencia 
ocasion temporal di perdida 
di memoria. Esaki ta wordo 
conoci como perdida di me- 
moria transitorio. 

Ta existi hopi causa di e per- 
dida di memoria transitorio, 
y aunke nan no ta un prob- 
lema grave, e situacion aki 


por afecta bo bida normal. 

Causa mas comun 

Entre e causanan mas comun 
di perdida di memoria transi- 
torio bale la pena menciona: 

1. Uzo di remedinan: an- 
ti-depresivo, anti-hista- 




mine, relahacion muscular, 
trankilisante, pildo pa drumi, 
remedi pa anshamento y 
contra dolor ta remedinan 
hopi pisa cu ta influencia e 
perdida di memoria transi- 
torio. 

2. Abuso di alcohol: Abuso di 
consumo di alcohol ta daña 
e celnan di cerebro. P’esey 
despues di un buracheria 
pisa e persona no ta corda 
nada. Cu tempo e perdida di 
memoria lo por bira perma- 
nente. 

3. Humamento: Huma- 
mento ta reduci e cantidad 
di oxigeno den bo celebro, 
y esaki ta trece como conse- 
cuencia cu ta perhudica fun- 


cionamento di bo memoria. 

4. Consumo di droga: Uzo 
continuo di droga ta trece 
cambio den e substancia 
kimico di cerebro, loke ta 
dificulta pa bo por recorda e 
cosnan facilmente. 

5. Falta di soño: Drumimen- 
to malo y mal calidad di soño 
ta afecta bo memoria. 

6. Mal alimentacion: Un bon 
nutricion ta importante pa 
bon funcionamento di bo 
cerebro. Ta importante pa 
inclui den bo alimentacion 
proteina y vet di calidad hal- 
to. No lubida cu e falta di vi- 
tamina B1 y B12 lo por afecta 
bo memoria. □ 

Siman a habri cu un de- 
rame di petroleo. Loke ta 
mas preocupante, no ta 
cu tin un derame, pero e 
informacion cu a bin di- 
lanti. No sa cuanto, no sa 
con serio y tabata debati 
riba e ora cu e informa- 
cion a keda suministra. 

Esey ta pone hopi cuestiona 
con e diferente instancianan 
ta traha cu otro. Menos mal 
cu SEGUN NAN, e infor- 
macion NO ta asina grave, 
manera cu a spera. Pero cu 
tin daño, ta sigur. Un biaha 
mas Aruba ta pasa den un 
susto, ya cu cada derame di 
petroleo, ta pone nos spanta 
debi na su consecuencia cu e 
por tin. Si bo UNICO pilar 
economico ta TURISMO, 
anto e beachnan cu ta bo 
UNICO fuente pa e tur- 
istanan, bo ta cuminsa ‘soda 
friu’, ora cu un noticia di un 
‘oil spill’ keda anuncia. Anto 
mas pio ta , ora cu hendenan 
ta haci ‘como si fuera’ e cos 
NO ta serio. Nos ta yama 
esey, DOWNPLAYING.. 
mesun cos cu SPINDOC- 
TERS.. haci como si fuera, 
nada no ta ‘serio, y cu e cos 
no ta manera cu hopi ta spe- 
ra. Y ate..un dia despues, ta 
mustra cu e cos ta mas serio 


cu a kere, pero toch e no ta 
mas grandi cu a kere. Esaki 
mester compronde cu e area 
cu tabata contamina, tabata 
mas contamina, pero no cu 
e la plama riba un area mas 
grandi. WEL WEL.. 

Ata un BIAHA MAS e Hu- 
landesnan no por ‘come 
across’ cu e Rubianonan 
ora cu ta trata nos situacion 
fmanciero. Nan a purba na 
Aruba, nan a purba na Hu- 
landa, pero NADA. Aru- 
ba y Hulanda ta DEAD- 
LOCKED den e situacion 
aki y no ta mustra cu cos lo 
keda resolve por lo pronto. 
Mientrastanto Aruba ta haci 
manera cu NADA no ta 
pasando, den sentido cu ta 
BUSINESS as usual. Plan- 
nan grandi ta wordo presenta 
tur siman. Cada siman un of 
DOS minister ta bin dilanti 
cu un ‘bucketlisf y ta marca 
kico a haci caba y kico no a 
haci ainda. Manera cu nos ta 
sinta nota e progreso. 

Mientrastanto, CARNAVAL 
ta sigui bay dilanti. Ya ta e 
ULTIMO siman di carna- 
val. Ultimo siman unda cu 
SVIAC ta manda y SAC ta na 
cas. Un vakantie di 6 siman 
pa esunnan di SAC. Miran- 


do con cos a bay, SAC lo por 
keda drumi pa basta tempo 
pasobra ta MUSTRA cu 
TOCH, SVIAC a logra (cu 
YEN di dolor di cabes) pa 
PULL it off. Esta, den forma 
crioyo bisa, nan a LOGRA. 
Duna Cesar loke ta di Cesar.. 
E kehonan contra SMAC a 
bira menos.. DANKI DIOS 
cu e temporada ta cortico, cu 
ta MINIMALISA e eventual 
dañonan di e organisacion 
nobo aki. 

Ata ainda tin e problema 
di HEDGING..un palabra 
nobo cu hopi no tabata SA 
mes kico e ta nifica. E bieu- 
wnan ta puntra, ma ta bon, ta 
kico e cuenta ey ta. Simple- 
mente cera un acuerdo cu un 
compania pa un tarifa fiho pa 
un periodo, pa sigura cu no 
tin cambio den e prijs duran- 
te e periodo valido di e con- 
tracto. Pa MALA SUERTE 
di e compania cu a CERA e 
deal, ata nan ta haya nan ta 
paga MAS, mientras cu e tar- 
ifa riba caya ta MAS ABOU.. 
Daks. DEN WOWO.. Pober 
WEB..awor esunnan geel ta 
forsa pa kibra e contracto.. 
POR..pero si kibr’e, ta re- 
sulta cu WEB lo mester paga 
un MULTA fuerte, paso- 
bra esey TA e forma nor- 


mal. Bo cera un contracto, 
y bo kibr’e, bo TIN cu su- 
fri..sino TANTO bal bo tin 
contract.. y WEB, NO ta bay 
haci esaki.. ata e topico ta 
ASINA pica cu NINGUN 
Hende, NI e director no kier 
papia ariba. “E TA CON- 
TROVERSIAL”. Otro biaha 
A/LARIBOMBA ta bay cera 
deal pa EVITA mas prob- 
lema cu HEDGING!..corda 
e palabra ey!.. 

Bo a wak kico a pasa den 
weekend.. NO..no e bura- 
cheria di hende den carnaval, 
pasobra esey TAMBE ta mal 
cos.. MUHE, MUHE, y si, 
MAS muhe ta bringa cu otro. 
Normalmente ta homber 
ta haci esey, pero awendia, 
muhe ta bringa, anto bura- 
chi. Papia di burachi, ata uno 
MAINTA TEMPRAN ta 
core destrui cantidad di cos 
den Centro di Playa. MAIN- 
TA. MARIBOMBA SA cu 
UN caminda na mundo e 
ora ey, ta happy hour..pero, 
serio..burachi, MAINTA, 
anto DESTRUI cos asina 
tempran. 

Enfm..e topico ta ora cu 
DOS auto di polis, cu NO 
ta persiguiendo otro, DAL 
contra otro y keda TOTAL 
LOSS.. bo ta wak e cos aki 


continuamente na television 
ora cu tin persecucion di lad- 
ron y polis. Anto e autonan 
di polis ta keda na WERKI.. 
Pero awor, ta DOS polis den 
DOS diferente auto cu taba- 
ta biniendo di otro caminda 
y a DAL den otro. Por pasa. 
Pero ainda no sa PAKICO. 
Masha misterio. Cuenta di 
hiba auto mesora pa garashi 
pa drecha y of pa sconde ? 
Anto pa dos dia despues, tur 
dos auto keda transporta riba 
FLATBOM pa e reconstruc- 
cion di e ‘evento’. Pregunta 
ta, si nan tabata bayendo e 
MESUN ‘melding’, of DOS 
diferente melding y pa CA- 
SUALIDAD a dal den otro? 
Masha misterioso.. Ban wak 
kico ta resulta di e investiga- 
cion. 

Y finalmente, MARIBOM- 
BA a compronde cu nan ta 
test realmente e directora 
nobo na KIA. Tanto preso, 
como personal. Desde e dia 
cu el a yega, tin situacionnan 
cu ta aparece cu e lo mester 
ta atende cu ne. Te awor, cos 
ta mustra cu e tin e situacion 
bou di control. Pero na Aru- 
ba, NADA no ta facil. Nada 
no ta normal. Na Aruba y 
New York, TUR cos ta po- 
sibel. Corda esey!.Q 

BISTA 



Fraccion (MEP): 

Entradanan di gobierno ta sigui di ta irealistico 


ORANJESTAD - Desde 
cu partido AVP a asumi 
gobernacion na final di 
2009, tur aña y pa 5 aña 
largo nan a manipula 
mente di pueblo cu nan ta 
e partido cu a percura pa 
un crecemento substan- 
cial di nos economia. Sin 
duda cu un crecemento 
economico ta trece un au- 
mento substancial di en- 
tradanan pa gobierno. 

Sinembargo cifranan oficial 
di Banco Central ta mustra 
cu esaki no ta e caso. Asina 
nos por mira con siman pasa 
Banco Central a emiti e ci- 
franan di e entradanan total 
di gobierno pa loke ta aña 
2014. Aki nos por mira con 
na 2014 e entradanan total di 
gobierno a cay substancial- 


mente cu 29.3 miyon florin y 
esaki compara cu e entradan- 
an di 2013 (mira tabel ad- 
hunto). Y si mira bon for di 
2009 te cu 2014 e entradanan 
total di gobierno a keda na e 
mesun nivel, pues ni padi- 
lanti ni patras! Pregunta ta, ta 
ki clase di modelo economi- 
co Gabinete Eman ta uza cu 
ta dunando frutanan amargo 
y miserabel pa caha di gobi- 
erno? 

Sinembargo locual ta mas 
remarcabel ainda ta cu du- 
rante tratamento di e pre- 
supuesto adapta di 2014 
na December ultimo, e 13 
parlamentarionan di AVP a 
vota ciegamente na fabor di 
e presupuesto aki caminda 
tabata wordo premira cu e 
entradanan total di gobi- 


erno pa aña 2014 lo ta 1133 
miyon florin. Pero awor cu 
e cifranan oficial di 2014 di 
Banco Central ta conoci y 
cu ta mustra cu gobierno 
realmente a haya solamente 
1113.6 miyon florin na en- 
trada, ta con Gabinete Mike 
Eman y su 13 parlamentari- 
onan ta bay hustifica e 19.4 
miyon florin menos na en- 
trada den 2014? Di unda nan 
lo saca e suma extra aki y pa 
asina cumpli cu locual nan 
mes a vota pe na december 
ultimo? 

Cu esaki ta demostra un bi- 
aha mas cu e supuesto pro- 
fesornan den AVP no tin 
ningun nocion di financia 
publico y ta muestra di nan 
incapacidad pa sigui dirigi 
destino di e pais aki.Q 


Evelyn Wever Croes (MEP): 

Lider di MEP a laga tremendo impresion na Boneiro 



SANTA CRUZ - Lider 
di MEP Evelyn Wever- 
Croes fin di siman pasa a 
bishita Boneiro pa duna 
un discurso na un activi- 
dad di partido Demokrat 
na Boneiro. Partido De- 
mokrat y Partido MEP 
tin lasonan estrecho di 
masha hopi tempo, y 
semper a sostene otro, 
den bon y den mal tem- 
po. 

Den su discurso Evelyn a 
splica e trayectorio cu Aruba 
a cana pa por logra su Status 
Aparte. Den esaki el a en- 
fatisa riba e trabou cu a wor- 
do haci internacionalmente 
pa logra esaki. 

Evelyn a enfatisa tambe cu 
naturalmente e lucha pa 
haya mas autonomia ta hopi 
importante, pero ta mas 
importante pa conserva e. 
Aruba no a haci su maximo 
esfuerso pa conserva su au- 
tonomia, pasobra nos pueb- 
lo a scoge gobernantenan cu 
a maneha nos pais malisimo 
y awor nos a perde nos au- 


tonomia fmanciero. Aruba 
tabata un orguyo den Reino, 
Aruba tabata e inspiracion y 
e ehempel pa demas islanan 
den Reino. Pero awor Aruba 
a para bira e berguensa mas 
grandi den 

Reino, y esey ta causa Aru- 
bianonan hopi dolor. 

Evelyn a splica tambe con 
MEP lo haci pa gana e auto- 
nomia bek: cu trabou duro, 
creando confiansa, y must- 


rando cu nos mes por. 

E discurso di Evelyn Wever- 
Croes a cay den masha bon 
tera, y a wordo hopi comen- 
ta. Por a nota tambe cu hopi 
hende muhe a acerca evelyn 
pa saluda e y bisa e cu nan ta 
orguyoso di dje pa tur locual 
e ta haciendo den politica. 
Lider di MEP a laga un tre- 
mendo impresion atras na 
Boneiro, algo cu henter e 
famia di MEP ta orguyoso 
di dje.Q 


Rene Herdé(AVP): 

Un pais di igualdad pa tur. 

No uno di privilegio pa algun 

ORANJESTAD 
Den nos pais nos ta 
asumi cu tur hende 
ta igual pa ley. E 
voto di un doño di 
un compania grandi 
tin e mes un balor 
cu esun di un em- 
pleado di e compa- 
nia. 

Nos ta biba cu e cre- 
encia firme cu tur 
hende, independiente 
di nan sexo, religion, 
nomber, nivel di en- 
trada of color politico, 
tin e mes un derecho y 
obligacion cu ley ta fiha. Nos ta asumi cu e forma cu dos per- 
sona cu haya nan mes envolvi den e mes un tipo di accidente, 
ta wordo trata di e mes un forma y ta carga e mes un conse- 
cuencia cu ley y reglanan ta prescribi. Ta asina nos kier pa cos 
ta na Aruba. Ta esey ta e pais cu nos kier. Ley pa un. Ley pa tur. 
Ora den cualkier situacion nos haya e minimo impresion cu 
cosnan no ta bay asina, ki ora nos wak cu algun hende ta haya 
un trato diferente, cu rason henter pueblo ta puntra: unda e 
regla di ley pa un y ley pa tur a keda? 

Esunnan cu privilegio 

Den tur situacion normal no lo tabata necesario pa ni puntra si 
tur cos a bay normal den e caso di accidente di e parlamentario 
di MEP y ex- polis Bessaril. Of si e tabata tin culpa of no. Den 
tur caso di accidente autoridadnan tin regla y proceduranan 
standard pa aplica. Nos ta confia den nan pa aplica esakinan 
igual den tur caso. No tin un set di regla pa algun y otro set 
di regla pa e resto di nos. Den e caso aki sinembargo, henter 
pueblo ta haci un cantidad di pregunta en busca di e contesta 
si di berdad ley ta conta pa un y tur. E apariencia di un trato 
special of privilegio pa e ex- polis y miembro di parlamento di 
MEP aki ta obvio. 

Tin un cantidad di caso cu hende cu bandona e luga di un ac- 
cidente, ta wordo busca na cas, ta wordo poni den boei y hiba 
warda di polis mey anochi. Pa henter pueblo e regla ta conta 
cu si bo haya bo den un accidente, bo mester keda na e luga te 
ora polis yega y haci su trabou. Pasobra polis mester haya tur 
informacion, haci tur su investigacion (incluso test di alcohol) 
pa determina kico a pasa, con el a pasa y ken tin culpa. Anto 
mester haci e investigacion cu tur hende envolvi presente. Ta 
p’esey niun hende por bandona e luga di accidente. Ta p’esey 
polis ta bay busca hende na nan cas si nan bay di e luga di ac- 
cidente. E pregunta ta pakico den e caso aki e ex- polis y actual 
miembro di parlamento di MEP, si por a bandona e luga di 
accidente, bay cas y bay warda di polis dia despues ora el a haya 
ta bon? Esey ta conta pa tur hende? Tur hende por bandona e 
luga di accidente y bay polis si y ora e dicidi? Kico ta e regla cu 
ta conta pa un y tur? Ó mester conclui cu tin leynan cu ta conta 
pa nos tur, pero tin algun hende cu tin e privilegio pa no tene 
nan mes na e leynan aki? 

E reaccion di e lider di MEP y e arogancia cu cual e ex -polis y 
actual miembro di MEP ta comporta di momento cu a haya e 
carta di Ministerio Publico, ta demostra un biaha mas cu inte- 
grantenan di MEP no ta tin e sentido di igualdad basico (pa ley) 
cu resto di pueblo tin. E caso aki ta demostra cu integrantenan 
di MEP no a siña of a cambia nan forma di pensa y comporta, 
desde cu nan a uza miyonnan di florin di fondonan publico pa 
enrikece 'Triends and family”, pensando cu nan tin e derecho 
pa haci e. E ta nifica cu e MEP cu a viola leynan di nos pais y 
e principionan di igualdad, transparencia y responsabilidad pa 
nos pais, manera a wordo poni bon cla den entre otro e rapport 
di WODC, ta e mes un MEP di awe. Pa MEP leynan no ta 
conta pa un y tur. Pa MEP loke ta conta ta: "Hancho pa MEP. 
Smal pa resto di pueblo". Loke MEP no ta siña compronde ta 
cu esey no ta e pais cu resto di nos na Aruba kier.Q 

POLITICO 


Rene Herdé(AVP): 

Oposicion no tin argumento contra maneho di financia di gobierno 



ORANJESTAD - Den e 
prome reunion di Comis- 
ion fiho di Economia y 
Financia cu Minister di 
Financia y Organisacion 
Gubernamental, miem- 
bronan di parlamento a 
haya un cantidad di in- 
formacion relevante riba 
situacion financiero y in- 
formacion valioso riba e 
presupuesto 2015. 


E presupuesto lo wordo tra- 
ta den Parlamento asina cu 
Conseho Consultativo (Raad 
van Advies) caba di haci su 
analisis y duna su conseho. 
E reunion cu e minister ta- 
bata e prome den un serie 
di reunion cu e Comision 
Economico y Financiero bou 
presidencia di Chris Dam- 
mers lo tene den preparacion 
pa tratamento di e presu- 


puesto den Parlamento. 

Redo versus argumento 

Prome, durante y despues di 
e reunion cu e minister, a re- 
sulta cu oposicion no tabata 
tin nada otro cu redo riba e 
cifranan real di economia, fi- 
nancia publico y economia. 
Den nan expresionnan den 
prensa - corant, internet, ra- 
dio, television y facebook - 
miembronan di oposicion ta 
sigui nenga di papia di e ci- 
franan real, di e crecemento 
economico, di e maneho 
di corto y largo plaso pa re- 
forma aparato di gobierno 
y fmancia publico. Den e 
prome reunion a resulta cu 
oposicion a haci preguntan- 
an cu meta politico, pero a 
haya contestanan cu nan no 
por uza politicamente. Ni 
contra e minister, ni contra 
di e maneho financiero. Mas 
ainda a resulta den nan reac- 
cion den prensa, cu oposi- 
cion ta keda uza redo na 
luga di realidad. Obviamente 


oposicion no tin un idea con 
pa atende cu e desaroyo di 
Aruba awor aki. Pa e motibo 
aki nan ta keda pega den redo 
y gañamento. Nan speransa 
ta cu nan redo y gañamento 
lo crea malcontento, duda y 
insiguridad den comunidad 
y asina destabilisa nos pais. 
Na luga di contribui na bien- 
estar di nos pais, oposicion ta 
scoge pa sembra insiguridad 
y discordia. Un bashi cu ta 
mustra cu Aruba di berdad 
merece un miho oposicion! 

Punto di bista di AVP 

AVP a scoge pa un maneho 
pa recupera Aruba for di 
e crisis cu MEP a bay laga 
Aruba aden. E maneho aki 
a duna e resultado cu a fiha 
como meta: mehora forsa 
di compra, pone economia 
crece atrobe, baha desempleo 
y crea mas cupo di trabou, 
inverti den pais y pueblo y 
restaura institucionnan y 
confiansa den nos pais. Tur 
cosnan cu MEP a bay laga na 


werki! Den apenas 4 aña a 
logra tur esaki. Pa e reforma 
fmanciero publico cu ta nec- 
esario, ya na 2010 a cuminsa 
tuma accionnan concreto. 
Un bon ehempel ta e sistema 
di pensioen. Hasta e rapport 
di CFT ta referi na e impor- 
tancia di esaki. Awe e fon- 
donan ta riba bon caminda 
pa solido desea. Pensioen 
di tur hende den futuro ta 
sigura atrobe. E maneho pa e 
añanan cu ta bin ta pa gradu- 
almente reduci e deficit y 
debe di Aruba, sin perde loke 
nos a logra pa nos pais den e 
añanan cu a pasa. Kita hende 
fei trabou sin duna alternati- 
va no ta yuda. Corta gasto sin 
wak e consecuencianan no ta 
yuda. Inverti, pone economia 
crece y crea entrada pa fami- 
anan si ta yuda. Tur hende cu 
kier contribui na e reforma 
gradual y stabiel aki ta mas 
cu bon bini. Critica y argu- 
mento constructivo ta bon 
bini. Redo y gañamento di 
oposicion sigur no ta yuda.Q 


Karel Maduro di( MEP): 

Iregularidad nan di Aruba awor ta pasa bay Bonaire tambe 



Recoi'daDdo cnnipaaa 2013 di AVF: 

Te hasta e forma di campaña akl ta ser imita pa MPB ua Boneiro 


ORANJESTAD - Nos tin añan- 
an ta indicando y advertiendo e 
pueblo tocante di iregularidad 
nan di gobernacion na Aruba. 
Nada no a cambia solamente cos- 
nan a bira pio. 

Amigo y conoci nan ta gosa di placa 
di pueblo y mientras tanto debe na- 
cional di Aruba ta sigui subi y pueblo 
tin di paga esaki. Den turismo tur dia 
ta fiesta tin pasobra cosnan ta bay- 
endo asina bon pa turismo (un mi- 
yon a yega Aruba segun Otmar?). 
Di otro banda no tin placa ta sali di 
turismo pa paga debenan di Aruba. 
Pero tin hopi otro hendenan si cu ta 
probechando di placa cu ta lora den 
turismo. Companianan liga na politi- 
conan y amigo y conoci nan di ehec- 
utivonan halto di ATA, ta biba dushi 
bay riba placa cu ta lora den turismo. 



Awor iregularidad nan a crece y pasa 
frontera. A lanta un partido na Bo- 
naire cu un señor Elvis Tjin Asjoe 
kende ta casa di Director di ATA, y 
gastamento di placa di Aruba ta tu- 
mando luga eynan di den campaña 
caba. Trahadonan di gobierno y elab- 
oradonan di Ministernan ta drumi, 
come, bebe y gosa na Bonaire,gasta 
placa di pueblo di Aruba. Algo mas 
cu 40 hende a subi avion bay gasta 
placa di pueblo di Aruba na Bonaire, 
mientras cu ta castiga pueblo di Aru- 
ba cu medidanan. 

Minister Presidente ta sinta cu su 
mannan riba otro y ta laga tur e ireg- 
ularidad nan aki tuma luga. Compa- 
nianan cu ta ricibi trabounan lucra- 
tivo cerca ATA (un tal Tera Cora) ta 
tras di campaña di Elvis Tjin Asjoe 


na Bonaire. Mientras tanto nos ta 
investigando si Elvis Tjin Asjoe mes 
ta ganando placa ainda di comuni- 
dad di Aruba. E ta coordinador di Sr. 
Mike Eman pa mas o menos 12.500 
fiorin pa luna! Tin indicacion cu via 
di un compania, ainda Elvis Tjin As- 
joe ta ganando placa di comunidad 
di Aruba. Tambe nos ta tras di in- 
formacionnan di gastamento di placa 
formal den ATA y cu posibel vinculo 
cu señor Elvis Tjin Asjoe. Elvis Tjin 
Asjoe ta coriendo un campaña miyo- 
nario na Bonaire y cu 50 hende riba 
su lista di MPB. Awor saca bo som, si 
aki na Aruba partidonan ta bay elecci- 
on cu 29 hende riba lista y Aruba tin 
alrededor di 110.000 habitante, con 
ta posibel cu un partido na Bonaire 
ta bay eleccion cu 50 hende riba lista? 
Di unda e placa pa core campaña ta 


sali? 

Pueblo di Aruba, mi ta spierta boso 
y boso ta mira cu gastamento di fon- 
donan di Aruba ta pasa frontera tam- 
be y bay Bonaire. Mesun cos nos lo 
no para wak sin haci nada. Nos ta bay 
demanda un investigacion profundo 
di ATA y Ministerionan caminda 
iregularidad nan ta tumando luga. 

Tambe nos lo sigui di cerca tur e 
elaboradonan di Ministernan cu riba 
custia di pueblo ta bay Bonaire y 
gasta placa di Aruba den campaña di 
compinchinan politico. Nos si no lo 
keda man crusa manera Prome Min- 
ister, Mike Eman. Mientras pueblo 
di Aruba ta sufriendo, gastamento di 
placa ta sigui y awor gasta di placa a 
pasa frontera bay Bonaire tambe.Q 

ñilCLASIFICADO 




PASA LAGA BO AVISO Dl LOKE BO KIEB BENDE, 
HUUB. ETC NA UFICINA Dl BUN DIA ABUBA 
WESTSTBAAT #22 OF MANDA BO AVISO VIA 
EMAIL NA: mlchael.arends@cspnv.eom 

UEMnim 


PERSONAl GRATIS MAN 20 PAIARRA - TA ACEPTA AVISO FOR 




TE HUUR 

Apt met 1 slaapkamer,keuken 
& eetkamer. Omgeving van 
Superfood. Water en electra 
niet inbegrepen Cable Tv en 
gas inbegrepen voor 
AWg.1.160 p/m 
1 maand deposit 
Info: 593-9145 

FOR REIMT 

One bedroom apt ,kitchen & 
dining room, furnished. 
Private entrance, close to 
Superfood. 

Water & electricity not incl. 
Cable & gas incl. Awg. 1.160 
p/m plus one month dep 

For info call 593-9145 

TA BEIMDE 

Set di sala Afl. 450,- set di 
cama queen size di palo puro 
Afl. 550,- Pa mas informacion 

Tel: 586-7163 / 563-4687 

SERVIOIO 

RUBLIOO 

Nos ta fura tur tipo di 
muebles y nos lo laga 
nan manera nobo back. 

Pa mas informacion 

Tel: 5621199/5921252. 

SERVIOIO 

RUBLIOO 

Ta duna credit di 10 luna. 

Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655 / 742-5853 

TA BEIMDE 

Scooter den perfecto 
condicion (2007) Bon prijs!. 

Tel: 594-9069 / 569-0125 

SERVIOIO 

RUBLIOA 

Señora cu firma liber ta 
ofrece pa haci oficina 
of cas limpi. 

Tel: 568-2806 


TA BEIMDE 

4 cashi di paña (bon prijs) 

1 cacho fila brasilera (6 luna). 
Pa mas informacion 

Tel: 561-7112 

DUSHI CUMIIMDA 

Liliana tin cuminda tur dia na 
Jhonson’s Supermarket San 
Nicolas desde llam - Ipm tur 
cuminda acompaña cu un 
sopi pa solamente Afl. 12,50 

Pa mas info of pedido yama 
Tel: 749-5008 

TA BEIMDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 

TA BEIMDE 

Pa mucha, hopi sorto di cos 
di hunga, buki, y muchu mas. 
Nobo y uza, bon pa créche. 

Y tin pa regala tambe. 

Tel: 7350737 

TA BEIMDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 

TA BEIMDE 

Patriot Mag Drive NOBO! 
MD1200-1200GPH 

Koi Pond & Waterfall 

Pump. Awg. 295 o.b.o. 

Pa mas informacion 

Tel: 732-1104 

TA BEIMDE 

Cama Queen den perfecto 
condicion hopi bon prijs. 

Pa mas informacion 

Tel: 594-9069 

TA BEIMDE 

Suzuki Baleno 2000, body 
den bon condicion, jega start 
y bay cune, tire nobo. As is 
where is. Afl. 2.300,- 
Pa mas informacion 

Tel: 563-7049 

SERVICIO 

RUBLICO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion 

Tel: 564-3588 

TA BEIMDE 

Un Suzuki Swift VVT 2009, 
std, cu airco den bon 
condicion. Pa mas 
informacion 

Tel: 594-1015 

SERVICIO 

RUBLICO 

Pa hasi cas limpi y pa 
strika pa mitar dia. 

Pa mas informacion 

Tel:743-5966 

TA BEIMDE 

Suzuki Esteem 2004, 

Afl. 1.500 (as is where is). 

Pa mas informacion 

Tel: 641-4612 

TA BEIMDE 

BBQ Griir'made In 
Aruba"duradero, Tipo "bari" 
Afl.275,-/cylindro cu tapa 
pa Afl.250,- Tel: 593-8182 

TA BEIMDE 

Un cashi paña di 3 porta pa 
Afl. 300,- y un stoel recliner 
pa Afl. 600,- Pa mas 
informacion yama 

Tel: 568-3185 

TA DUIMA LES 

Les di hulandes y papiamento 
pa mucha di kleuter, Basic k 
school. Yama despues di 2’or. 
Pa mas informacion 

Tel: 592-5090 / 583-7381 


TA BEIMDE 

Un Hyundai Sta Fe 2003, Std, 
Bon condicion pa solamente 
Afl. 6.500,- Pa mas 
informacion yama 

Tel: 731-8695 

TA BEIMDE 

Un Instrumento musical bon 
prijs, 1 manolin, 2 cuarta (1 
profesional) 1 Harpa. Pa mas 
informacion yama 

Tel: 594-9069 / 
569-0125 

SERVIOIO 

RUBLIOO 

Ta duna servicio pa baña y 
cuida hende grandi na as y 
tambe laba herida. 

Pa mas informacion 

Tel: 748-5818 

SERVIOIO 

RUBLIOO 

Pa huiswerk begeleiding y 
bijles den area di Pos chiquito 
entre 4 - 6or pm. 

Pa mas informacion yama 

Tel: 593-7784 


SERVIOIO 

RUBLIOO 

Ta duna servicio di hasi cas, 
oficina y locals limpi. Ta cobra 
pa hora di trabao. 

Pa mas informacion 

Tel: 600-8714 

TA BEIMDE 

Riba GANGA un cama di 
baby den bon estado marca 
Legacy. Pa mas informacion 

Tel: 561-4519 

TA BEIMDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. Pa mas 
informacion 
Tel: 594-9069 

LES Dl 

I-AIM DAM EIMTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Pa mas info. 
Tel: 594-9069 


RO TA RENDE, HUUR OF DUSCA 
CUALKIER ARTICULO, NOS TA 
CFRESE UN SERVICIO UNICO Y RAPIUO. 



Anochi informativo riba boto miniatura 


ORANJESTAD - Fun- 
dacion Rancho hunto cu 
Centro di Bario Playa Pa- 
bao, kier a haci un yamada 
di urgencia pa un reunion 
informativo tocante boto 
miniatura. 


(i 




Esaki ta en conexion cu ac- 
tividadnan dianan 1, 2 y 3 mei 
2015 di SAIL Aruba 2015. „ 

Tambe lo intercambia idea- y 
opinionnan cu tin di haber cu 
Boto Miniatura y su futuro, e 
fundacion ta bisa. E anochi lo ^ 

tuma luga diahuebs 12 febru- 
ari na Centro di Playa Pabou 
di 7or pa 9or. 

Fundacion Rancho a wordo 
funda na 2010. Meta principal 
di e fundacion ta pa conserva y proteha e aspectonan historico y cultural di e bario Rancho. 
Esaki Fundacion Rancho kier logra conhuntamente cu su habitantenan, ex-habitante, aman- 
tenan y diferente asociacion cu e mesun meta. Fundacion Rancho a propone boto miniatura 
como material ‘intangibel’ y actualmente ta ricibiendo su atencion bou di e capa di Reino, 
como parti di e actividad di Gobernador pa Rey di Reino.Q 



Fiesta Mama Maria di Lourdes 

SAN Nicolas - Awe 11 di 
februari ta e celebracion 
di e fiesta di Mama Maria 
di Lourdes. 

Pa es motibo Pastoor Juan- 
cho y Pastoor Wilder di 
parokia di San Nicolas con- 
huntamente cu comision di 
Grot di Lourdes tin e honor 
di invita primeramente tur 
parokianonan di San Nicolas 
pero tambe henter e pueblo 
di Aruba.Sspecialmente e 
devotonan na Mama Maria 
di Lourdes pa e celebracion 
aki. Lo sali cu un procesion 
di Misa di Santa Teresita pa 
6 or y 15 di atardi pa cual ta 
curasha tur e hobennan pa 
participa y haci esaki uno 
hopi grandi y bunita. Despues pa 7or lo bay tin un santo sac- 
rificio di misa na Grot di Lourdes na Weg Seroe Preto. Kier 
pidi esunnan cu ta bin pa participa na e misa si nan por bin cu 
un lanterna of luz paso den e dianan aki ta bira scur bastante 
tempran. □ 




































































Tel: 593-0857 / 588-6699 / 560-1403 
Fax: 588-6698 


Mi ta stima Señor. E ta scucha mi suplicanan. E’la paga aten- 
cion, cada bez cu mi a invoc’E. Señor ta clemente y fiel, nos 
Dios, yen di compassion. Señor ta warda esnan cu ta debil. 
Mi tawata morto cansa, pero E’la salba mi. Awor mi ta calmo 
atrobe. Señor tawata bon pami. 

Salmo 116 



Ovito Benito Tromp 

Miho conoci como Mr Ovito di Centro di bario Noord 
Ridder in de orde van Oranje-Nassau 
^29-07-1955 t09-02-2015 


Na nomber di su: 

Mayornan: tJ^^^ Tromp y tMaria Tromp-Kelly 

Yiu: Edrick T romp 

Rumannan: Theresita y Dionicio Croes-Tromp 

Elorentino y Liesje Tromp-Dijkhoff 
Linda Tromp 
tBeatrix Tromp 

Hendrikyjudith Tromp-Erasmus 
Sonia Tromp y Giovannio Leo 
Mama di su yiu: Catrien Giel 

Sobrino (a)nan: Yagaira y Elvis Cruz-Croes y yiunan 
Elton Croes y yiunan 
Eldrick Croes y Lisette Vasquez y yiu 
Lisandro Tromp 
Sheeba Sheikh y famia 
Amylaine y Hubert Arends-Tromp y yiunan 
Lyndelle Tromp y Michael Koolman 
Jourainne Wever y Carlo Ealcony y yiunan 
Jourick Blanco y Shuraima Webb y yiunan 
Jullie-San Croes 

Suegra: vda. Erancisca Giel-Christiaans 

Primo y primanan, coleganan di Curiculo y Departamento di 
Enseñansa, ex-coleganan di Sint Anna School, Organisacio- 
nan di baseball CBN, Coro Santa Anna, Comision Carnaval 
Noord, grupo Domino CBN, Chikitin Bin Bin, Tipico Noord, 
Volleyball team, Grupo Elor di Bini Bini, grupo Uni Noord y 
tur su bon amigo y conocirnan cu ta hopi pa menciona. 

Acto di entiero ta tuma luga diabierna 13 di februari 2015, di 
lO’or am pa 1.30 pm Mr Ovito lo reposa den Centro di Bario 
Noord, despues ta sali pa misa Santa Anna te cu 4’or pm. 
Despues di misa lo hiba Mr Ovito pa Santana catolico Pastoor 
Kraan Winkel na Paradera. 

Enbes di flor of krans lo tin un box disponibel na Centro di 
Bario Noord y misa pa por cumpli cu ultimo deseo di Mr Ovito 
pa construi un muraya rond di veld CBN. 

Nos disculpa si den nos tristesa nos por a lubida un of otro 
famia, conocir of organisacion. 

Nos ta lamenta cu despues di entiero nos no por ricibi bishita 
di condolencia na cas. 


ANUNCIO Dl MORTOI^^^ 

Romano 10:10 

Pasobra cu curason hende ta kere 
pa haña husticia y cu boca ta con- 
fesa pa haña salbashon. 

Y esey ta loke ma hasi cu awe mi 
ta regosiga. 





roTa 




Tel: 593-0857 / 588-6699 / 560-1403 
Fax: 588-6698 



Marcelo Evaristo Istatia 

Miho conoci como: 

Marcel yiu di Rospi brievenbesteller 
Naci: oct. 26, 1939 - 
Fayece feb. 9, 2015 


Na nomber di su: 

Yiunan: Marlon y Tamara Istatia 

Darjanani Istatia na Hulnada 
Mama di su yiunan: 

Ivon Clarinda na Hulanda 
Nietonan: Dartamarishma Istatia, Mar- 

longer Istatia y casa, Daryanani Istatia, Tamiree 
Istatia, Shaxedy Halley, Zhane Istatia 
Bisanietonan: Chesney Istatia, Elion Istatia, 
Banjamin Istatia 
Ruman muher: Nilda Istatia 
Sobrino (a)nan: Walter Istatia, casa y yiunan, 
Layonel Istatia, casa y yiunan, Robby Istatia, casa 
y yiunan, Jessika Istatia y Caroline Istatia, Gil- 
bert Istatia, casa y yiunan, Dave Istatia na Hu- 
landa, Sasha Istatia y famia na Hulanda, Daniel 
L. Istatia y yiu na Hulanda, Veronika Istatia, casa 
y yiunan na Hulanda, Wendell Pablo y yiunan, 
Marcelito Pablo, casa y yiunan, Natalie Hooi, 
casa, yiu y nietonan 


Carolus, Valois Smith, Mathilda, Jansen, Walle, 
Jamlodin, Dos Santos, Wawoe, Beaumont, Van 
Hijdoorn, Doran, Peña, Casimiri, Lebacs, Roy- 
er, Clarinda, Frans, Ras, Sevinger, Werleman, 
Quintero, Quandt, Tromp, Orman, Webb, 
Lesandrina y tur ruman den Cristo, Iglesia Pen- 
tecostes Di Movimiento Misionero Mundial y 
Eddy Ruiz Construction NV. 

Si den mi dolor mi por a lubida algun hende, mi 
kier a pidi mi disculpa. 

Ta invita pa e acto di entiero cual lo tuma luga 
diabierna 13 di februari 2015 na Aurora Funeral 
Home di 2’or pa 4’or di atardi, despues lo Sali pa 
Santana central na Sabana Basora. 

Adres pa condolencia: Aurora Funeral Home, 
diahuebs 12 di fenbruari 2015 di 7‘or pa 9’or di 
anochi. 


Famianan: Istatia, Ridderstapt, Pablo, Benneth, Enbes di flor of krans un donacion pa un Bon 
Corasol, Le Grand, Robles, Scorea, Gijsbertha, Causa lo ta altamente aprecia. 


13 L Ll E 


La Junta Directiva y el Personal de PGM Constniction N.V. y la 
familia Perret Gentil se unen al duelo que aflige a la familia Cano 
Maggi por el inesperado fallecimiento de nuestro buen amigo 



Sr. Carlos Cano Maggi 

Expresamos nuestras más sinceras condolencias en estas horas de 
dolor a sus familiares y amigos por tan irreparable pérdida 

Aruba, 10 de Febrero de 2015 

Aiirora 




Tel: 593-0857 / 588-6699 / 560-1403 
Fax: 588-6698 


Laga tur locual, cu ta spera mi ta bunita 
Laga tur locual, cu mi en- 
contra na caminda ta bunita 
Laga tur locual, cu ta rondona mi ta bunita 
Laga tur locual, mi laga atras keda bunita 
y laga esakinan termina den tur buniteza 

A bay drumi dushi den brasa di Señor na un bunita 
edad di 101 aña 



Srta. Victoria Albertsz 

Miho conoci como: “Toya” 

Na nomber di 

Manera ruman: Sra. Sofia Croes y yiunan 
Manera yiu: Magda y Marcel Gouverneur - 
Vinck y famia 

PappyVinck yfamia 
Xiomara Vinck na Hulanda 
Fustica Paublini 
Marlene Pablo y famia 

Sobrino(a) nan: Marciano y Ursula Albertsz- Kool- 
man y famia 

Alberto (Mando) y CarmenAlbertsz-Gomez yfami- 
ia 

Catharina y Hubert Kelly-Albertsz y famia 
Lucia Albertsz 

Abelina y Jozef (Denchi) Geerman- Albertsz y 
yuinan 

Juanita Albertsz y yiunan 
Encarnacion (Buchi) Albertsz 
Olinda Albertsz y yiunan 
Maria Albertsz y yiunan 
Rosa Albertsz 

Bernadeta y Nolasco Thijsen- Albertsz 
Philomena y Benito v/d Biezen- Albertsz 
Juan y Carmen Albertsz- Morla y yiunan 
Amancio Albertsz y famia 
Wilemina Goedhoop y famia 

Primo y primanan, comer y compernan, tur su ihan- 
an. 

Su iha stima: Alicia Bernabela na Afrika 
Su bon amiganan: Carmen Richardson y famia 
Chita Luydens y famia 
Susana Sanchez y famia 
Pearl Cromasty 
Femie Muyale y famia 

Tur personal di San Pedro Paviljoen, Zulaika y 
Does 

Y demas famianan: Albertsz, Boekhoudt, Luydens, 
Gouverneur, Vinck, Frank, Pablo, Bernabela, Croes, 
Peña, Koolman, Kelly, Geerman, Thijsen, v/d 
Biezen, Morla, Croeze, Angela, Kock, Goedhoop, 
Vrolijk, Sanchez, Schoppema, Maduro, Richardson, 
Paublini, Leest, Wolf, Figaroa, Coffie, Dabian, v/d 
Linden, Henriquez, Gomez, Wever. 

Acto di entiero ta tuma luga diahuebs 12 Februari 
2015 pa llor di mainta na Misa Pro Catedral San 
Francisco di Asis, Oranjestad y despues pa santana 
Catolico na Oranjestad. For di 9or di mainta nos di- 
funto stima lo ta reposa den misa. Si encaso den nos 
tristeza nos por a lubida algun persona of famia, 
nos ta pidi nos mas sincero disculpa. 

Alavez nos ta lamenta cu despues di entiero nos no 
por ricibi bishita di 


Tel: 593-0857 / 530^6699 / 560-1403 
Fax: 588-6698 

Señor ta mi wardador, mi’n tin falta di nada. 
Den cunuco di yerbe berde e ta pone mi sos- 
ega. E ta hiba mi na awa trankil, pa mi bolbe 
haya forsa. Salmo: 23.1. 

Conforme cu boluntad di Dios, a fayece 
cristianamente 

E r,, 



Julio Evaristo Geerman 

Miho conoci como “Juchi” 
^30-Jul-1936 t08-Feb-2015 

Na nomber di su: 

Esposa: Ramona Geerman-Valdez 
Su yiunan: Carlos y Frida Geerman-Croes 
Elvin y Gina Geerman-Cruz 
Su nietonan stima: 

Elginah Geerman & Roderick Geerman 
Su rumannan : 

Simon Geerman y Petra Haayen y famia 
Rosa y Dick van der Bliek & famia na Hu- 
landa 

Maria Geerman & famia na USA/Canada 
Su ruman di criansa: 

Bernadeta Koetsveld na Hulanda 
Cuña: Vera Kock, yiu y famia. 

Tur sobrinonan & sobrinanan tanto na Aru- 
ba, U.S.A., Canada & Hulanda, primo y pri- 
manan, ihanan, bisiñanan, conocirnan, ami- 
gonan, zusternan y compañeronan di Huize 
Maristela y tur esunan cu a yuda di un forma 
of otro, den momento di su enfermedad cual 
ta mucho pa menciona. 

Demas famia: Geerman, Haayen, Noguera, 
Hernandez, Ras, Valdez, Kock, Esitmez y 
demas famia na Aruba, Corsow, Hulanda, 
Venezuela y Canada. 

Ta invita tur famia, bisiñanan, amigonan 
y conocirnan pa e acto di despedida cual lo 
tuma lugar Diaranson 11 di febuari 2015 
di l’or pa 3 ‘or di atardi na Aurora Funeral 
Home. Cremacion lo tuma luga den seno fa- 
miliar. 

Adres pa condolencia : Aurora Funeral 
Home diamars 10 di februari di 7’or pa 9’or 
di anochi. 

Disculpa nos si den nos tristesa nos por a lu- 
bida un of mas nomber di famia. 

Famia ta invita pa un Santo Sacrificio di misa 
na misa Inmaculada Concepcion, diabierna 
13 di februari, 2015 pa 7’or di anochi. 



■^Aiirora^^ 

^,;^mTtif 

Tek 593-0857 / 538-6699 / 560-1403 
Fax: 588-6693 

Señor ta mi wardador, mi’n tin falta di nada, 
den cunucu di yerba berde. E ta pone mi sosega. 
E ta hiba mi na awa trankil, pa mi bolbe haya forsa. 

Salmo: 23.1 

Cu inmenso tristesa na nos curason, pero con- 
forme cu boluntad di Dios nos ta participa fayeci- 
mento di: 



Albertina de Lange-Valle 

Naci na Rep.Dominicana 7 augustus 1927 
Fayece na Aruba 9 februari 2015 

Na nomber di su 

Yiunan:fHerberto Enrique & Flor Castillo 
Ney Jorge & Magaly Castillo 
Iris de Lange-Castillo 
Rayza de Lange-Castillo 
Ruben & Patricia de Lange 
Jamina de Lange 

Nieto & Nietanan: 
fElisabeth Castillo y famia 
Janette & Eddy Castillo y famia 
Herberto Castillo 
Linemag & Gustavo Morales 
Ney Gerardo & Adith Castillos y famia 
Limairy & Gabriel Chirino y famia 
Patrick, Tyarah de Lange & Silvia Monica 
Efrem Angela 

Sobrino & Sobrinanan: 

Germania Martinez y famia 
Margarita Henriquez Diaz y famia 
Luis Diaz y famia 

Cuñanan:Ina Irausquin de Lange y famia 
Richard (Everette) de Lange y famia 
Mildred Bakmeyer de Lange y famia 
Edith Tromp de Lange y famia 

Manera famia: 

Eddy & Maria Croes y famia 
Javier & Merlin Perdomo y famia 
Salime Obersi de Perdomo y famia 
Famia Mendez na Pto Fiyo 
Sevrina Cabrera 
Laura Kleian na Hulanda 
Iha: Brigida & Mike de Meza Every 
Su compañeronan stima di Funari 

Demas famia: Panneflek, Kock, de Lange, Labad, 
Henriquez, Batista, Diaz, Angela, Tromp, Van der 
Linden. Perotte, Every. 

Ta invita pa acto di entiero cu lo tuma luga diasabra 
14 februari 2015 pa ITor di mainta na Aurora Fu- 
neral Home y despues pa Santana Catolico di Playa. 
E restonan mortal lo reposa for di 9’or di mainta 
den Aurora Funeral Home. 

Adres pa condolencia : Aurora Funeral Home, dia- 
bierna 12 februari 2015 for di 7’or pa 9’or di anochi. 

















REINOK 

Participacion exitoso di Corsou na Bolsa di emigracion 2015 



DEN HAAG - Cas di Corsou ta wak bek na 
un participacion exitoso na e di 19 edicion di 
e asina yama: ” EmigratieBeurs”. E bolsa a 
tuma luga riba 7 y 8 di februari 2015. 


E enfoke di e aña aki tabata atrobe riba inversioni- 
stanan cu capital pero tambe riba yiunan di Corsou 
biba na Hulanda cu interes di bay bek nan isla. Den 
e cuadro aki Cas di Corsou, den cooperacion cu 
elaboradonan di Fundacion Cas Popular, a provee 
informacion durante e feria tocante e proyecto di 
vivienda Wechi. 




Cu mas cu 12.000 bishitante y 150 exponente, Em- 
igratieBeurs ta e punto di encuentro mas grandi 
den e sector di emigracion na Hulanda. 

Por Check tambe: 

§ https ://www.youtube. com/ 

watch ? V=DuXNkJx3 S GE 

§ https://www.facebook.com/video. 

php?v= 808493829222339a 


A bolbe likida un criminal na Amsterdam 


AMSTERDAM - Un 
homber di 45 aña a wordo 
likida na Amsterdam den 
fin di siman. 

Mario Magan Tier, kende ta 
un recidivista na Hulanda a 
perdi su bida na momento 
cu un persona desconoci a 
los varios bala riba dje. 

E tabata sinta den su auto den 


Bertelmanstraat na Amster- 
dam Zuid. E autor di e delito 
a cana bay despues di a ehe- 
cuta e acto. Supuestamente 
lo ta trata di un homber cu 
un aparencia Marocano. 

Tier ta supuestamente un 
traficante di droga Spaño. 
Polis a start un investigacion 
profundo di e suceso. 

Esaki ta bira e di tantisimo 


caso di likidacion cu ta tuma 
luga na Amsterdam den cir- 
cuito criminal. 

Luna pasa tabatin varios caso 
di (intento) di asesinato na e 
Ciudad aki. Tabatin 3 caso di 
tiramento dos siman pasa. 
Prome cu esey, desconoci- 
nan a tira un dama mata na 
Amstelveen. Ta trata di un 
dama cu tabata partner di un 
criminal cu ta parti di e gang 
dje yiu di Corsou Gwenette 
Martha. 

Gwenette Martha mes a ser 
likida cruelmente na mei di 
aña pasa. 

Durante un tiramento 
cu a tuma luga na e skina 
Van Spaenstraat y Amster- 
damseweg na Amstelveen 
desconocinan a tira Martha 
di 40 aña mata. 

A haya su curpa benta riba 
caya, sefta cu bala. 

Ta tene cuenta cu 3 of mas 
autor den e caso aki. Te awe, 
casi 9 luna despues, polis ta 
buscando den un scuridad 





completo ken tabata e autor. tin 3 persona envolvi den e 
Polis ta tene cuenta cu taba- caso aki. □ 


Reunion riba petroli tabata na nivel di bou tera 


WILLEMSTAD - Prome minister 
di Corsou Ivar Asjes ta lamenta 
cu e reunion siman pasa pa trata 
e asunto lantamento di Compan- 
ia di Petroli y Gas di exploracion 
y explotacion di petroli tabatin 
un nivel asina abou. 

“E reunion tabatin un nivel di bou di 
tera,” ta loke e prome mandatario a 
bisa textualmente. 

E mandatario tabata referi na e discu- 
sionnan cu a surgi durante e reunion 
entre particularmente fraccion di 
MFKy gobierno di Corsou. 

Lider fraccion di MFK Gerrit Schotte 
a pidi gobierno pa parlamento haya 
copia di e acuerdo cu Compania di 
Petroli y Gas Corsou (KPGK) a cera 
cu Refmeria Corsou. ta trata di un fi- 


ansa di 1 miyon florin. 

Asjes a mustra cu no tin acuerdo di 
fiansa, paso ta simplemente un peti- 
cion KPGK a haci pa e fiansa men- 
ciona. 

“Pa lider di MFK sali bisa despues cu 
gobierno no ke duna e acuerdo di fi- 
ansa ta un mentira fragante,” segun e 
prome minister. 

E1 a bisa cu ta p’esey mes el a acerca 
presidente di parlamento cu e pre- 
gunta si ta esaki ta e nivel cu ta reuni 
den parlamento. 

“Nos a bisa bon cla cu ta un peticion 
pa fiansa tin entre KPGK y Refmeria 
di Corsou. E nivel aki ta hopi abou, 
e ta un nivel cu ami lo yama bou di 
tera. 

Presidente di parlamento a splica cu 
parlamentarionan tin inmunidad. 


: i J ^ 



pues por bisa cos sin cu esaki tin con- 
secuencia pa nan. 

Pero como gobierno mester ta cla cu 
nos a papia e berdad, anto e berdad 
ta cu ta un peticion pa fiansa KPGK 
a haci, nada mas,” prome minister 
Asjes a duna di conoce. 


Asjes a lamenta tambe palabranan cu 
parlamentario Jacinta Constancia a 
uza durante e reunion. 

“Niun ora so a uza e palabranan cu 
Constancia a uza. 

Ora nos bay parlamento ta pa debate. 
Semper nos ta bin cu argumento pa 
proba loke nos ta bisa. P’esey mes nos 
a haya e nivel di e reunion hopi abou. 
Pero ta cos cu nos tabata sa. Fei di ora 
MFK a pidi e reunion nos tabata sa 
kico por spera. 

“Ta hende cu ta biba den mundo di 
fantasia. Pero ta bon pa mi bisa cu ki 
ora yama mi ta bay parlamento. Anto 
laga mi bisa mesora cu ora ataca mi 
di e forma aki, e contesta ta bin duro. 
Ta posei mi a haci y ta loke lo mi sigui 
haci den futuro,” Ivar Asjes a duna di 
conoce.Q 

Partido PAR ta constata: 

“Minister Balborda no ta duna cara na ora di mal ora” 


WILLEMSTAD - Partido 
PAR ta constata cu min- 
ister Balborda no a confia 
e trabou den man di ex- 
pertonan di gobierno ya 
cu personalmente el a en- 
carga su mes di un ke otro 
pa despues duna su ‘bisto 
buena’. 

Den un comunicado Armin 
Konket, parlamentario pa 
PAR ta menciona cu sinem- 
bargo, ta hopi ta e ciudadan- 
onan cu ta puntra ta kico nan 
tin na e ‘bisto buena’ aki di 
minister Balborda si ora mal 
ora bati na porta minister ta 
core pa responsabilidad y ta 
nenga di duna cara? 

Ta fresco den memoria con 
muraya a cay riba un grupo di 


persona cu tabata disfruta di 
marcha di carnaval di 2014. E 
accidente aki a laga un saldo 
di un persona cu a bira para- 
litico completo y 7 otro vic- 
tima di cua mayoria di nan a 
bira invalido na cierto parti di 
nan curpa. 

Famia di e victimanan aki a 
bati bel publicamente na no- 
vember di 2014, ya cu di min- 
ister Balborda ni su ambten- 
aarnan no tabata dispuesto na 
atende cu e famianan. Segun 
un di e famianan a splica, ta 
asina cu esfuerso pa papia cu 
minister Balborda a resulta 
ebano: ‘mi no a yega mas leu 
cu un secretaria cariñoso cu 
a resa cu mi na telefon pa re- 
cuperacion di mi yiu y di mi 
ruman muhe, cu despues a 
resulta di a haya un ‘dwarslae- 


sie’ (esta un paralitico total). 

Ni minister, ni ambtenaar 
tabata dispuesto pa papia cu 
mi. Di nan banda no tabatin 
ningun atencion humano; 
ningun deseo di pronto re- 
cuperacion of interes pa 
situacion di salud di mi yiu, 

nada!.E loke a pasa cu nos 

ta hopi grave, pero e indife- 
rencia cu nos ta experenci- 
ando ta haci pio’. E impresion 
cu fraccion di PAR ta haya ta 
manera cos cu minister tabata 
hala cortina pa mira ta ken ta 
bati na porta, pa duna secre- 
taria ordo pa bisa cu minister 
no t’ey. Un actitud cu no ta 
cuadra étól cu uno di sirbido 
di pueblo! 

Fraccion di PAR a tuma 
nota di un carta habri di Sra. 


Ruthnarda Rosalina na par- 
lamentarionan y den cua e ta 
referi na e caso lamentabel cu 
a tuma luga na 2014 canto di 
ruta di carnaval. E ciudadano 
aki a pidi Parlamento pa exigi 
gobierno duna cuenta y ra- 
son. 

Parlamentario Konket, du- 
nando oido na suplica di e ci- 
udadano aki, a dirigi un carta 
na minister Balborda den cua 
a haci algun pregunta a base 
di cua minister Balborda por 
duna cuenta y rason pa loke 
a pasa. Sinembargo, ya a pasa 
11 siman y minister Balborda 
ta hunga sordo y muda. Pa 
Fraccion di PAR ta incom- 
prendibel cu minister Bal- 
borda tabatin un rapport den 
su man den cua ta adverti 


pa caymento di e muraya en 
cuestion, anto e no a haci 
nada pa ni sikiera adverti pu- 
blico pa e peliger. 
Responsabilidad ta trece ob- 
ligacion y no cumplimento 
cu obligacion na su turno ta 
trece consecuencia. P’esey 
fraccion di PAR ta para ariba 
pa minister Balborda duna 
un splicacion mas amplio y 
detaya, posibel ta kico por 
ta e consecuencia pa respec- 
tivamente gobierno, e doño 
di edificio cu ta canto di ruta 
di carnaval, esun cu ta para 
canto di ruta y esun cu ta 
den e marcha di carnaval den 
caso cu por ehempel un mu- 
raya cay y causa daño na sea 
esun cu ta para mira carnaval 
of esun cu ta participa den 
marcha. □ 


OM ta apela libertad caso di ciiauffeur cu a dai dama mata cu auto 


WILLEMSTAD - Ministerio 
Publico (OM) a informa awe cu 
el a apela e sentencia pa motibo 
cu un homber cu a dal un dama 
mata mainta tempran a sali 
liber. Hues a bisa cu e investig- 
acion den e caso no tabata bon 
haci. 

Awe mainta OM a informa cu ta ape- 


la e decision di hues di 23 di januari 
2015 cu a absolve e chauffeur Lu- 
igiene Virginie (1990) di tur culpa- 
bilidad pa un accidente cu morto cu 
a tuma luga 27 december 2012 riba 
Caya Ma Pieternella. E chauffeur a 
keda absolve pa motibo cu proces- 
verbaalnan no tabata completo. OM 
a dicidi pues pa apela e veredicto. 

E victima di e accidente, peaton Sra. 


L. Maria, a fayece den e accidente. 
E auto a bin den direccion di un 
pareha cu tabata canando den or- 
anan tempran di mainta pa tene nan 
condicion. E señora no por a hala pa 
e auto y a haya heridonan serio. 

Durante tratamento di e caso Corte a 
yega na libertad pa e chauffeur como 
cu e investigacion tecnico di polis no 


tabata completo. Corte a considera 
cu por lo tanto no tabatin suficiente 
prueba cu e chauffeur di auto a core 
mucho duro of a pega soño tras di 
stuur manera Fiscal a trece dilanti. 

Hues a opina pues cu no a produci 
suficiente prueba contra e sospecho- 
so. OM ta pensa otro di e caso y a 
apela e decision.Q 


Tin hopi tolerancia: 

E cantidad di caso di aborto a bira espantoso 



WILLEMSTAD - E cantidad di 
caso di aborto na Corsou a bira 
espantoso. Ya caba e tabata un 
problema den ultimo añanan 
pero awor aki e situacion a sali 
totalmente for di man. Tanto 
mediconan como esunnan cu ta 
traha cu grupo di hende muhe, 
principalmente cu hobennan ta 
confirmando e patronchi preo- 
cupante aki. 

E silencio sinembargo di instancian- 
an oficial ta pone hende pensa cu nan 
ta tolera e practica ilegal aki numa. E 
sectornan cu ta atende cu spirituali- 
dat no ta bisa masha. 

E discusion riba aborto a lanta cabes 
despues cu ayera Duana a anuncia 
cu a confisca e remedi Cytotec ku 
ta bende na Marshe pa su efecto se- 
cundario cu si bo ta na estado e por 
duna bo un aborto. Netamente pa e 
motibo aki hobennan cu ta na estado 
ta uza e remedi aki riba un dosis hal- 


to pa logra haci aborto, asina Duana 
a splica. Ta trata di un remedi cu ta 
prescribi pa pashent di ulsera. Du- 
rante di e control na Marshe a con- 
fisca un cantidad grandi di e remedi 
aki. Tin e remedi Cytotec cu hasta ta 
falsifica. Durante e control, e di tanti- 
simo di ultimo lunanan a confisca un 
gran cantidad di producto y mercan- 
cia, manera e fotonan ta indica. 

Ya caba a cuminsa drenta diferente 
reaccion riba e desaroyonan. Un di 
nan ta di Frente Obrero cu a splica cu 
e control di entre otro Douane, Polis, 
Warda Costa, inspeccion di remedi i 
otro instancianan a tuma luga despu- 
es cu 5 alumno di scol a bira malo y te 
hasta a keda interna den hospital, dor 
di a bebe pilder cumpra of haya den 
marshe nobo. Indicacion ta mustra, 
cu nan a bay busca e supuesto pilder- 
nan aki pa comete aborto. Partido Fr- 
ente Obrero a desea e hobennan aki 
un pronto recuperacion. 





E partido ta splica cu aborto ta na 
un manera tempran pa kita un em- 
baraso. “Pero aborto ta tambe un 
tema di controversia, caminda argu- 
mentonan etico, medico y moral ta 
ser pone. Tur aña na mundo ta tuma 
luga cuarenticuater (44.000) caso 
di aborto, aborto ta responsabel pa 
morto di setenta mil (70.000) mama 
y 5 miyon (5.000.000.) hospitalisa! 
Partido Frente Obrero ta sinti falta di 
informacion sexual na comunidad en 
general y specialmente na hubentud. 

Dor di falta di e informacion aki, 
inocentenan ta recori na busca 
solucion(nan) na momento cu 
caso(nan) tuma luga y ta confronta 
e risico manera ariba menciona. Par- 
tido Frente Obrero ta di opinion, cu 

Fundacion Famia Plania mester 
sigui cu e bon trabou di conscien- 
tisa hubentud con nan mester haci 


safe sex. Esaki no mester tuma luga 
solamente durante periodo di car- 
naval. Continuamente mester bay 
scolnan y caminda e hobennan aki ta 
frecuenta, pa haci uzo di oportuni- 
dadnan pa duna informacion sexual 
na hobennan. Partido Frente Obre- 
ro ta sostene tur tipo di control, cu 
tin como meta combati ilegalidad y 
cumpli quo leinan di pais. Partido 
Frente Obrero ta para pa prevencion. 
Esaki por ser lográ, solamente cu in- 
formacion continuo na comunidad. 
No mester laga e famoso baca hoga 
na pos, pa despues dempel esaki”. 

Mas aleu Partido Frente Obrero ta 
bisa cu e ta sinti falta di gobierno di 
Corsou su posesion relaciona cu abor- 
to. “Mientras no tin posishonamentu 
di gobierno di Corsou, ta sigui crea 
oportunidad pa aborto tuma luga den 
consultorionan medico. Gobierno di 
Corsou mester stipula si e ta permiti 
e fenomeno aki den nos pais of no! Si 
ta si, bou cua condicion y si ta no, ta 
cua consecuencia tin mara na esaki. 
Papa Francisco, durante su discurso 
na apertura di aña 2015 a considera 
aborto como un menasa pa Pas! Par- 
tido Frente Obrero tambe ta com- 
parti e pensamento aki, cu no ta uno 
progresivo, caminda pa purba solu- 
ciona problema(nan), ta kita bida di 
un ser humano, asina e partido ta 
bisa”.Q 

Gobierno Hulandes ta publi- 
ca documentonan di MH17, 
hopi ta redacta 


DEN HAAG (AP) - Gobi- 
erno Hulandes a publica 
algun dozijn di documen- 
to relaciona cu e tum- 
bamento di Malaysia Air- 
lines vuelo 17, pero hopi 
di e informacion a wordo 
redacta. 

RTL cu a pidi e informacion 
pa e wordo publica, a bisa 
diamars, cu nan lo protesta 
e cantidad di redaccion y cu 
nan lo hiba gobierno corte si 
ta necesario pa pone nan di- 
vulga mas detaye. 


Pieter Klein di RTL a bisa 
riba nan website, “nos kier 
e echonan relevante pa asina 
por haci reconstruccion serio 
di e prestacion di gabinete, 
despues di e tragedia. 

Vuelo 17 a cay na parti oost 
di Ucraina dia 17 di juli aña 
pasa, cobrando bida di 298 
hende cu tabata abordo. In- 
vestigadonan Hulandes y 
polis ta investigando e caso, 
cual ta kere cu a sosode a 
causa di un misil cu a wordo 
tira di tera. □ 



Dies mucha jong ta muri den 10 ora na un hospital na Bangladesh 


SYLHET, Bangladesh chikito a muri den un solo estado cu ta mucho yen, 
(AP) - Dies baby y mucha anochi den un hospital di na e parti noordoost di 



Bangladesh, cual a pone 
autoridadnan habri un 
investigacion si tabatin di 
haber cu negligencia di 
personal, oficialnan a bisa 
diamars. 

E muchanan, cual edad ta 
varia entre 1 dia pa 3 aña 
y mey, a wordo admiti cu 
un variedad di problema di 
salud, incluyendo mal nutri- 
cion, infeccion y pulmonia, 
segun Abdus Salam, direc- 
tor suplente di M.A.G. Os- 
mani Medical College and 
Hospital na e ciudad Sylhet. 
E mortonan a sosode entre 
8or di anochi dialuna y 6or di 
mainta diamars. 

Salam a bisa cu e mortonan 
tabata natural, pero famianan 
a bisa cu negligencia di dok- 
ter y nursenan na e hospital 
mucho yen, ta culpabel. 


E hospital tin un capacidad 
di 500 cama, pero ta trata te 
1800 pashent pa dia, segun 
Abdus Sabur Mia, director di 
e hospital. 

“Na un hospital asina, hopi 
ta muri di causa natural tur 
dia. E ta normal”, Mia a bisa. 
“Pero nos lo investiga den 
e casonan di e morto di e 
muchanan seriamente.” 

E1 a bisa cu ta spera un resul- 
tado di e investigacion den- 
tro di un siman. 

Sylhet ta keda 192km noor- 
doost di Dhaka, cual ta capi- 
tal di Bangladesh. 

E pais zuid Asiatico pober a 
baha e cantidad di mortonan 
di baby y mama den ultimo 
añanan, por medio di cam- 
pañanan di inmunisacion 
nacional. □ 


Kikkoman su boter ta simbolisa saus di soya na mayoria parti di mundo 



TOKYO (AP) - E ta un 
boter di glas simpel cu 
un tapa cora riba dje, cu 
a bira e simbolo di saus di 
soya na Hapon y mayoria 
parti di mundo. 


Pa mas di mita siglo di su 
creacion, e boter di saus di 
soya di Kikkoman ta keda 
un forma familiar riba me- 
sanan di restaurant y com- 
edo na hopi pais. 

Sumi Murayama di 71 aña 


a cumpra e boternan di saus 
di soya desde cu el a habri 
un restaurant Hapones na 
Tokyo 40 aña pasa. 

“E miho parti di e boter ta su 
tapa cora sabi, cu no ta lek”, 
el a bisa. “Su simplicidad ta 
pas perfectamente den un 
restaurant asina aki.” 

E diseñador di e boter, Kenji 
Ekuan, a fayece diasabra di 
un problema di curason, na 
edad di 85 aña. E1 a bisa cu 
e tabata kier diseña un boter 
di saus di soya chikito, cu lo 
por wordo uza facilmente pa 
tanto cushina y sirbi, paso- 
bra durante su infancia, e ta 
corda su mama ta basha saus 
di un boter grandi di 2 liter 
den un pochi p pone riba 
mesa. Tambe el a diseña un 
brommer di Yamaha, trein 
di velocidad halto y ekipo di 


audio. 

Kikkoman, e fabricante mas 
grandi di saus di soya di 
mundo, a bisa cu e boter a 
yuda trece e marca di cushi- 


na pa restaurant y comedo- 
nan. Ta bisa cu a bende 400 
miyon boter rond mundo, 
desde cu el a wordo crea na 

1961.a 

DNA di un di 2 persona haya den misterio di morto di fiscal Argentino 



BUENOS AIRES, Ar- 
gentina (AP) - Investiga- 
donan Argentino a bisa 
diamars, cu nan a haya 
DNA di un di 2 persona, 
den e apartamento di fis- 
cal Alberto Nisman, ca- 
minda el a wordo haya 
morto. Nan a yama un 
testigo pa check si su 
DNA ta cuadra cu esun cu 
nan a haya. 

Nisman su morto misteri- 
oso a bin algun dia despues 
cu el a presenta un reporte 


acusando president Cristina 
Fernandez di a conspira pa 
proteha oficialnan Irani, im- 
plica den e bommento di un 
centro di comunidad Hudiu, 
caminda 85 hende a perde 
nan bida. Fernandez y Iran a 
nenga e acusacionnan. 

E declaracion publica pa 
e oficina di hues Fabiana 
Palmaghini a bisa cu e ta 
yamando un persona cu a 
bishita Nisman e dia prome 
cu a descubri su curpa. E no 
a menciona su nomber, pero 


consehero Diego Lagomarsi- 
no a admiti cu el a bishita 
Nisman dia 17 di januari ul- 
timo. 

Tin yen teoria rond di morto 
di Nisman, como tambe e 
caso di bombardia e centro di 
comunidad, cual no a wordo 
resolvi. Encuestanan ta mus- 
tra cu Argentinonan ta sos- 
pecha cu oficialnan tabatin 
algo di haber cu su morto, 
mientras cu assistentnan di 
president Cristina Fernandez 
a sugeri cu el a wordo mata 



como parti di un plan pa de- 
stabilisa y baha gobierno. 

Un autopsia no a haya evi- 
dencia cu otro hende banda 
di Nisman lo tabata envolvi 
den su morto. Pero inves- 
tigadonan ta purba deter- 
mina si el a wordo mata of a 
comete suicidio, of hasta si el 
a wordo forsa pa comete sui- 
cidio. 

Arma 

E fiscal di 51 aña a wordo 
haya den baño di su aparta- 
mento dia 18 di januari ul- 
timo, cu un herida di tiro na 
cabes. E tabata benta banda 
di un arma di candela di cali- 
ber .22. Lagomarsino a bisa 
cu el a duna Nisman e arma, 
pasobra e fiscal tabata teme 
pa su bida,y e siguridad di su 
dos yiu muhenan. 


Investigadonan a bisa cu nan 
no tin niun conexion entre e 
y e morto di e fiscal, pero e lo 
por haya acusacionnan con- 
tra dje, pa dun’e un arma na 
un manera cu no ta apropia. 

Nisman su reporte ta acu- 
sa Fernandez y minister di 
asuntonan di exterior Hec- 
tor Timerman di yega na un 
acuerdo cu Iran pa proteha 8 
Irani, incluyendo un oficial 
halto di wordo persigui pa 
planea e atake, a cambio di 
acuerdonan lucrativo di co- 
mercio pa carni Argentino pa 
petroli Irani, cual ta acusa- 
cionnan cu el a nenga varios 
biaha. 

Nisman a wordo nombra na 
2005, durante presidencia di 
Nestor Kirchner, Fernandez 
su defunto casa.Q 


Caribe ta reporta cantidad record di turista y gastamento na 2014 



SAN JUAN, Puerto Rico 
(AP) - Un cantidad re- 
cord di 26.3 miyon hende 
a biaha pa Caribe aña 
pasa, y nan a gasta un 
cantidad inprecedente di 
placa na e parti di mundo 
cu ta mas dependiente di 
turismo na mundo, segun 
oficialnan a bisa diamars. 

Pa di 5 aña consecutivo Cari- 


be a reporta un aumento den 
turismo, despues di un crisis 
economico cu a forsa hotel- 
nan pa cera nan portanan y a 
causa un caida den bishitante 
y e cantidad di placa cu nan 
ta gasta durante nan bishita. 
Hugh Riley, secretario gen- 
eral di Caribbean Tourism 
Organization, a bisa cu turis- 
mo den Caribe a subi cu 5.3 
porciento, mientras cu tur- 


ismo mundial su crecemento 
tabata 4.7 porciento. 
Oficialnan a atribui e au- 
mento parcialmente na e me- 
horacion na aeropuertonan 
na e region, habrimento di 
cadenanan di hotel nobo y e 
aumento den vuelo directo y 
capacidad di asiento. 

Caribe Hulandes a mira mas 
hopi crecemento, cu Aruba 
pa prome biaha ta reporta 
mas di 1 miyon bishitante. 
Republica Dominicana, 
Cuba y Jamaica tambe a re- 
porta cifranan nunca antes 
bisto, di bishitante. Destina- 
cionnan mas chikito manera 
Haiti, St. Lucia y Belize a 
reporta cantidad record di 
bishitantenan cu a pasa por 
lo menos un anochi eynan. 
Un fluho di bishitante di 
Canada, Merca y Europa a 
yuda pone e recordnan ey. 
“Esaki ta bisa nos cu stabili- 
dad ta bolbiendo den merca- 
do”, Richard Sealy, president 
di Caribbean Tourism Orga- 
nization a bisa. 

Aumento 

Total turistanan a gasta mas 


di $29 biyon den Caribe aña 
pasa, cual ta un aumento di 
$1 biyon riba e añanan ante- 
rior. 

E region a yama casi 24 mi- 
yon pasahero crucero bon 
bini aña pasa, cual ta un au- 
mento di 8 porciento, pero 
Winfleld Grifflth, director 
di investigacion di e organi- 
sacion, a bisa cu e ta premira 
un otro cambio for di Caribe, 
como cu liñanan crucero ta 
purbando di diversifica nan 


producto na 2015. 

Oficialnan di turismo ta te- 
niendo un bista riba Cuba, 
pasobra ta premira cu e isla 
lo atrae hopi mas turista e aña 
aki, como cu relacionnan en- 
tre Merca y Cuba ta cuminsa 
mehora. 

Riley a bisa cu e organisacion 
ta planea di promove biaha- 
mento cu destinacionnan 
multiple, pa alivia e impacto 
riba otro islanan. □ 

Aruba campeon di Junior Davis Cup 2015 




Aruba su participacion na 

1985 . 

Den e gran final Aruba ta 
logra gana di Costa Rica y 
asina logra e titulo maximo. 
Notabel ta cu e logro aki a 
pone e seleccion masculino 
di tennis di Aruba representa 
e region di Centro America 
y Caribe na Merca. Eynan e 
seleccion masculino di tennis 
lo mester midi forsa contra di 


Merca, Canada y Mexico es- 
aki pa un luga di clasificacion 
pa e gran fmal di Junior Da- 
vis Cup cu lo tuma luga den 
luna di september na Spaña. 

Na mesun momento mes- 
ter felicita tambe e ekipo fe- 
menino di tennis consisti di 
Evelyanne Kelly, Gina van 
der Veen y Amaryllis Lee 
kendenan a duna bon bataya 
den e Junior Fed Cup.Q 


ORANJESTAD - Dia- 
domingo ultimo, e selec- 
cion di tennis hubenil a 
regresa Aruba unda nan a 
caba di competi den e Ju- 
nior Davis Cup y Junior 
Fed Cup na E1 Salvador. 

Nan a wordo ricibi pa un 
multitud grandi di famia, 
amigo y conoci na aeropuer- 
to. E hobennan a regresa sat- 
isfecho cu nan gran logro. E 
ekipo masculino ta consisti 
di e hungadonan Patrick Sy- 
dow, Kyle Fránkel y Kevin 
Yarzagaray. Nan a logra e 
titulo como e campeonnan 
di e Junior Davis Cup y na 
mesun momento marcan- 
do historia di bira e prome 
ekipo cu a logra esaki desde 


Standings of Junior Davis Cup (B16) - Group A 


Aruba 


Bahamas 


Nicaragua 


Points Played 


Rubbers 


Latest matches of Junior Davis Cup (B16) - Group A 


Time 

Home 

- 

Away 

Score 

Court 


Mon 

02/02/2015 09: 

00 

Aruba [11 

- 

C 

Nicaraqua 

Mar-00 

Main 

Location - 



Court 3 


Mon 

02/02/2015 09: 

00 

E 

Bahamas 

- 

Curacao [81 

0-3 

Main 

Location - 



Court 4 


Tue 

03/02/2015 08: 

30 

Aruba [11 

- 

Bahamas 

Mar-00 

Main 

Location - 



Court 12 


Tue 

03/02/2015 08: 

30 

C 

Nicaraaua 

- 

Curacao [81 

0-3 

Main 

Location - 



Court 11 


Wed 

04/02/2015 08: 

30 

C 

Nicaraqua 

- 

Lb 

Bahamas 

0-3 

Main 

Location - 



Court 9 


Wed 

04/02/2015 08: 

30 

Aruba [11 

- 

■ 

Curacao [81 

Mar-00 

Main 

Location - 



Court 3 


Sets 


Sets % 


Games 


Games % 


94.70% 


112 


80.60% 


65.00% 


59.00% 


0 . 00 % 


17.40% 


Junior Davis Cup (B16) - Group A 

Statistics 

Aruba (3 matches) 

Type 

Played 

Rubbers 


Sets 


Games 


Walkovers 

MS1 

3 

3 


0 

100.00% 

6 


0 

100.00% 

36 


7 

83.70% 

0 

MS2 

3 

3 


0 

100.00% 

6 


0 

100.00% 

36 


3 

92.30% 

0 

MD 

3 

3 


0 

100.00% 

6 


1 

85.70% 

40 


17 

70.20% 

0 

Total singles 

6 

6 


0 

100.00% 

12 


0 

100.00% 

72 


10 

87.80% 

0 

Total doubles 

3 

3 


0 

100.00% 

6 


1 

85.70% 

40 


17 

70.20% 

0 

Total 

9 

9 


0 

100.00% 

18 


1 

94.70% 

112 


27 

80.60% 

0 

Bahamas (3 matches) 

Type 

Played 

Rubbers 


Sets 


Games 


Walkovers 

MS1 

3 

1 


2 

33.30% 

3 


4 

42.90% 

24 


32 

42.90% 

0 

MS2 

3 

1 


2 

33.30% 

2 


4 

33.30% 

18 


27 

40.00% 

0 

MD 

3 

1 


2 

33.30% 

2 


4 

33.30% 

14 


25 

35.90% 

0 

Total singles 

6 

2 


4 

33.30% 

5 


8 

38.50% 

42 


59 

41.60% 

0 

Total doubles 

3 

1 


2 

33.30% 

2 


4 

33.30% 

14 


25 

35.90% 

0 

Total 

9 

3 


6 

33.30% 

7 


12 

36.80% 

56 


84 

40.00% 

0 

Curacao (3 matches) 

Type 

Played 

Rubbers 


Sets 


Games 


Walkovers 

MS1 

3 

2 


1 

66.70% 

4 


3 

57.10% 

33 


29 

53.20% 

0 

MS2 

3 

2 


1 

66.70% 

4 


2 

66.70% 

24 


19 

55.80% 

0 

MD 

3 

2 


1 

66.70% 

5 


2 

71.40% 

38 


18 

67.90% 

0 

Total singles 

6 

4 


2 

66.70% 

8 


5 

61.50% 

57 


48 

54.30% 

0 

Total doubles 

3 

2 


1 

66.70% 

5 


2 

71.40% 

38 


18 

67.90% 

0 

Total 

9 

6 


3 

66.70% 

13 


7 

65.00% 

95 


66 

59.00% 

0 

Nicaragua (3 matches) 

Type 

Played 

Rubbers 


Sets 


Games 


Walkovers 

MS1 

3 

0 


3 

0.00% 

0 


6 

0.00% 

12 


37 

24.50% 

0 

MS2 

3 

0 


3 

0.00% 

0 


6 

0.00% 

7 


36 

16.30% 

0 

MD 

3 

0 


3 

0.00% 

0 


6 

0.00% 

4 


36 

10.00% 

0 

Total singles 

6 

0 


6 

0.00% 

0 


12 

0.00% 

19 


73 

20.70% 

0 

Total doubles 

3 

0 


3 

0.00% 

0 


6 

0.00% 

4 


36 

10.00% 

0 

Total 

9 

0 


9 

0.00% 

0 


18 

0.00% 

23 


109 

17.40% 

0 

Overall (6 matches) 

Type 

Played 

Rubbers 


Sets 


Games 


Walkovers 

MS1 

12 

6 


6 

50.00% 

13 


13 

50.00% 

105 


105 

50.00% 

0 

MS2 

12 

6 


6 

50.00% 

12 


12 

50.00% 

85 


85 

50.00% 

0 

MD 

12 

6 


6 

50.00% 

13 


13 

50.00% 

96 


96 

50.00% 

0 

Total singles 

24 

12 


12 

50.00% 

25 


25 

50.00% 

190 


190 

50.00% 

0 

Total doubles 

12 

6 


6 

50.00% 

13 


13 

50.00% 

96 


96 

50.00% 

0 

Total 

36 

18 


18 

50.00% 

38 


38 

50.00% 

286 


286 

50.00% 

0 

Decreto di Prins y Pancho Grandi 



ORANJESTAD - Diado- 
mingo mainta prome cu 
parada di mucha na San 
Nicolas Prins y Pancho 
di Aruba hunto cu Prins 
y Pancho hubenil a duna 
nan decreto na gobierno 
di Aruba dilanti prensa 
y tambe nos Reinanan di 
Carnaval infantil, Hube- 
nil y Grandi. Minister di 
Hubentud drs. Paul Croes 
a tuma e decreto aki y a 
bisa cu e ta bay pone hopi 
bon atencion na e pun- 
tonan y lo presente na 
Gobierno. 

Despues di e acto ceremo- 
nial Prins y Pancho hunto 
cu nos Reina di Carnaval 
Tanisha Schaarbaay a bay 
haci un bishita na tur esun- 
nan malo den hospital prome 
cu nan a bay parada di mu- 
cha na San Nicolas. Un gesto 
hopi bunita y innovativo cu 
e monarcanan di Carnaval a 
cuminsa ta haci. Hopi noble 
di nan parti, pa reparti nan 
alegria na esunnan cu tin un 
otro enfermedad den hospi- 
tal. 


Decreto: 

1. Straf recht pa mayornan 
cu ta neglisha nan yiunan, cu 
ta saca nan fei cas tempran 
sin ta un adulto djis pa nan 
preferencia sexual.... placa di 
alimentacion cu no ta wordo 


paga. 

2. Hobennan bira serio y res- 
peta boso curpa, e drama riba 
social media cu potretnan no 
ta nada di duna bo mas likes... 
bo ta gewoon weg full fout. 

3. Mester tin un Carnaval ob- 
ligatorio pa hobennan partic- 
ipa pa Prins cu Pancho. 

4. Danki SMAC pa e cambio 
e aña aki pa Prins cu Pancho, 
esey ta un bon cambio di ber- 
dad.. Miami here we come. 

5. Festival di tumba mester 
tin un boxing arena pa esun- 
nan cu kier combina boxeo 
cu musica. 

6. Duna les pa nos lidernan 
of cualkier directiva di carna- 
val pa nan siña e bon manera 
di Hulanda... afspraak y no 
nos manera Rubiano... bisa 
cosnan na ultimo ora. 

7. Brassband ta great pero 
nos como e mega artistanan 


di carnaval kier musica car- 
navalesco cu nos por baila, 
wine y jump riba dje.. un 
speaker dilanti of banda esey 
lo ta un cambio di berdad. 

8. Aprecia tur nos talentonan 
y artista local na BIDA.. haci 
bochincha ora nan ta cu nos 
y no desbalora y despues ora 
nan bay e ora ey kier aplaudi 
nan trabou.. Esey si ta full 
fout. 

9. Prins y Panchonan tambe 
mester wordo reconoci, haya 
regalo, sponsor y cosnan di 
tur comerciante manera nos 
reinanan, pasobra ta nos ta 
haci e trabou di mas grandi 
cu ta dirigi nos carnaval. 

10. Nos kier sinta den par- 
lamento tambe pa asina nos 
por yuda goberna nos isla cu 
nos cosnan cultural y social, 

11. Pa no tin mas bruha- 
mento di foutnan chikito du- 
rante di eleccion manda nos 
miembronan di SMAC un 
training intensivo pa whistle 
Sports. Ora di anuncia resul- 
tado fmal pa fluit den tono si 
e ta corecto of e ta fout. 

12. Introduci Mister Carna- 
val y Señor Carnaval.. nos 
tin cabayeronan cu ta cla pa 
participa. 

13. ICta e tabu di rein- 
anan mester ta flaco... nos 
muchanan tripel D. Diki 
duro y dushi tambe duna nan 
e oportunidad pa haci nan 





soño realidad. 

14. Reina grandi, Prins y Pan- 
cho tambe mester biaha rond 
di mundo ora tin di haber cu 
representa nos isla y cultura y 
nos solamente e gruponan di 
baila.. por ehempel na Miami 
den maart y specialmente nos 
zomer carnaval na Hulanda. 
15.SMAC.. SAC.. GSAC.. 
ken cu ta ban traha hunto cu 
Prins cu Pancho pa engran- 
dece nos carnaval y stop cu e 
dramanan full fout. 

16. No nenga Prins y Pancho 
ni reinanan coy bebe den car- 
naval.. ta nos ta e artistanan 
riba caya di nos gran bacanal 

17. Hisa e castigo na e abusa- 
do di mucha, ladronicia y 
specialmente pa esunnan 
negativo di nos carnaval. 

18. Esunnan cu ta papia na 
radio.. stop di ta asina nega- 
tivo so cu tur e redonan pero 
tambe cuminsa papia cosnan 
positivo pa engrandece nos 
parti mas grandi di nos cul- 
tura cu a hera wordo perdi y 


perhudica cu ta nos Carnaval. 

19. Rubianonan stop di brin- 
ga y critica otro.. nos stima- 
cion humano ta cabando.. 
ban push otro den forma 
positivo y yuda otro mescos 
cu un Chines y Hindu paso- 
bra nos tambe por?. 

20. Por ultimo introduccion 
di ley di cacho... esey ta dis- 
criminacion pasobra kico a 
pasa cu nos pushinan awo? 

Conclusion: como Prins cu 
Pancho grandi Full Fout 
ta sumamente feliz cu nos 
nomber... pero tuma conse- 
honan di nos pa hunto nos 
tur bira full bon.. nos ta war- 
da nos invitacion pa sinta den 
parlamento pero wak pa tin 
bon cos di come, steak kreeft 
y cabaron pasobra cu stoma 
bashi nos no por pensa dre- 
chi. 

Biba Aruba biba Aruba su 
Carnaval y ban haci e cambi- 
onan positivo pa nos ta e one 
happy island di berdad. Q 


























DIARANSON 11 FEBRUARI 2015 


IflSOCIAL 




ORANJESTAD - Pa di 
tres aña consecutivo cu 
Brouwerij Nacional Bal- 
ashi ta patrocina e even- 
to "Hebbe Hebbe" cu ta 
tuma luga riba parkeer- 
plaats di Postkantoor na 
Playa. E evento e aña aki 
a tuma luga diahuebs ul- 
timo, cu presentacion di e 
Reynan di Tumba, Soca y 
Caiso, hunto cu un canti- 
dad di bandanan popular 
pa e temporada aki. 



E bandanan cu a presenta 
tabata Tsunami, OREO, 
Le Groove, Buleria, 'N Fu- 
sion, mientras cu a dedica e 
festival completo na Robert 
Jeand'or. 

Brouwerij Nacional Bal- 
ashi ta orguyoso di por for- 
ma parti di e evento aki, no 
solamente pa por ofrece nan 
productonan na publico pero 
tambe pa nan aportacion pa 
engrandece nos carnaval.Q 

Un poco mas di eleccion di reina 
discol2015 



ORANJESTAD Un gran- 
dioso eleccion di Reina 
di Scol a tuma luga den 
Club Caiquetio diasabra 
mainta, unda un total di 
9 bunita y simpatico par- 
ticipante a competi den 3 
categoria: 5 den categoria 
Infantil - 3 den categoria 
Pre Teen y 2 den catego- 
ria Hubenil. 

E animo di e participantenan 
como e publico tabata hopi 
halto y cada candidata sa di 
duna un tremendo presenta- 
cion. E tarea di e huradonan, 
sigur no tabata nada facil, mi- 
rando cu cada candidata taba- 
ta hopi bon prepara, fuerte y 
dispuesto pa conkista e titulo 
maximo. 

E stage tabata completa- 
mente decora den e colornan 
di Garnier, unda cu e candi- 
datanan a demostra talento 
y habilidad den e trahenan 
recicla, como cu esey ta un 
di e visionnan primordial di 
Garnier. 

E resultado final tabata lo 
siguiente: 

Den categoria Infantil: E ti- 
tulo maximo di Reina In- 
fantil di Scol 2015 a bay pa 
Raiy-Shenne Girigorie rep- 
resentando Maria School 


y tambe a conk- 
ista e titulo di Best 
Speech. Sayenne 
Leest representan- 
do Colegio Felipe 
Tromp a conk- 
ista e titulonan di: 
Ist Runner Up 
- Mas Popular y 
Miho Show. Qiany 
Lejuez di Colegio 
Santa Filomena a 
conkista e titulo- 
nan: 2nd Runner 
Up y Best Cos- 
tume. 

Den categoria Pre 
Teen: Como Reina 
Pre Teen di Scol 
2015, e hoben- 
citaAshantee Mar- 
tus, representando 


St. Dominicus College a 
logra conkista e titulo maxi- 
mo hunto cu e titulonan di: 
Mas Popular - Miho Show - 
Miho Speech. E titulo di Best 
Costume y Ist Runner Up a 
bay pa e hobencita; Josienne 
Maduro, representando Ma- 
ria Regina School y como 
2nd Runner Up a keda An- 
nais Thiel, representando 
Colegio San Hose. 

Den categoria Hubenil: 
Reina Hubenil di Scol 2015, 
e damita Shaydee Kock di 


Maria College Mavo, a sa di 
conkista e titulo y tambe e 
otro titulonan di: Mas Popu- 
lar - Best Costume y Miho 
Speech. Como Ist Runner 
Up a keda den persona di 
e damita Aimee Kock, rep- 
resentando Juliana School 
Hato. 

Garnier, como patrocinado 
principal di e evento aki, a 
keda masha impresiona y 
satisfecho con tur cos a bay, 
specialmente e atencion cu 





I GARNieR 



cada candidata a duna na nan 
trahe recicla. Aki a demostra 
claramente, cu por haci hopi 
cu e materialnan recicla, po- 
niendo e tokenan di creativi- 
dad y originalidad, sin tin 
mester di gasta hopi placa. 
E mensahe cu cada un di 
candidatanan tambe a trece, 
tabata bon hinca den otro, 
percurando pa duna toke na 
cuido di nos medio ambiente 
como reciclahe. 


Garnier ta gradici un y tur 
cu a contribui na e actividad 
Reina di Scol, cu a resul- 
tado den un exito total. Nos 
muchanan y nos hobennan 
a demostra nan tremendo 
presentacion como reina y 
cada scol a sa di aporta gran- 
demente pa haci e actividad 
aki exitoso y educativo, de- 
mostrando cu cada scol ta 
creativo. □ 

Accidente cu varios herido 


MAHUMA- Diadomingo 
pasa di 12’or di anochi, 
un accidente basta serio a 
sucede pabou di crusada 
di Mahuma na altura di 
van Kessel. Un auto a bay 
completamente di banda. 
Den e auto tabatin un to- 
tal di 5 persona. 3 mucha, 


un señora na estado y e 
chauffeur. Cuater ambu- 
lance a acudi na e sitio y e 
personal medico a atende 
cu e heridonan. 

Polis di trafico a yega di bi- 
aha na e sitio y a cera e ca- 
minda pa haci investigacion. 


Elmar tambe a keda poni na 
altura ya cu un palo di luz a 
keda ranca tambe. Velocidad 
halto sigur a hunga un rol, 
tabatin algun automobilista a 
duna di conoce cu e auto aki 
tabata biniendo basta duro di 
pabou. 

Tambe a wordo informa 




cu e mes un auto aki casi a a dura mucho cu e auto aki 
ocasiona un desgracia ban- a bolter pabou di crusada 
da di Aeropuerto. Pero no diMahuma.Q 


Auto ta dal tras di otro 



PALM BEACH- Diado- 
mingo mainta tempran 
ta sucede un accidente 


cu hende herida na Palm 
Beach un poco mas pariba 
di e crusada di Wendy's 


Palm Beach, mesora ta 
manda polis y ambulance 
na e sitio. 

Na yegada nan ta bin com- 
pronde cu ta trata di un ac- 
cidente caminda cu e chauf- 
feur di un pickup no a regula 
su velocidad na tempo y tam- 
poco no a mantene distancia, 
y a dal patras di e auto su di- 
lanti. 

E impacto tabata fuerte cu 
e chauffeur y tambe e dama 
sinta na banda tabata keha di 
dolor tras di nan nek. Dos 
ambulance a presenta na e si- 
tio y despues cu personal di 
ambulance a trata e victiman- 
an na e sitio a transporta e 
dos heridonan pa hospital.Q 



Accidente pa falta di 
preferencia 



TANKI LEENDERT- 
Dialuna mainta poco pa- 
zuid di rotonde di Tanki 
Leendert ta sucede un ac- 
cidente caminda un Kia 
Rio cora ta subi camin- 
da y dal riba un Suzuki 
Swift. 

Di biaha ta despacha patruya 
y ambulance debi cu a wordo 
avisa cu tin un persona leve- 
mente herida. Daño material 


tabata considerabel. Segun e 
señora tras di stuur di e Kia 
Rio cora cu a sali for di pa- 
bou a duna di conoce cu un 
pickup staciona banda di ca- 
minda tabata stroba su visib- 
ilidad di wak trafico cu ta bin 
di noord y a subi e caminda 
y dal contra e Swift. Personal 
di ambulance a acudi na e si- 
tio y atende cu e persona cu 
tabata sinti dolor di curpa.Q 

Dollar falso haya den casino 


Ladron habri auto y bay cu cartera 


PALM BEACH —Central a manda Polis di Noord na Stel- 
laris Casino pa placa falso. Na e sitio, Polis a papia cu un di e 
miembronan di siguridad di e casino. 

E a bisa cu un huesped di e casino tabatin un papel di 20 dol- 
lar falso. Nan a pone e papel den un saco di plastic y a duna 
Polis.Q 


MACUARIMA — E homber Q a bay warda pa duna keho di ladronicia di su cartera. E ta bisa 
cu mas o menos 23.30, el a para su auto Toyota Tercel tras di Palmita Restaurant. Mas o me- 
nos 02.30, el a bay na su auto y a mira nada particular. Na caminda pa cas el a sinti algo straño 
y a mira cu desconocinan a kibra e glas patras di e auto. Ora cu el a yega cas, el a mira cu ladron 
a bay cu su cartera.Q 


Ladronnan ta kibra auto y 
bay cu tas 

PALM BEACH — Polis a bay na e parkeerplaats di Hyatt, 
pa kiebro den auto. Na e sitio, e muhe G, a bisa Polis cu su 
auto Mitsubishi Lancer A -24431 shinishi a wordo kibra pa 
desconocinan. 

Nan a bay cu un tas maron cu contenido fei den e auto. Polis 
a tuma e keho.Q 

Polis ta duna chauffeur 
burachi un lift pa cas 

ORANJESTAD— Central a manda Polis na haltura di 
Seaport Cinema, na unda personal di siguridad a detene un 
homber burachi. Segun Central, e homber kier stuur e auto. 

Na e sitio, Polis a topa cu e personal di siguridad y cu e 
homber R, cu tabata fuertemente bou di influencia di alco- 
hol. Polisnan a hiba e homber su cas na Ponton. E auto a 
keda para riba e parkeerplaats di Cinema.Q 

Ladron ta kibra auto 
dUanti cas 


Ladron ta kibra y horta bentana na cas 
bou di construccion 

SABANA BASORA NOORD — Central ta manda Polisnan na Sabana Basora pa un kiebro. 
Na e sitio Polis a papia cu e muhe C, kende ta bisa cu personal di FCCA a pone na haltura cu 
desconocinan a kibra den su cas. E1 a bay na e cas cu ta den renobacion. Desconoci a bay cu 
dos bentana y a kibra dos. Polis a tuma e keho.Q 

Polis ta detene homber cu a ocasiona 

accidente 

PAPILON — Patruya di Santa Cruz a informa Polis cu nan a mira e auto 
A-37529, Toyota Altezza color blauw scur, cu un rato prome a ocasiona un accidente, ora cu 
e tabata coriendo bay pariba. E lo tabata na haltura di e Sede di MEP ora cu el a perde for di 
bista. Polisnan a bay busca e auto y na haltura di un cas na Papilon, polisnan a topa cu e auto, 
pero no a haya e chauffeur. Un testigo a bisa Polis cu el a mira e chauffeur sali for di e auto y 
a core drenta den e rooi cu ta sali banda di e sporthall di Santa Cruz. Polisnan a bay controla 
den rooi, pa mira si nan por haya e sospechoso. Den e rooi, Polis a mira un sombra y a bisa 
e sospechoso pa para, pero mesora el a core bay. Polisnan a sigui e sospechoso, y despues di 
un rato polis a logra para e sospechoso riba e caminda cu ta pasa via di Papilon. E sospechoso 
tabata para banda di Polis,ora cu e testigo a pasa y a bisa cu e sospechoso ta esun cu el a mira 
core sali for di e auto. Relaciona cu esey, el a keda deteni. Polis a transporta e auto pa warda di 
Santa Cruz. E sospechoso a keda deteni pa presenta dilanti Fiscal y despues el a keda entrega 
na Departamento di Trafico pa investigacion.Q 

Intento di ladronicia fei den un apartamento 


KAMAY —, Central a manda Polis na un cas na Kamay pa 
kiebro den auto. 

Na e sitio, Polis a papia cu e muhe V, kende ta bisa cu el a para 
su auto 18.00, dilanti su cas. Mainta 08.30, el a bay na su auto 
y a mira cu e auto no tabata mas na yabi. 

Despues cu el a mira cu e lachi memey tabata habri. Despues 
el a controla su auto y a mira cu nan a bay cu varios cos fei den 
e auto. Polis a tuma e keho.Q 

Ladronicia di bicicleta 

SAN MIGUEL —Central a manda Polisnan na San Miguel 
pa un ladronicia. 

Na e sitio, Polis a papia cu e muhe K, kende ta bisa cu e ta 
huur e cas y mas o menos 11.30, el a mira cu dos ladron a 
horta un bicicleta fei riba tereno. 

Polis a tuma e keho. □ 


SAN NICOLAS — Central a manda Polis den Briesenstraat, pa un kiebro. Na e sitio, Polis a 
papia cu e muhe H, kende ta bisa cu desconocinan a kibra e bentana di baño, pero no a logra 
drenta paden. Polis a tuma keho di destruccion.Q 

Cacho ta sali fei cura y morde peaton 

SALINA CERCA — Central ta manda Polis na un cas na Saliña Cerca pa un intermediacion. 
Na e sitio, Polis a papia cu e muhe AZ, kende ta bisa cu mainta mas o menos 09.30 e tabata 
canando na haltura di Sunny Supermarket y ora cu e tabata pafo di e luga, el a wordo ataca pa 
un cacho cu a morde na su brasa robes. A.Z. a bay na e supermarket y a mustra un cacho di 
caya preto cu maron cu a atake. Polis a papia cu e doño di e supermarket, Q.W, kende a acepta 
cu e cacho ta di dje. A.Z. a bay na su dokter di cas pa haya tratamento y despues mester a bay 
botica pa busca algun remedi. E total a sali 67,75 florin. 

Q.W a para responsabel y a paga e gastonan. Polis a papia cu Q.W di e cacho y el a bisa cu e ta 
bay percura pa e no bay mas riba caminda publico.Q 

Auto a keda sin ningun taira 


Homber ta maltrata muhe y 
despues ta core bay 

BUBALI — Central ta manda Polis cu urgencia na Bubali pa 
un homber cu ta maltrata un muhe. Na e sitio, algun mucha a 
mustra Polis na unda e homber ta maltrata e muhe. Polisnan 
a bay den e direccion, y a wordo acerca pa e muhe, kende ta 
bisa cu el a logra scapa for di e homber G.M. naci na Corsou 
di 34 aña. 

Ora cu e homber a mira Polis, el a cuminsa core bay direcci- 
on pariba. Polis a bay su tras pa gara e abusado. E sospechoso 
a logra core bay den mondi. 

E victima a wordo hiba warda di Shaba pa duna keho oficial 
na Recherche. Polis a haya un pistol di aire cu a keda confisca 
pa siguridad di otronan.Q 


ORANJESTAD— Central a manda Polis na Italiestraat pa un ladronicia. Na e sitio,Polis a 
papia cu e homber A, kende ta doño di un auto Mazda model rx-8. E ta bisa cu desconocinan 
a kita cuatro taira di su auto. Polis a tuma e keho. □ 

Homber a baha for di auto y atraca 
muhe cu cuchiu 

SAN NICOLAS — Central ta manda Polis den Weverstraat pa un ladronicia. Na e sitio , e 
muhe S.B. naci na Corsou di 36 aña, a bisa cu mas o menos 21.30, e tabata na haltura di Wever- 
straat 2, y a wordo atraca pa un homber desconoci den un auto cu un cuchiu. E ta bisa cu e 
tabata cana bayendo cas y diripiente un auto blanco a para banda di dje. Un homber a baha y a 
pone un cuchiu na su lomba y a puntra pa su tas. E1 a coy e tas den cual tabatin su cartera cu 500 
florin. Despues el a drenta den e auto y a core bay direccion panort. Tabata tin dos homber 
den e auto cu tabata papia Papiamento Ingles. E1 a cuminsa grita y a core bay cas. Na cas el a 
yama polis. Atraco Team a wordo poni na haltura. Polisnan a hiba su persona warda di Polis y 
a comunica su persona cu e Departamento di Atraco.Q 













The Music Box 


Pa bo Musica 
di Carnavaiesco, 
Reggae, T-shirt 
y hopi accesorio mas! 



Tel: 582-4329 

Royal Plaza Mall 
Local 105 


Momito na candela 


SAN NICOLAS - Diado- 
mingo ultimo, a tuma luga 
e ultimo parada di carna- 
val di mucha na San Nico- 
las. Nos muchanan por a 
gosa completamente di 
nan carnaval bunita y col- 
orido. 

Durante e carnaval Momito 


tabata pronkia riba un caro- 
sa. Na final di e carnaval tur 
hende a bay Carnival Village 
pa clausura e fin di carnaval 
di mucha. Eynan tabata tin 
un banda pa asina por a dis- 
fruta di e clausura di e carna- 
val di mucha cu e kimamento 
di momito den presencia di 
e Prins y Pancho, Reinanan 



L 



di carnaval di mucha y gru- pa locual ta trata desfile riba 
ponan di mucha. caya. Nos ta spera cu tur hen- 

de a pasa un rato agradabel y 
Cu esaki a yega e final di e a gosa e ultimo dia di carnaval 
periodo di carnaval pa mucha di mucha.Q 

Tairanan di road piece tabata pega riba plataforma di trafico 



ORANJESTAD - Nos tur 
a gosa di e parada di cual 
nos a haya chikito pero 
bunita. Pero asina mes 
algo cu a yama atencion 
ta e reflector riba e plata- 
forma di trafico. Un ban- 
da e reflector aki ta yuda 
e chauffeurnan y esunnan 
cu ta cana na banda por 
mira cu nan ta yegando e 
plataforma di trafico. 


Berdad esaki ta algo bon, pero 
durante parada por a mira cu 
e tirenan di e road piece ta- 
bata pega. Esaki ta pone cu e 
road piece ta lanta un tiki y e 
muchanan tabata perde nan 
balans. Si e adultonan cu ta- 
bata pusha e road piece tabata 
bin mas duro, e muchanan 
cu ta riba dje lo por a kita cay. 

No ta solamente tirenan ta- 



bata pega riba e reflector, 
sino tambe e participantenan 
nan pia tabata dal na e reflec- 
tor si nan no ripara esaki. 
Pero e plataforma di trafico 
no tabata un obstaculo pa e 
muchanan, ya cu asina mes 
nan a sigui disfruta. Durante 
e parada di diadomingo nan 
no tabata tin cu pasa riba 
hopi plataforma di trafico, 
pero e Parada di Luz y parada 
grandi di diasabra esala lo ta 
un caso diferente. 



IJisvf PiwlQ 


bcK^icicii 





Dicon e caso aki lo ta uno 
diferente? E contesta ta sen- 
ciyo, e paradanan aki ta ini- 
cia di Joe Laveist Ballpark y 
ta termina na e mesun luga 
pero na caminda bailadonan 
lo topa cu obstaculo riba ca- 
minda cu ta e plataformanan 
di trafico. Nos tur sa cu e 
participantenan lo tin drinks 
den nan curpa, pero tin di 
nan lo tin demasiado alcohol 
den nan sistema. 

Esaki ta pone cu bon mira 
e participantenan lo mester 
tin mas atencion riba e ruta 
di Schepmanstraat, Pastoor- 
hendrick straat bin te cu Joe 


Laveist Ballpark mirando cu 
nan lo topa cu diferente plat- 
aforma di trafico. E damanan 
cu ta bay cu high heels tambe 
mester bay poco poco riba e 
ruta aki, mirando cu nan lo 
ta bailando y por lubida riba 
e reflectornan y plataforma di 
trafico. 

No solamente esunnan para 
na banda nan siguridad ta im- 
portante, pero tambe e sigu- 
ridad di e participantenan ta 
uno sumamente importante. 
Nos ta den e ultimo dianan 
di carnaval y mayoria hende 
ta cla pa mira e paradanan sea 
na television of na San Nico- 
las y Playa. Q 

Papa Francisco den Hangout: 

‘Bida ta un tesoro pa comparti’ 


E pontifice a conecta cu 
hobennan cu tin un in- 
habilidad corporal y ta 
procedente di varios parti 
di mundo. Papa Francisco 
a participa un diahuebs 
mainta den un confer- 
encia di video cu hoben- 
nan tocante e situacion di 
hende incapacita na Bra- 
sil, Spaña, India, Merca y 
Argentina, den cuadra di e 
red mundial di scolnan cu 
ta conecta via internet pa 
medio di e herment Scho- 
las Social. 

Cu e iniciativa aki , e ponti- 
fice Argentino ta busca moda 
di integra scolnan di mundo 
pa nan traha riba proyectonan 
cu ta dirigi riba balornan y 
paz. Te cu awor, e proyecto ta 
conta cu 400.000 scol y red- 
nan di scol den e cinco con- 
tinentenan. 

Den e di dos Hangout aki di 
papa -e prome tabata na sep- 
tember ultimo den e di III 
Congreso Educativo Mun- 
dial Scholas- el a haya men- 
sahe di hobennan dirigi na 
su persona cu e pregunta con 
tecnologia por yuda nan bay 
dilanti den nan situacion di 
incapacidad. 

E prome beurt tabata pa Isa- 
bel Vera, di 13 aña, cu a co- 
necta desde Spaña y a conta 
papa con su lesnan ta bay. 
Isabel ta ciego y e ta comu- 
nica sosteni na un computer 
cu lector di pantaya y linea di 
braille. E sistema aki ta haci 
cu tur cos cu sali riba pantaya 
di e computer ta wordo du- 
plica riba e linea di braille pa e 
por sigui e comunicacion. 

E ta gusta atletismo, su de- 
porte cu e ta practica tres 


biaha pa siman y cu e ta 
combina cu su lesnan. “Mi 
gusta tecnologia pasobra e ta 
un ayudo hopi util. Ami ta 
bisa hende cu tin un inhabili- 
dad pa nan no entrega, cu un 
poco di esfuerso nan por yega 
unda cu nan kier”, el a señala. 
Francisco a stimula Isabel pa 
e sigui padilanti, y saca pro- 
becho di tecnologia y pa e 


sigui core. 

Pedro ta un mucha di 12 aña 
y ta sufri di un inhabilidad na 
un di su brasanan. Desde Sao 
Pablo, Brasil, el a confesa na 
papa cu e ta gusta futbol, un 
pasion cu e pontifice Argen- 
tino tambe ta comparti. 
Aunke cu e no tin parti di su 
brasa banda drechi, su posi- 
cion faborito riba tereno ta 
keeper. Papa a puntra kico e 
ta sinti ora cu nan score un 
gol y Pedro a contesta: “Feliz, 
pasobra mi ta compartiendo 
cu mi amigonan”. 

“E ta un les cu e mucha aki ta 
duna nos, pasobra lo cual ta 
importa no ta gana sino hun- 
ga y ta hunto cu amigonan”, 
Francisco a añadi. 

Pedro ta spera cu ora e haya 


su brasa sintetico cu e por bay 
core bicicleta. 

Un camara di video ta e cos 
di hunga preferi di Alicia, un 
hobencita Spaño di 16 aña cu 
ta sufri di ‘Down sindroma”. 
Den su combersacion cu 
papa, el a conta cu e camara ta 
su medio di traha cu un gru- 
po di cine den e fundacion di 
cual e te pertenece. 


Despues el a sorprende e 
pontifice cu un di e pregun- 
tanan espontaneo cu hoben- 
nan ta haci: Bo ta gusta saca 
potret y bahanan den com- 
puter? 

Harimento a start prome cu 
e contesta riba e pregunta a 
wordo formula pa papa, cu a 
confesa cu e ta un “ troncon” 
riba computer. Un poco cu 
berguensa el a reconoce cu e 
no por traha cu computer. 
Preguntanan a sigui bin, e bi- 
aha aki di Merca. Dos hoben 
a interoga papa cu e pregunta 
kico e ta haci ora cu e topa 
algun obstaculo. “Prome, mi 
no ta rabia, mi ta keda trankil. 
Despues mi ta busca manera 
di supera e obstaculo ey. Si 
mi no logra, mi ta wanta te 





ora bin e posibilidad pa mi 
supera e obstaculo”, Francis- 
co a señala. 

E lider maximo di Iglesia 
Catolico a añadi cu nunca bo 
mester spanta pa un obsta- 
culo den bida. “Nos ta capaz 
di supera tur obstaculo, sola- 
mente nos mester di tempo 
pa compronde, inteligencia 
pa busca e caminda y curashi 
pa sigui dilanti”. 

Manoj Kumar, tin 13 aña y ta 
fanatico di Bruce Lee, e ac- 
tor legendario specialista den 
arte marcial. Manoj ta biba na 
India y e ta bisa cu el a con- 
oce un computer apenas tres 
aña pasa. E ta den seis klas y 
e ta haya les di karate, yoga y 
computer na su scol. E ta su- 
fri di un inhabilidad auditivo. 
“Mi no tabata sa kico ta un 
computer te cu tres aña atras. 
Awor mi ta gusta computer, 
ora mi no ta compronde algo 
di e materia, mi ta subi in- 
ternet y mi ta busca potret. 
Ta mescos cu bo tin un otro 
maestro”, el a bisa. 

Manoj a puntra papa con e ta 
kere cu Scholas por yuda nan. 
“Trahando brug, comuni- 
cando, pasobra ora haci esey 
bo ta dunando e miho di lo 
cual tin den bo y bo ta ricibi 
di otro e miho tambe. Ora 
nos no ta comunica nos ta 
keda nos so cu nos limitacion 
nan y esey ta haci nos malo”, 
e pontifice a contesta. 

E ultimo turno tabata pa Juan 


Bautista, ‘Bauti’, di 14 aña. El 
a conecta desde Spaña, pero 
e ta di origen di Buenos Ai- 
res, ciudad unda Francisco 
tabata Arsobispo. E1 a conta 
papa cu e ta studia cu su tab- 
let y su computer. E ta repasa 
matematica y idioma y e ta 
wak video di ciencia natural. 
E ta saca potret cu su tablet y 
e ta traha collage. E ta gusta 
e weganan di construccion pa 
traha caminda, cos di hunga y 
edificio. 

E1 a puntra papa si e tin tablet. 
“No mi no tin”, Francisco a 
contesta cu un smile. “Mi 
tin gana di bay bishita bo un 
biaha na Roma”, ‘Bauti’ a re- 
marca. 

Papa a haci un yamada fuerte 
riba e hobennan pa nan sigui 
dilanti y duna balor na nan 
curashi. “Lo cual boso ta haci 
desde boso posicion ta yuda 
nos compronde cu bida ta 
un tesoro bunita, pero sola- 
mente e tin sentido si nos 
duna esey”, el a bisa. 

Despues cu e conferencia di 
video a cera, papa a manda 
un mensahe: “Boso tur tin 
un maleta, un caha y den dje 
tin un tesoro. Boso trabou ta 
habri e caha, saca e tesoro, 
haci e tesoro crece y duna 
otro, mescos cu bo ta ricibi di 
otro. Cada un di nos tin un 
tesoro, si nos warda e tesoro 
cera e ta keda eynan, si nos 
comparti esey, e ta multiplica 
cu lo cual ta bin di otro”. □ 

Papa Francisco: 

‘Bon mayor no ta dal su yiunan den cara’ 


E reflexion aki a wordo 
haci durante e audiencia 
cu Francisco a celebra 
den e lokaal di Pablo VI di 
e Vaticano. 

Papa Francisco cu referen- 
cia na e relacion di mayor y 
yiu, a bisa cu “un bon mayor 
ta esunnan cu sa di pordona 


di curason y ta coregi cu fir- 
meza”, y cu ta castiga ora cu 
nan mester haci tal, “pero cu 
nunca ta dal nan un bofta den 
nan cara.” 

“Yiunan mester di mayor- 
nan cu ta sostene nan ora nan 
bolbe cas cu nan fracasonan. 
Nan lo haci tur lo posibel pa 
no admiti ni demostra esey, 
pero nan mester di esey. Y 


mayornan tin biaha mester 
di castiga nan, pero bo no ta 
dal nan un bofta den cara” 
e maximo representante di 
Iglesia Catolico a afirma. 

E pontifice a haci e reflexion- 
nan aki durante e audiencia 
general cu el a celebra siman 
pasa diaranson dilanti hopi 
fielnan den e lokaal di Pablo 
VI di e Vaticano. 


Durante su discurso, Jorge 
Bergoglio a enfatisa e impor- 
tancia cu e “figura di e tata” 
tin pa e famia y el a subraya cu 
“pa ta un bon tata , e prome 
cos cu mester wordo haci ta, 
ta presente den e nucleo di 
famia”. 

“Pa ta un bon tata, e prome 
cos ta cu bo mester f ey den 
e famia, comparti e goso y e 
dolornan cu e mama, acom- 



paña e yiunan conforme cu 
nan ta bay creciendo: oran- 
an ta hunga y ora cu nan ta 
traha, ora cu nan no tin preo- 
cupacion y ora cu nan ta den 
problema”, el a enfatisa. 

Y cu mas accento el a bisa: “ta 
presente no ta mes un cos cu 
controla. Pasobra mayornan 
cu ta hiba demasiado control 
ta anula su yiunan, pasobra 
nan no ta laga nan crece”. 

Bergoglio a conclui su dis- 
curso insistiendo cu un bon 
mayor ta demostra na su yi- 
unan “cu e ta cerca, dulsura 
y firmeza” y no ta insisti cu 
orguyo falso “pa su yiu ta 
manera e, sino cu e ta alegra 
cu e yiu ta siña di ta stricto y e 
echo di ta civico, cu ta lo cual 
ta conta den bida”. □ 


Harvard ta prohibi relacion 
sexual entre studiante 


y docente 



E institucion prestigioso 
ta considera cu e situacion 
di relacion sexual aki ta 
aleha ambos di nan mis- 
ion educativo. Harvard, 
un di e universidadnan 
mas prestigioso di Merca, 
ta prohibi docentenan di 
tene relacion sexual of ro- 
mantico cu studiantenan, 
esaki relaciona cu revision 
di nan politica tocante 
acoso. 

E Comision di e Facultad 
di Arte y Ciencia a splica cu 
e revision di e politica a de- 


termina cu e determinacion 
actual riba relacionnan entre 
personanan di status dife- 
rente no ta refleha e expec- 
tativanan di e facultad cu ta 
conduci na un relacion ap- 
ropia. 

Den e cuadra aki, e comis- 
ion a declara cu desde awor 
e relacionnan entre personal 
y studiante di grado y post 
grado ta prohibi. 

E cambio aki ta drenta na 
vigor na momento cu uni- 
versidadnan na Merca ta den 
defensa pa motibo di denun- 
cianan di violacion sexual 




den e campusnan. 

Na mei 2014, e Departa- 
mento di Educacion di Mer- 
ca a publica un lista di 55 
universidad cu tabata wordo 
controla pa gobierno pa, su- 
puestamente, ta hiba un mal 
maneho pa locual ta trata 
acoso y abuso sexual. 
Harvard, ubica na e estado di 
Massachusetts, ta riba e lista. 
Su rival eterno, Yale, a pro- 
hibi relacion entre studiante 
y profesor ya desde 2010. Q 

Aruba por ta orguyoso 
di e fabrica di Balashi 


ORANJESTAD - Prome 
Minister Mike Eman a 
keda hopi impresiona du- 
rante su bishita na e in- 
stalacionnan na Balashi 
cu ta produci e cerbes di 
e mesun nomber, hunto 
cu diferente otro produc- 
tonan di bebe. Sr. Eman 
a haya un recorido di e 
planta cu tin un sistema 
automatisa cu a keda in- 
troduci recientemente, 
ademas a mira con benta- 
hoso e 400 plachinan solar 
ta. 

Un delegacion di e compa- 
nia consistiendo di: Ingmar 
Ramharakh, Wendell Ben- 
nett cu ta Director di mane- 
ho; Kenneth Bikker, Director 
fmanciero y Nicole Martina, 
Manager di benta tabata pre- 


sente durante e recorido den 
e planta. Durante e recorido 
tambe a cera conoci cu Klaus 
Eckert- Director tecnico y 
Patrick Melchiors, coordina- 
dor di Mercado. 

Di pafo bo ta mira cu e edi- 
ficio ta grandi, pero loke ta 
wordo haci paden ta mas 
grandi ainda y mas sofistica 
di loke un hende por pensa. 
Esey ta un motibo pa ta or- 
guyoso cu nos tin un cerbes 
cu ta wordo produci na Aru- 
ba.” 

Splicacion amplio di tur e 
control nan cu ta wordo haci 
pa sigura un cerbes di calidad 
haltisimo cu ta wordo ex- 
porta tambe ta wordo duna 
durante e recorido. Esaki ta 
duna Aruba un desaroyo eco- 
nomico adicional. E proceso 
aki ta un parti di diversifica- 


cion economico cu Gobierno 
ta pusha pe pa cual lo sigui 
sostene e negoshinan cu ta 
haci esaki, ya cu nan ta per- 
cura pa divisa, crea empleo y 
estimulo di e economia. 

E propietarionan a inverti 
sumanan basta grandi pa au- 
tomatisa e proceso di pro- 
duccion y emboteyamento 
di cerbes y diferente tipo di 
refresco cu nan ta pone riba 
mercado. Loke ta admira- 
bel ta cu un cantidad grandi 
di persona local ta hunga un 
rol prominente den henter 
e produccion y tambe den e 


laboratorio unda cu diferente 
tipo di control ta tuma luga 
“pa sigura calidad cu ta algo 
cu famia de Veer por ta hopi 
orguyoso di dje”. 

Loke ta importante ta pa mira 


diferente nivel ta haya chens 
pa forma nan carera den e fab- 
rica aki. Si tin hende ainda tin 
duda di loke nos mes por na 
Aruba, anto cana den e planta 
di Balashi y keda convenci cu 


Ta un orguyo di mira cu e 
fabrica di Balashi tambe a 
tuma e rumbo den busca en- 
ergia alternativa. Balashi ta un 
di e prome nan cu a haci un 
inversion hopi grandi, unda 
a instala e maximo cantidad 
posibel di plachinan solar cu 
ta produci 100 KW di cori- 
ente. Balashi a duna e bon 
ehempel riba e tereno aki. 
Akinan bo por wak un confir- 
macion mas cu ta posibel pa 
tuma e rumbo di energia al- 
ternativo. Balashi a demostra 
di tin un bon fabrica cu bon 
productonan y un cantidad di 
Arubiano funcionando. □ 


cu locual ta wordo produci 
den e fabrica, ta crea un canti- 
dad grandi di cupo di trabou. 
“Bo ta mira hende den dife- 
rente proceso di educacion na 


ta hopi ainda ta locual nos por 
haci na Aruba.” Ademas di e 
control nan local, e diferente 
marcanan cu ta bini for di ex- 
terior ta wordo controla tam- 
be pa e fabrica madre. Cada 
bes ta haya confirmacion di 
con e produccion y proceso 
ta na Aruba, garantisa pa e 
fabrica na Balashi. 


Philips cu nan proyectonan di innovacion y eficiencia den energia 



ORANJESTAD - Gobi- 
erno a reuni cu repre- 
sentantenan di Philips. 
Na april 2014 Gobierno di 
Aruba a firma un Memo- 
randum di Innovacion cu 
Philips. Awor Philips lo 
percura pa ehecucion di 
e ciclonan siguiente cu a 
wordo acorda.” 

E Memorandum di Innova- 
cion cu Gobierno di Aruba 
y Philips a firma aña pasa 
tin como fm pa sondea posi- 
bilidad y oportunidadnan pa 
traha hunto riba terenonan 
unda cu introduccion di in- 
novacion lo contribui na 
aumenta eficiencia y reduci 
e consumo di energia na 
Aruba, specificamente den e 
area di iluminacion. E ehe- 
cucion di e Memorandum di 
Innovacion ta complementa 
e trabaonan cu ta tumando 
luga den conexion cu e plan 
di inversion di gobierno, cu 
ta inclui e desaroyo urbano, 
infrastructura, energia, y re- 


vitalisacion di centronan di 
ciudad y e barionan. “Philips 
ta uni su mes asina na e gru- 
po di partnernan strategico di 
Aruba. 

E reunion di diabierna ta- 
bata pa discuti dos ciclo di 
e Memorandum di Innova- 


cion, esta iluminacion interi- 
or di edificionan di gobierno 
y sitionan iconico. Philips a 
haci un sondeo profundo di e 
situacion di iluminacion den 
edificionan di gobierno y con 
pa haci e uzo di coriente mas 
eficiente. E compania mul- 
tinacional a presenta su plan- 


nan pa e proceso completo pa 
“retrofit” edificionan di gobi- 
erno y baha uzo di coriente 
pa iluminacion”. Retrofit ta 
encera inversionnan pa me- 
hora eficiencia di edificionan 
y casnan. 

Pa loke ta trata e sitionan ico- 
nico, den e caso aki specifi- 
camente a combersa tocante 
e “Welcome Plaza” na waf di 
Oranjestad y “Plaza Padu”. 
E ultimo plaza ta forma parti 
integral di e revitalisacion di 
Oranjestad y ta keda patras di 
Oficina di Gobernacion en- 
tre monumentonan historico 
di nos capital. 

Philips ta bay introduci tec- 
nologia eficiente pa e edi- 
ficionan di gobierno cu ta 
resulta den reduccion signifi- 
cante di gastonan di coriente. 
“Den teoria loke gobierno 
por spaar na uzo di coriente 
den su mesun edificionan 
por facilmente fmancia e ilu- 
minacion di e proyectonan di 
e dos sitionan iconico men- 
ciona anteriormente. Philips 


su mision ta pa mehora bida 
di e ser humano pa medio di 
innovacion significante y esa- 
ki nan ta refieha den e Mem- 
orandum di e proyectonan en 
cuestion. 

E Memorandum di Innova- 
cion ta consisti di cuatro area 
cu a wordo investiga profun- 
damente durante e ultimo 
aña. A base di e investiga- 
cionnan Philips a converti su 
mes den un partner strate- 
gico pa Aruba den reduccion 
di uzo di energia y na fmal 
di dia ta contribui na e meta 
pa Aruba yega na 100% in- 
dependencia di combustibel 
fossiel pa produccion di awa 
y coriente. E proyectonan 
cu ta wordo desaroya hunto 
cu Philips ademas ta permiti 
pa Aruba bira un showcase 
regional pa e compania aki 
su productonan innovativo, 
como tambe lo sirbi como 
un centro di excelencia pa 
Philips desaroya y test pro- 
ductonan y practicanan 
sostenibel. □ 


























Biblioteca Nacional Aruba: 


E Cas bibo: Awa, Fuente Eficiente 


ORANJESTAD - Dia 4 
di februari ultimo, Bib- 
lioteca Nacional Aruba a 
organisa pa di dos biaha e 
lectura “É Cas Bibo: Awa, 
Fuente Eficiente” pa 120 
alumno- y maestronan di 
klasnan VWO 5 di Colegio 
Arubano na Oranjestad. 

Ryan Oduber di Servicio di 


Media di Biblioteca Nacional 
Aruba a haci e introduccion 
di e oradornan invita. Ronny 
Alders, funcionario di Biblio- 
teca Nacional Aruba y Coor- 
dinador di Green Education 
Symposium/Green Educa- 
tion Project di Biblioteca 
Nacional Aruba a presenta e 
speech cu e titulo “ The Na- 
tional Library of Aruba goes 


Green!”, Christie Mettes y 
Tony Sevold di Metabolic 
Foundation a duna e speech 
cu e titulo “Low-tech Col- 
lection and Treatment” y Ing. 
Tilo Dabian, funcionario na 
Santa Rosa a duna un discur- 
so tocante Hydroponics. 

E oradornan invita a haci uzo 
di Prezi y despues di e presen- 


tacionnan e alumnonan ta- 
bata tin e oportunidad pa haci 
preguntanan durante e sesion 
di pregunta y contesta. Mas 
lecturanan lo sigui prome y 
despues di e IV Green Edu- 
cation Symposium Aruba 
2015 di Biblioteca Nacional 
Aruba. Sr. Alders a coordina e 
lectura aki pa e alumnonan di 
VWO. di Colegio Arubano. 


Servicio di Media di Biblio- 
teca Nacional Aruba a filma e 
lectura aki pa metanan educa- 
tivo y investigacion. 

Un danki special na Rector 
Jossy Tromp di Colegio Aru- 
bano, Astrid Britten, Director 
di Biblioteca Nacional Aruba 
y Zaida Everon, docente di 
Colegio Arubano.Q 



Advertorial 


Nochi di motorcycle na Rhythm & Booze 

Rhythm & Booze situa na Nan meta ta pa cada 2 siman pasa un rato tremendo entre y snacks,y mas cu claro e siman diahuebs anochi lo ta e 

South beach a tene nan riba diahuebs tin un anochi amigo nan. banda di cas “ Crazy Jane”. lo proximo bikers night. Yega y 

anochi di motorcycle riba special pa motociclista y fa- Riba e famoso anochi aki lo trece bo den un ambiente cu honra nos cu bo bishita y bin 

diahuebs ultimo. naticonan, unda cu nan por tin prijs special riba drinks bo lo no lubida. Asinataotro gosa bo anochi.Q 

Sudoku BON DIA, 
train bo mente 


Bon bini na Sudoku Bon Dia. Riba e pagina aki nos ta brinda bo tur 
dia tres sudoku den e siguiente secuencia, Facil, Medio. 

Pa resolve bo ta pone number den cada cuadra di tal forma cu cada 
rij crusa of bay abou tin e number un solo biaha. Tambe den cada 
cuadra chikito compara cu esun mas grandi tambe tin e numbernan 
1 te cu 9. 

E number tampoco no por ripiti den e cuadra chikito. Trahando cu e 
numbernan cu tin poni caba ta yuda bo yega na e solucion.Q 

MeiÉi -'n 

• BON APPETIT'BONAPPETIT'BONAPPETIT • BON APPETIT • ^ 

Curry Chicken Salad 


Ingredientenan: 


2 cup di galiña herbi (corta chiquito, sin 
weso) 

% cup si selder corta 
2 cuchara grandi di rasenchi 
Vz cup di mayonnaise 
1 cuchara grandi di juice di lamunchi 
Va telep di curry powder 
T4 cup di cashipete 


Herbe 1 galiña den awa cu salo, peper, taki 
peterseli, taki di selder. 1 wortel corta, 1 
siboyo. Saca e wesonan y corta e galiña na 
pida pida. Combina e galiña cu e selder y 
rasenchi. Mescla e mayonnaise cu juice di 
lamunchi, salo, peper y curry powder. Bashe 
ariba e mescla di galiña. Pone fria. 

Prome cu sirbi e salada, drei e cashipetenan 
aden. 

Bon Appetit! 

NA WARDA 

I ^ Oranjestad 

Dr. Cayama 


EMERGENCIA 

911 




POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLISTIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 


AMBULANCE 

584-5050 


BOTICA 

Oranjestad: Eagle Tel: 587-9011 
San Nicolas: Aloe Tel: 584-4606 


SERVICES 


INFORAAATION 

SETAR 

TAXI 

TAXI-TAS 
PROF. TAXI 
TAXI D.T.S. 
SERVICE ARUBA 


118 

582-2116 

582- 5900 

587- 5900 

588- 0035 
587-2300 

583- 3232 


CRUISESHIP 


February 11 

Freewinds 



MORTUARIO 

AD Patres 584-2299 

Aurora 588-6699 

Mementomori 583-3358 

The niive Tree 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guoronteed 


FUNDACION 

Anti-Droga 

Aruba 

(FADA) Tel: 583-2999 

FUNDACION 

Respetami 

_Tel^5_82-4433 _ 

Diabetic Foundation 
Arubano 

_Telj_5_83-38_08_ 

Narcotics Anonymous 

Tel: 583-8989 

Foundation Amor 
pa Prohimo 

Tel: 583-3345 /586-6976 

Women in Difficulties 
Foundotion 
Tel: 583-5400 


Reina di FCCA Kathleen 
Koolman a bishita SETAR 
cu su prins cu Pancho 

Prins Camilio y Pancho Erwin a compaña nan Reina di FCCA 
Kathleen Koolman di bishita na SETAR. Como un di e spon- 
sornan principal di Aruba su Carnaval SETAR a aprecia nan 
bishita masha hopi mes! 

Sra. Suzy Maduro, Corporate Communications Officer di 
SETAR a ricibi nan cu yen di alegria carnavalesco y riba e 
potret por mira momento cu nan a ricibi un regalito for di 
SETAR.Q 


Caribbi 

Ciner 


100°^°Digital HD 


Caribbeañ MEG«RUEX[ff': 

Cinemas • cai-i|j|j^'ncinemas.com/arubá“ 




□5 


LIKE OUR NEW FACEBOOK PAGE 

n [Caribbean Cinemas Aruba I Q, 


THE MOSTSPECTACULARTHEATRICAL EVENT 

RETURNS TO THE BiG SCREEN OF CARiBBEAN CiNEMAS 


The Met i 


OFFENBACH 


Les Contes d’HofFmann 

FEB 11 6:00PM ENCORE ^ 


Exclusively at CARIBBEAN CINEMAS, you can experience 
this grand presentation transmitted LIVE in more than 2,000 
Movie Theaters in 69 Countries around the world, directly 
from The Metropolitan Opera House in New York. 


TCHAIKOVSKY/BARTÓK 

lolanta / Bluebeard’s 
Castle 


FEB 14 1:30PM 

FEB 25 6:00PM ENCORE 


La Donna del Laffo 

MAR14 12:55PM///^ ^ 

MAR 25 6:00PM ENCORE 


MASCAGNI/LEONCAVALLO 

Cavalleria Rusticana / 
Pagliacci 

APR 25 12:30PM ///^ 

MAY 6 6:00PM ENCORE 


The Met 
ropolitan 
Opera 


LIVE 


I 

I AT CARIBBEAN CINEMAS MEGAPLEX 8, PALM BEACH PLAZA | 


TICKETING INFORMATION 


586-0074 
AWG 50,00 Adults 
AWG 45,00 Seniors 


Monday to Friday - After 3:30 PM 
Saturday and Sunday - After 1:00 PM 


Per person, per function. 
Tax included. 


[ 


ENCORE PRESENTATIONS SUBJECT TO CHANGE 


The Met: Live in HD series is made possible by a generous grant from its founding sponsor 
The Neubauer Family Foundation • GlobalcorporatesponsorshipofTheMetUvein HD is provided 
by Bloomberg • The HD Broadcasts are supported by ‘Tol/ ^Wthers 


] 



Aries 


Bo personalidad ta yamativo y bo ta conk- 
ista curasonnan. Fortuna ta draai rond di bo 
y optimismo cu awo ta envolve bo ta trece 
pa bo bon bista di es nan cu tin man riba 
placa. Number: 14, 28, 39 y 47. 


Bo por pidi tur loke bo ta desea. Lo bo 
logra. Esaki ta momentonan di hopi inki- 
etud emocional, pero na e mesun mo- 
mento lo bay tin cambio den bo manera di 
percibi realidad. Number: 4, 20, 29 y 37. 



Tauro 



Relaha bo mes. Bo por actua di forma sen- 
timental. Bo mester tene na cuenta cu tin 
un enfasis directo den bo bida sentimental 
aplicando na bo caracter y personalidad. 
Number: 5, 21, 30 y 38. 

Geminis 

No laga bo mes presiona door di hende- 
nan negativo. No permiti cu personanan 
negativo carga di problema yena bo cabes 
di huma cu ideanan cu no tin di haber cu 
bo bida social. Number: 6, 22, 31 y 39. 



Cancer 


Aunke bo a tuma bo decision, actua cu hopi 
tactica. Pone den balansa bo decisionnan ya 
cu si bo obra di forma emocional, bo por 
pone na riesgo un amistad of un relacion 
sentimental. Number: 7, 23, 32 y 40. 



Lee 


Pone bo capacidad analitico funciona. No 
bira impaciente. No angustia di loke bo no a 
por a resolve, ya cu den bida lo mas impor- 
tante ta pa mira pa futuro y no lamenta loke 
a pasa. Number: 8, 24, 33 y 41. 



Uirjgo 



Cierto situacionnan por haci bo inkieto, 
pero lo bo resolve esakinan. Bo ta den un 
ciclo di reconocemento y alegria caminda 
lo bo tin e oportunidad di soluciona hopi 
asunto pendiente. Number: 10, 26, 35 y 43. 


Libra 


Bo bida intimo ta emociona cu algo nobo. 
Un situacion inespera lo pone bo riba e ca- 
minda di desapuntonan sentimental y bo 
por ta algo confuso riba esey. Number: 10, 
26, 35y43. 



Scorpio 




: e 

Bo ta wordo envolvi den un onda di hopi 
energia y dinamismo. Lo bo sorprende bo 
mes dor di mira bo mes den un situacion cu 
ni sikiera bo por a pensa. E miho di tur cos 
ta cu lo bo sa con pa enfrente. Number: 

_Sag_itario______l^^^^ _ 

Aparta bo mente di recuerdonan tristo. No 
bira impaciente si na e momentonan aki bo 
no tin loke bo tin mester ya cu bo ta den 
un tono sigur y loke acerca bo ta loke real- 
mente bal la pena. Number: 12, 28, 37 y 45. 

Capricornro 

Algo inespera lo duna bo un impulso den 
amor. Independientemente di e move- 
mento Urano, lo existi un transito fabora- 
bel pa establece un bon comunicacion cu 
otro hende. Number: 4, 8, 29 y 37. 

Aquario 

Bo inteligencia y calma lo wordo poni 
riba un test. Awe lo habri canalnan nobo 
di comunicacion y lo bo descubri con bo 
bida lo wordo consolida. Algo cu bo tabata 
spera ta na caminda pa solucion. Number: 
13, 18, 47y51. 




Palm Beach Plaza | Aruba | 586-0074 

E historia di ‘Bart’, e pushi cu a regresa di morto 


Despues cu el a wordo 
trapa pa un auto el a wor- 
do considera morto. E1 a 
bolbe cas algun dia despu- 
es di su entiero. E pushi a 
recupera di su lesionnan 
despues di e accidente. 

E pushi “zombi” of e pushi 
“milagroso”: asina prensa a 
yama ‘Bart’, un pushi cu se- 
gun su doño el a bolbe cas 
cinco dia despues cu el a 
wordo dera. E pushi a wordo 
considera morto y pa tal mo- 
tibo el a wordo dera. E histo- 
ria aki a tuma luga na Merca. 

‘Bart’ ta den recuperacion 
despues di varios operacion 
grandi cu e mester a pasa 
aden y ta wordo spera cu e 



pushi balente, fuerte y hopi cion na e shelter ta wordo cu- 
amistoso”, e doño di e shelter bri pa medio di donacion cu 
a añadi. Gastonan di e opera- nan ta ricibi.Q 


por wordo entrega bek na su 
doño, Ellis Hutson, entrante 
otro siman, asina Sherry Silk 
a bisa. Sherry Silk ta e direc- 
tora ehecutivo di Humane 
Society, un shelter pa bes- 
tia na Tampa, Florida. E ta 
e persona cu a duna e pushi 
tratamento. 

Dies dia pasa Hutson, di 52 
aña, a haya ‘Bart’ den un caya 
di e ciudad ey despues cu el a 
wordo trapa pa un auto, mal 
herida y sin señal di bida, se- 
gun el a raporta na e corant di 
Tampa Bay Times. 

Kibra y tristo, el a pidi un bisi- 
ña pa dera e pushi pe. Cinco 
dia despues, casi e ta muri di 


susto ora cu e pushi, manera 
un escena saca fei un buki di 
e maestro di teror Stephen 
King, e pushi a bolbe cas, cu 
un wowo daña y su cacum- 
bein kibra di e accidente. 

“Mi no por a kere. Nunca mi 
a yega di wak nada parecido”, 
Hutson a bisa. Sherry Silk, 
cu ta traha cu bestia pa mas 
di trinta aña, tambe a bisa cu 
nunca el a yega di wak algo 
igual, maske cu un veteri- 
nario cu ta traha pa Human 
Society a bisa di a conoce un 
caso similar di un cacho cu a 
wordo dera despues di un ac- 
cidente y el a bolbe despues 
di algun dia. 


‘Bart’ efectivamente ta parce 
di tabata algun dia bou tera, 
pasobra ora cu el a yega e 
shelter e tabata tin bichi na 
su herida , Silk a bisa. 

E pushi a pasa den diferente 
operacion pa saca e wowo 
malo y pa drecha su cacum- 
bein. E ta recuperando bas- 
ta bon aunke cu ainda e ta 
wordo alimenta pa medio di 
tubo. 

“Asina cu e cuminsa come 
su so, nos ta kita e tubo. Si 
tur cos bay bon, nos tin pensa 
di debolbe Bart na su doño, 
cuminsamento di otro si- 
man”, asina Silk a bisa. ‘Barf, 
cu tin un aña y mey, ta un 

‘50 sombra di Grey’ 
Awor crea den lego 



Antonio Toscano, fan de 
lego, a publica un video 
di su animacion riba You- 
Tube. E animado y edi- 
tor aki a crea e pelicula di 
promocion di ‘Cincuenta 
Sombra di Grey’ den e 
wega di lego. 

Faltando un siman pa e pelic- 
ula wordo estrena na Aruba y 
na otro paisnan na mundo, 
un fanatico di e wega di lego 
a dicidi di crea e pelicula cu 
popchi y escenario cu e ma- 
terial aki. 

E protagonistanan ta fiel na e 


shortnan cu ta wordo pasa di 
e pelicula, manera e imagen 
di Christian Grey. E video a 
wordo publica riba YouTube 
pa e uzado Antonio Toscano 
dia 2 di februari. 

Antonio Toscano, “editor di 
pelicula, animado di stop- 
motion y hungado di Lego”, 
manera por wordo lesa riba 
su cuenta oficial di Twitter, 
tambe a yega di realisa trabou 
den e tecnica aki pa e perso- 
nahenan di siguridad di Gal- 
axia, Capitan America y Iron 
Man 3. 

E novela di 2011 a wordo 
skirbi pa e autor Britanico 
E. L. James, cu a haya ma- 
sha hopi critica mes pa su 
redaccion. Esaki ta su prome 
entrega di un trilogia cu ta 
describi e relacion entre un 
recien graduado di univer- 
sidad, Anastasia Steele cu ta 
wordo interpreta pa Dakota 
Johnson, y un hoben mag- 
nate di negoshi, Christian 
Grey interpreta pa e modelo 
y actor Irlandes Jamie Dor- 
nan. Q 



































